નીરવ મોદીને લાવવામાં આવશે ભારત, બે વર્ષ સુધી ચાલેલી કાનૂની કાર્યવાહીમાં નીરવ મોદીને મળી હાર\nPosted on 5:20 pm February 25, 2021 2:46 pm May 16, 2021 Author Shah JinaComments Off on નીરવ મોદીને લાવવામાં આવશે ભારત, બે વર્ષ સુધી ચાલેલી કાનૂની કાર્યવાહીમાં નીરવ મોદીને મળી હાર\nપંજાબ નેશનલ બેંકમાં 14 હજાર કરોડ રૂપિયાની છેતરપીંડી કરનાર અને ભાગેડુ નીરવ મોદીને ભારત પ્રત્યર્પણ પર લંડનની વેસ્ટમિંસ્ટર મેજિસ્ટ્રેટ અદાલતે ગુરૂવારે નિર્ણય સંભળાવી દીધો છે. કોર્ટે તેના ભારત પ્રત્યર્પણ માટે મંજૂરી આપી દીધા છે. કોર્ટે કહ્યુ કે, ભારતની ન્યાયપાલિકા નિષ્પક્ષ છે.\nવેસ્ટમિંસ્ટર મેજિસ્ટ્રેટ અદાલતના જજે નિર્ણય સંભળાવતા કહ્યુ કે, આ સંપૂર્ણ રીતે સ્પષ્ટ છે કે, નીરવ મોદીને ભારતમાં અનેક સવાલોના જવાબ આપવાના છે. ભારત જવા પર તેને દોષી કરાર કરવા પર પૂરી સંભાવના છે. જજે એ પણ કહ્યુ કે, નીરવ મોદી તરફથી જે નિવેદન આપવામા આવ્યુ છે તે અલગ છે. પહેલી નજરમાં સાબિતી નીરવ મોદી વિરૂદ્ધ જાય છે.\nઆ સાથે જ અદાલતે કહ્યુ, એ વાત પર કોઇ સાબિતી નથી. જો તેને ભારત પ્રત્યર્પણ કરવામાં આવે છે તો તેમના સાથે ન્યાય નહિ થાય. ભારતની ન્યાયપાલિકા નિષ્પક્ષ છે. કોર્ટે માનસિક સ્વાસ્થ્યને લઇને નીરવ દ્વારા દાખલ કરવામાં આવેલી અરજીને નકારી કાઢવામાં આવી છે.\nUK Extradition judge rules Nirav Modi conspired to destroy evidence and intimidate witnesses\nનીરવ મોદી હાલ લંડનની જેલમાં બંધ છે, તેણે અને મેહુલ ચોક્સીએ બેંક અધિકારીઓ સાથે મળી PNBમાં આશરે રૂપિયા 14 હજાર કરોડથી વધારે લોનની છેતરપિંડી કરી હતી. ભારતમાં બેંકને લગતી ગેરરીતિ અને મની લોન્ડ્રિંગ હેઠળ બે મુખ્ય કેસ CBI અને ED એ દાખલ કરેલા છે. આ ઉપરાંત અન્ય કેસમાં પણ તેની સામે ભારતમાં કેસ નોંધાયેલ છે. નીરવ મોદીએ તેના પ્રત્યાર્પણના આદેશ સામે બ્રિટનની કોર્ટમાં સ્ટે માગ્યો હતો..\nPosted on 1:30 pm April 6, 2021 3:55 pm April 6, 2021 Author Niraj Patel\nસમગ્ર દુનિયા સહીત ભારત અને ગુજરાતમાં પણ કોરોનાનો રાફડો ફાટી નીકળ્યો છે. રોજ રોજ હજારોની સંખ્યામાં કોરોનાના નવા મામલાઓ ગુજરાતમાંથી સામે આવી રહ્યા છે, ત્યારે મૃત્યુના આંકડાઓ પણ ચોંકાવનારા છે. ત્યારે ફરી એકવાર ચર્ચાઓએ જોર પકડ્યું છે કે શું ગુજરાતમાં ફરી લોકડાઉન લાગી શકે છે ? ગુજરાતના મોટા શહેરો અમદાવાદ, સુરત, રાજકોટ અને વડોદરામાં રાત્રી More..\n4:11 pm March 9, 2021 Shah Jina Comments Off on વડોદરામાં પતિનો આપઘાત: પોતાની પત્નીનું નામ લઈને કરી આત્મહત્યા,વાંચો સુસાઇડ નોટમાં શું લખ્યું


રાજ્યમાંકોરોનાનીત્રીજીલહેરવધુધીમી પડી : ૬,૦૯૭નવાકેસસામે૧ર,૧૦પસાજાથયા - Gujarat Today\nરાજ્યમાંકોરોનાનીત્રીજીલહેરફરીએકવારધીમીપડવાલાગીછેસતતબેદિવસવધારોથયાબાદકોરોનાનાકેસસતતબેદિવસથીઘટીરહ્યાછેછેલ્લાર૪કલાકમાંકોરોનાનાનવા૬૦૯૭કેસનોંધાયાછે. તો૩પનાંમોતથયાછેજ્યારે૧ર૧૦પદર્દીઓએકોરોનાનેમ્હાતઆપીછે. રિકવરીરેટવધીને૯૪.ર૮ટકાથયોછે. જોકેદૈનિકમૃત્યુઆંકનીસ્થિતિએતંત્રઅનેસરકારનીચિંતાવધારીછે. ગુજરાતમાંસતતબેદિવસથીકોરોનાનાનવાકેસઘટ્યાછે. રાજ્યમાં૨૪કલાકમાં૬૦૯૭નવાકેસનોંધાયાછે. સતતછઠ્ઠાદિવસેનવાકેસ૧૦હજારથીઓછાનોંધાયાછે. તેમજવેન્ટિલેટરપરના૨૪૮દર્દીથઈગયાછે. રાજ્યમાંછેલ્લા૮દિવસથી૩૦થીવધારેદર્દીનાંમોતનોંધાઈરહ્યાછે. ૨૮જાન્યુઆરીએ૩૦, ૨૯જાન્યુઆરીએ૩૩, ૩૦જાન્યુઆરીએ૩૦, ૩૧જાન્યુઆરીએ૩૫, ૧ફેબ્રુઆરીએ૩૮, ૨ફેબ્રુઆરીએ૩૪, ૩ફેબ્રુઆરીએ૩૪અને૪ફેબ્રુઆરીએ૩૫એમકુલ૨૬૯દર્દીનાંમોતનોંધાયાછે. ૨૦૨૧માં૧જુલાઈથી૩૧ડિસેમ્બરસુધી૫૯દર્દીનાંમોતથયાહતા. જ્યારે૨૦૨૨નાજાન્યુઆરીનામાત્ર૩૧દિવસમાંજ૩૫૫દર્દીનાંમોતથયાહતા. ૨૫૧દિવસબાદ૩૮જેટલોમોતનોઆંકથયોહતો. અગાઉ૨૬મેનારોજ૩૬મોતનોંધાયાહતા. ત્યારેઆજે૩પનાંમોતથયાછે.\nરાજ્યમાંઅત્યારસુધીમાં૧૧લાખ૯૧હજાર૬૩૪નારિપોર્ટપોઝિટિવઆવ્યાછે, જ્યારેમૃત્યુઆંક૧૦હજાર૬૧૪થયોછે. તેમજઅત્યારસુધીમાં૧૧લાખ૨૩હજાર૪૯૯દર્દીડિસ્ચાર્જથયાછે. એક્ટિવકેસનીવાતકરીએતોરાજ્યમાંહાલ૫૭હજાર૫૨૧એક્ટિવકેસછે, જેમાંથી૨૪૮દર્દીવેન્ટિલેટરપરછે, જ્યારે૫૭હજાર૨૭૩દર્દીનીહાલતસ્થિરછે. જોકે, દૈનિકમોતનીસ્થિતિએચિંતાજન્માવીછેત્યારેકોવિડગાઈડલાઈનનેઅનુસરવાનુંતેમજવિશેષસાવધાનીરાખવાનુંજાણકારોતથાતબીબોજણાવીરહ્યાછે.\nNextભાજપનેઆચૂંટણીમાં૨૦૧૨નીતેની૪૭બેઠકોની સંખ્યાકરતાંપણઓછીબેઠકોમળશે : સ્વામીપ્રસાદમૌર્ય\nઓઈલ ચોરી કરી રહેલા ચાર શખ્સો ક્રાઈમ બ્રાન્ચના સકંજામાં\nવસ્ત્રાલમાં અસામાજિક તત્ત્વો દ્વારા વેપારી પર જીવલેણ હુમલો\nરૂા.૪ હજાર માટે બાળકીનું અપહરણ કરનારો ઝડપાયો\nઅહમદાબાદની ઐતિહાસિક સિદી સઈદની મસ્જિદને રોશનીથી શણગારવામાં આવતાં નયનરમ્ય દૃશ્ય સર્જાયું


છેલ્લા સમયમાં બચાવવા ઇચ્છો છો ટેક્સ તો અપનાવો આ રીત, થશે મોટો ફાયદો | CN24NEWS\nHomeછેલ્લા સમયમાં બચાવવા ઇચ્છો છો ટેક્સ તો અપનાવો આ રીત, થશે મોટો...\nછેલ્લા સમયમાં બચાવવા ઇચ્છો છો ટેક્સ તો અપનાવો આ રીત, થશે મોટો ફાયદો\nનાણાંકીય વર્ષ પૂરું થવાના બસ થોડાક જ દિવસો બાકી છે. એવામાં તમે એક રોકાણકાર તરીકે ટેક્સ બચાવવા માટે ઘણી રીચો શોધવા બેઠા હશો. ટેક્સ સેવિંગ માટે રોકાણકારો સૌથી વધારે આયકર અધિનિયમના સેક્શનનો સહારો લે છે. આજે અમે તમને એક ખાસ રીત માટે જણાવી રહ્યા છીએ જેનાથી અંતિમ સમયમાં તમે ટેક્સ સેવિંગ્સ કરી શકો છો.\nઇક્વિટી લિંક્ડ સેવિંગ સ્કીમ નાના સમય મર્યાદા માટે એક રોકાણ વિકલ્પ છે, જે તમને સારા રિટર્નની સાથે સાથે ટેક્સ બચાવવામાં મદદ કરી શકે છે. આંકડાઓની વાત કરીએ તો ત્રણ વર્ષથી વધારેના ટ્રેક રેકૉર્ડ વાળી એવી આશરે 31 સ્કીમ્સ છે જેમાં 1 હજાર કરોડનું રોકાણ કરવામાં આવ્યું છે. તમને જણાવીએ કે ઇએલએસએસ એક મ્યુચ્યુઅલ ફંડ સ્કીમ છે. જેનાથી તમે એક નાણાકીય વર્ષમાં તમે 46800 રૂપિયા સુધીની બચત કરી શકો છો.\nઆ ફંડ્સમાં રોકાણ પહેલા તમારે એ વાતનું ધ્યાન રાખવાનું છે એના માટે લૉક ઇન પીરિયડ ત્રણ વર્ષ માટે હોય છે. એનો મતલબ એ છે કે ત્રણ વર્ષની અંદર તમે રોકાણને રીડિમ કરી શકશો નહીં, એમાં તમારા માટે રાહતની વાત એ છે કે જો નાના સમય મર્યાદામાં તમારે થોડાક રૂપિયાની જરૂર છે તો એનાથી તમને મદદ મળી શકે છે. છેલ્લા ત્રણ વર્ષમાં આ 31 સ્કીમ્સથી મળનારી રિટર્નની વાત કરીએ તો આ આશરે 49 ટકાનો રહ્યો છે.\nPrevious articleભરેલી મહેફિલમાં દીપિકાએ પતિ રણવીરને કરી કિસ, વાયરલ થયો લિપલૉક પિક્ચર\nNext articleયોગી આદિત્યનાથે શાંકભરી માતાના દર્શન કરી વિજય સંકલ્પ રેલીનો પ્રારંભ કર્યો


આતંકવાદ સામેની લડતમાં ડોનાલ્ડ ટ્રંપે PM મોદીને ફરી આપ્યો ઝાટકો | war on terror us congress wants pakistan act against haqqani network does not include let in list - Gujarati Oneindia\n1 min ago ઓક્ટોબર-નવેમ્બરમાં એલર્ટ રહેવું પડશે, કોરોનાને લઈ સરકારે આપ્યા સંકેત\n23 min ago Fuel Rates: પેટ્રોલ અને ડીઝલના નવા ભાવ થયા જાહેર, જાણો વધ્યા કે ઘટ્યા\n31 min ago 71મો જન્મદિવસ ઉજવી રહ્યા છે વડાપ્રધાન નરેન્દ્ર મોદી\n35 min ago મુંબઈના બાંદ્રા કુર્લા કૉમ્પ્લેક્સમાં નિર્માણાધીન ફ્લાઈઓવરનો હિસ્સો પડ્યો, 13 લોકો ઘાયલ\n| Published: Tuesday, November 14, 2017, 18:29 [IST]\nગત અઠવાડિયે અમેરિકા કોંગ્રેસે આતંકવાદને નાથવા માટે પાકિસ્તાનને 70 કરોડ ડોલર આપવાની જાહેરાત કરી હતી. આ વચ્ચે જે આતંકવાદી સંગઠનો વિરુદ્ધ કાર્યવાહી કરવા માટે અમેરિકાએ પાકિસ્તાન પર દબાણ મૂક્યું છે, એ સંગઠનોમાં લશ્કર-એ-તોયબાનું નામ નથી. આ કારણે આતંકવાદ વિરુદ્ધ લડવાના મુદ્દે અમેરિકા ફરી એકવાર ખુલ્લુ પડ્યું હોવાનું માનવામાં આવી રહ્યું છે. ભારત માટે આ કોઇ મોટા ઝાટકા સમાન છે. પાકિસ્તાની સમાચાર પત્ર ડૉનના અહેવાલો અનુસાર, યુએસ કોંગ્રેસે આતંકવાદ વિરુદ્ધ કાર્યવાહી કરવા માટે હક્કાની નેટવર્કનું નામ આપ્યું છે. લશ્કર-એ-તોયબા વિરુદ્ધ કાર્યવાહી કરવાની માંગણી તો દૂર અમેરિકાએ આ અંગે એક શબ્દ પણ ઉચ્ચાર્યો નથી. હક્કાની નેટવર્કે અફઘાનિસ્તાનમાં યુદ્ધ છેડ્યું છે, જ્યાં અમેરિકા 16 વર્ષથી લડી રહ્યું છે. લશ્કર-એ-તોયબાએ ઘણા વર્ષોથી ભારત વિરુદ્ધ યુદ્ધ છેડ્યું છે.\nજમ્મુ-કાશ્મીરમાં અરાજકતા અને અસ્થિરતા ફેલાવવા માટે લશ્કર-એ-તોયબા સતત આતંકીઓ મોકલે છે. વર્ષ 2008માં લશ્કર-એ-તોયબાએ 170 નિર્દોષ લોકોને માર્યા હતા. અનેક વર્ષોથી ભારત માટે મુસીબત રૂપ બનેલ લશ્કર-એ-તોયબા સામે કાર્યવાહી કરવા માટે પાકિસ્તાન પર દબાણ ન કરવું એ અમેરિકા તરફથી ભારતને મળેલ ઝાટકો છે. ભારત વૈશ્વિક મંચ પર અનેકવાર આતંકવાદ વિરુદ્ધ લડવા માટે લશ્કર-એ-તોયબા અને અન્ય આતંકવાદી સંગઠનો સામે લડવા માટે એકજૂટ થવાની વાત કરી ચૂક્યું છે. દિલ્હી સરકાર સતત 'લશ્કર' અને 'જેશ' જેવા પાકિસ્તાન આધારિત આતંકી સંગઠનોનો સમાવેશ ગ્લોબલ ટેરરમાં કરવામાં આવે એ માટે પ્રયત્નો કરી રહી છે. ડૉનના અહેવાલ અનુસાર, યુએસ કોંગ્રેસ દ્વારા હક્કાની નેટવર્ક સામે કાર્યવાહી કરવા માટે 70 કરોડ ડોલરમાંથી 35 કરોડ ડોલર આપવાની વાત કહેવામાં આવી છે. યુએસ કોંગ્રેસના બિલ અનુસાર, જો પાકિસ્તાન હક્કાની નેટવર્ક વિરુદ્ધ કાર્યવાહી કરવામાં નિષ્ફળ રહે તો અન્ય 35 કરોડ ડોલર આપવામાં નહી આવે. આતંકવાદ સામે લડવા માટે હક્કાની નેટવર્કને સમાપ્ત કરવું, પરંતુ લશ્કર-એ-તોયબા વિરુદ્ધ કાર્યવાહી ન કરવી એ ગુડ ટેરરિઝમ અને બેડ ટેરરિઝમ દર્શાવે છે.\namerica donald trump us congress terrorism pakistan lashkaretaiba lashkaretoiba narendra modi modi government jammu kashmir અમેરિકા ડોનાલ્ડ ટ્રંપ યુએસ કોંગ્રેસ આતંકવાદ પાકિસ્તાન લશ્કર એ તૈયબા લશ્કર એ તોઇબા નરેન્દ્ર મોદી મોદી સરકાર જમ્મુ કાશ્મીર\nWar on Terror: US Congress wants Pakistan to act against Haqqani Networks, but does not include LeT in the list.


આજે ઉત્તરાખંડ અને હિમાચલમાં ભારે વરસાદ થઇ શકે છે, એલર્ટ જાહેર | Monsoon Update: Heavy rain likely odisha gujarat uttarakhand and himachal pradesh - Gujarati Oneindia\n| Published: Sunday, July 15, 2018, 10:32 [IST]\nભારતીય હવામાન વિભાગે આજે ઉત્તરાખંડ, પશ્ચિમ બંગાળ, કોંકણ-ગોવામાં ભારે વરસાદ થવાની આશકા વ્યક્ત કરી છે, જેને કારણે આ રાજ્યોમાં 24 કલાકનું એલર્ટ જાહેર કરવામાં આવ્યું છે. હવામાન વિભાગે ઉત્તરાખંડની રાજધાની દેહરાદૂન, ઉત્તરકાશી, ટિહરી, પોન્ડી, નેનીતાલ બાધેશ્વર અને પિથોરાગઢમાં ભારે વરસાદ થવાની વાત કહી અને લોકોને સાવચેત રહેવા માટે જણાવ્યું છે. ધ્યાન આપવા જેવી બાબત છે કે છેલ્લા કેટલાક દિવસોમાં ઉત્તરાખંડમાં ભારે વરસાદે તબાહી મચાવી છે.\nદક્ષિણ ગુજરાત, ઓરિસ્સા અને કોંકણ ગોવામાં પણ આજે ભારે વરસાદ હોવાનું કહેવાય છે અને લોકોને સાવચેત રહેવા માટે જણાવ્યું છે. હવામાન વિભાગના જણાવ્યા મુજબ સમગ્ર ભારતમાં ચોમાસું ઉભું થયું છે, ક્યાંક એવું કહી શકાય કે પૂર જેવી સ્થિતિ છે. ચોમાસું સક્રિય થયા પછી હિમાચલ પ્રદેશને છેલ્લા 24 કલાકમાં ભારે વરસાદ થયો છે. કાંગડા-ઉનામાં ભારે વરસાદથી સામાન્ય જીવન પર અસર થઈ છે. હવામાન વિભાગના મત મુજબ, આગામી 24 કલાકમાં રાજ્યના ઘણા સ્થળોએ વરસાદની અપેક્ષા છે.\nતમે સેટેલાઇટ ઇમેજ ઘ્વારા વાદળોની સ્થિતિ વિશે અંદાઝો લગાવી શકો છો. આ ફોટો ભારતીય હવામાન વિભાગ ઘ્વારા જાહેર કરવામાં આવ્યો છે. ચોમાસુ ફરીથી સક્રિય થવાનો સૌથી વધુ લાભ ખરીફની 20 લાખ હેક્ટરમાં થયેલી ઉપજને થશે.\nmonsoon monsoon update heavy rain gujarat rain હવામાન વિભાગ ભારે વરસાદ ચોમાસુ\nMonsoon Update: Heavy rain likely odisha gujarat uttarakhand and himachal pradesh\nStory first published: Sunday, July 15, 2018, 10:32 [IST]


Pics: જ્યારે કેટરીના કૈફે લીધી હર્ષાલીની મુલાકાત | Katrina Kaif’s Adorable Picture With Harshaali Malhotra - Gujarati Oneindia\n| Published: Sunday, August 2, 2015, 17:10 [IST]\n[બોલીવુડ] બજરંગી ભાઇજાનની સૌથી નાની એક્ટર હર્ષાલી મલ્હોત્રાએ ફિલ્મમાં એક પણ ડાયલોગ બોલ્યા વગર દર્શકોના દિલમાં એવી તો છાપ છોડી છે કે તેને ક્યારેય પણ ભૂલાવી શકાય તેમ નથી. જોકે હર્ષાલી હવે એક સુપરસ્ટાર બની છે. હાલમાં જ આ નાનકડી સુપરસ્ટારની એક તસવીર અમને મળી આવી છે. જ્યાં તે પોતાની ડૂબ્લિકેટ એટલે કે કેટરીના કૈફની સાથે પોઝ આપી રહી છે.\nહર્ષાલી મલ્હોત્રાને ફિલ્મના ટ્રેલરથી જ કેટરીનાની ડુબ્લિકેટ હોવાનું ટેગ મળી ચૂક્યું છે. જ્યારે, હર્ષાલીની ફેવરિટ એક્ટ્રેસ પણ કૈટ જ છે. માટે, કૈટ જ્યારે બજરંગી ભાઇજાનના સેટ પર પહોંચે છે તો તેણે હર્ષાલી સાથે પણ મુલાકાત કરી.\nઆવો સ્લાઇડરમાં જોઇએ આ મુલાકાત કેવી રહી હશે...\nહર્ષાલી મલ્હોત્રા-કૈટરીના કૈફ\nબજરંગી ભાઇજાનના સેટ પર હર્ષાલી મલ્હોત્રા અને કૈટરીના કૈફ. કેટ આજની પાર્ટી ગીતની શૂટિંગમાં સેટ પર પહોંચી હતી.\nકોણ વધારે ક્યૂટ લાગે છે\nહર્ષાલી મલ્હોત્રાને કેટરીના કૈફના બાળપણની ભૂમિકા કરવાની ઓફર પણ આપવામાં આવી છે.\nપરંતુ હર્ષાલીની માતાએ આ ફિલ્મ માટે ના કહી દીધી, કારણ કે તે નથી ઇચ્છતી કે હર્ષાલી કેમિયો ભૂમિકા નિભાવે.\nટીવી સીરિયલ, એડ\nબજરંગી ભાઇજાન પહેલા આપણે હર્ષાલી મલ્હોત્રાને ઘણી ટીવી સીરિયલ અને એડમાં જોઇ ચૂક્યા છીએ.\nબજરંગી ભાઇજાનમાં હર્ષાલી મલ્હોત્રાએ પાકિસ્તાની બાળકીનો કિરદાર નિભાવ્યો હતો, જે બોલી ન્હોતી શકતી. દર્શકોએ હર્ષાલીને ફિલ્મમાં ખૂબ જ પસંદ કરી છે.\nઅહીં જુઓ હર્ષાલીનો કોની સાથે થશે કોમ્પિટિશન.\nPics: 'બજરંગી ભાઇજાન'ની મુન્નીના સામે અક્ષય કુમારની દીકરી!\nbajrangi bhaijaan katrina kaif harshaali malhotra phantom kabir khan બજરંગી ભાઇજાન કૈટરીના કૈફ હર્ષાલી મલ્હોત્રા કબીર ખાન\nRecently we foundavery adorable picture of Katrina Kaif and Bajrangi Bhaijaans Munni Harshaali Malhotra on the internet.\nStory first published: Sunday, August 2, 2015, 17:10 [IST]


ધારાવી મોડલ: RSS નહી, બીજેપીના ટ્રોલર કરે છે ક્રેડીટ માટે કામ: આદીત્ય ઠાકરે | Dharavi model: No RSS, BJP's trolls work for credit: Aditya Thackeray - Gujarati Oneindia\n10 min ago RCB vs KKR: અબુધાબીમાં જીત સાથે શરૂઆત કરવા માંગશે RCB, જાણો બન્ને ટીમોની પ્લેઇંગ ઇલેવન, હેડ ટુ હેડ આંકડા\n47 min ago IPL 2021 : આ5ખેલાડીઓ ભવિષ્યમાં RCB ના કેપ્ટન બની શકે છે!\n55 min ago KKR vs RCB Live: બેંગ્લોર અને કોલકાતા વચ્ચે આજે મેચ, જુઓ લાઈવ અપડેટ\n57 min ago પાર્ટી બદલતા જ બાબુલ સુપ્રિયોના બદલાયા સુર, કહ્યું- PM પદ માટે મમતા બેનરજી સૌથી મજબુત દાવેદાર\n| Published: Thursday, July 16, 2020, 14:52 [IST]\nમહારાષ્ટ્રમાં ફેલાયેલા કોરોના વાયરસ વચ્ચે એશિયાની સૌથી મોટી ઝૂંપડપટ્ટી ધારાવીથી રાહતના સમાચાર આવી રહ્યા છે. અહીં કોરોના વાયરસના નવા કેસો નિયંત્રણમાં લાવવામાં આવ્યા છે, જેની ખુદ વર્લ્ડ હેલ્થ ઓર્ગેનાઇઝેશન દ્વારા પ્રશંસા કરવામાં આવી છે. ધારાવીમાં કરવામાં આવેલા સ્વૈચ્છિક કાર્યને લઇને હવે મહારાષ્ટ્ર સરકાર અને વિપક્ષ ભારતીય જનતા પાર્ટીમાં ખળભળાટ મચી ગયો છે. મહારાષ્ટ્રના કેબિનેટ મંત્રી આદિત્ય ઠાકરેએ મીડિયાને આપેલા નિવેદનમાં ભાજપની ટીકા કરી છે. તેમણે જણાવ્યું હતું કે, મિશન ધારાવીનું સૌથી પ્રશંસનીય કાર્ય બૃહ મુંબઇ મ્યુનિસિપલ કોર્પોરેશન (બીએમસી) અને અન્ય તમામ બિન-સરકારી સંસ્થાઓ છે.\nઆપને જણાવી દઈએ કે, મહારાષ્ટ્રમાં કોરોના વાયરસ સામે લડવામાં ધારાવીની સફળતાનો શ્રેય લેવા માટે રાજ્યમાં નવા વિવાદ પર આદિત્ય ઠાકરેનું નિવેદન આવ્યું છે. ન્યૂઝ 18 સાથે વાત કરતાં તેમણે કહ્યું કે, મને નથી લાગતું કે આરએસએસ ક્રેડિટ લેવાનું કામ કરે છે, તે ભાજપના ટ્રોલરો છે જે તે કરી રહ્યા છે. આદિત્યએ વધુમાં કહ્યું કે, અહીં ભાજપને ખાતરી કરવાની જરૂર છે કે તેઓ ધારાવી મિશનની સફળતા માટે શ્રેય લેવા માંગે છે અથવા તેઓ સરકારની નિષ્ફળતા વિશે કહેવા માંગે છે.\nઆદિત્ય ઠાકરે કહે છે કે તેઓ કોઈ વિવાદમાં આવવા માંગતા નથી, એક વ્યક્તિ દ્વારા બીજાની સેવા કરવી એ સારી બાબત છે. આદિત્યએ કહ્યું કે, તે ચર્ચામાં ભાગ લેવા માંગતો નથી કે તે વ્યક્તિ કઈ સંસ્થા સાથે સંકળાયેલી છે, કોરોના કટોકટીમાં માનવતા જે પણ કાર્ય કરે છે તે ઉમદા કાર્ય કરે છે. ચાલો તમને જણાવી દઈએ કે મહારાષ્ટ્રમાં કોરોનાના 6741 નવા કેસ નોંધાયા છે અને 213 લોકો ઇલાજ થયા છે. રાજ્યમાં 2,67,665 કેસ હતા, અત્યાર સુધીમાં 10,695 લોકો મૃત્યુ પામ્યા છે.\nઆ પણ વાંચો: રાજસ્થાનઃ સ્પીકરની નોટિસ સામે હાઈકોર્ટ પહોંચ્યા સચિન પાયલટ, આજે સુનાવણી\ncoronavirus rss bjp credit aditya thackeray government shivsena આરએસએસ બીજેપી સરકાર શીવસેના politics\nDharavi model: No RSS, BJP's trolls work for credit: Aditya Thackeray\nStory first published: Thursday, July 16, 2020, 14:52 [IST]


મોટા સમાચાર/ ગુજરાતના ખેડૂતોને રૂપાણીએ આપી આ ખુશખબર, 56 લાખ ખેડૂતોને આપશે આ લાભ - GSTV\nમોટા સમાચાર/ ગુજરાતના ખેડૂતોને રૂપાણીએ આપી આ ખુશખબર, 56 લાખ ખેડૂતોને આપશે આ લાભ\nખરીફ પાકમાં ખેડૂતો આકાશી ખેતી કરે છે અને અતિવૃષ્ટિ કે અનાવૃષ્ટિ થાય તેવા સંજોગોમાં પાકને નુકસાન થાય છે. આગામી મહિનાઓમાં પણ જો વરસાદ પડશે તો ખેડૂતોને સહાયરૂપ થવા રાજ્ય સરકારનું મન ખુલ્લુ છે, ચોક્કસ સહાય કરીશું એમ મુખ્યમંત્રી વિજય રૂપાણીએ આજે જણાવ્યું હતું.\nમુખ્યમંત્રીએ કહ્યું હતું કે ખેડૂતોને ઊંચુ પ્રીમીયમ ભરવું ન પડે, એ જ ભાવનાથી આ યોજના જાહેર કરવામાં આવી છે. ખેડૂતોને ઇનપુટ ખર્ચ માટે સબસીડી તરીકે સહાય આપવાનો નિર્ણય કરાયો છે. આપણે ખેડૂતોના હિત માટે દુષ્કાળની વ્યાખ્યા નક્કી કરી છે.\nજે વિસ્તારમાં પાંચ ઇંચથી ઓછો વરસાદ પડે એને અછતગ્રસ્ત વિસ્તાર ગણતા હતા. હવે આ યોજનામાં 10 ઇંચથી ઓછો વરસાદ પડયો હોય એને અસરગ્રસ્ત વિસ્તાર ગણવામાં આવશે. ખેડૂતોને સહાયરૂપ થવા માટે આ વર્ષથી અમલી બનાવેલ આ યોજનામાં આગામી સમયમાં જરૂર હશે તો પરિસ્થિતિને અનુલક્ષીને ધોરણો સુધારવા માટે પણ અમારી સરકારનું મન ખુલ્લું છે.\nકિસાન સહાય યોજના હેઠળ રાજ્યના 56 લાખથી વધુ ખેડૂતોને ખરીફ તુલનામાં તમામ પાકો માટે આવરી લેવાશે. ખરીફ તુલનામાં થયેલ પાકની નુકસાનની ટકાવારી 30 થી 60 ટકા હોય તો હેક્ટરદીઠ રૂા.20 હજારની સહાય વધુમાં વધુ4હેક્ટર સુધીની મર્યાદામાં આ સહાય ચૂકવાશે.\n60 ટકાથી વધુ પાક નુકસાની હોય તો હેક્ટરદીઠ રૂા.25 હજારની સહાય4હેક્ટરની મર્યાદામાં અપાશે. અન્ય યોજનામાં પ્રીમીયમ લેવાય છે આ યોજનામાં કોઇ પ્રીમીયમ લેવાશે નહી.\nbreaking news gujaraticm rupanigujaratGujarat samachargujarati newsgujarati news liveKharif CropLatest News in Gujaratilive gujarati newsnews in gujarationline news gujarati liveSubsidy\nગુજરાત યુનિ. દ્વારા M. Com. માટે PG કોમર્સમાં પ્રવેશ પ્રક્રિયા શરૂ પણ આ વિના રજિસ્ટ્રેશન નહીં, છે આ નિયમો


આજે, ગણેશ ચતુર્થી પર 126 વર્ષ પછી બની રહ્યો છે સૂર્ય અને મંગળનો અદભુત યોગ,જાણો કઈ રાશિને મળશે તેનો લાભ… – Online88Media\nઆજે, ગણેશ ચતુર્થી પર 126 વર્ષ પછી બની રહ્યો છે સૂર્ય અને મંગળનો અદભુત યોગ,જાણો કઈ રાશિને મળશે તેનો લાભ…\nAugust 22, 2020 mansiLeaveaComment on આજે, ગણેશ ચતુર્થી પર 126 વર્ષ પછી બની રહ્યો છે સૂર્ય અને મંગળનો અદભુત યોગ,જાણો કઈ રાશિને મળશે તેનો લાભ…\nઆજે દેશભરમાં ગણેશ ચતુર્થીનો ઉત્સવ ઉજવાશે. આ ગણેશ ચતુર્થી પર એક વિશેષ યોગ બની રહ્યો છે, જેનો કેટલીક રાશિઓને ઘણો ફાયદો થશે. આજે સૂર્ય સિંહ રાશિમાં છે અને મંગળ મેષ રાશિમાં છે, આ 126 વર્ષ પછી થઈ રહ્યું છે. અમે તમને 22 ઓગસ્ટ શનિવારનુ રાશિફળ જણાવી રહ્યા છીએ. રાશિફળનું નિર્માણ ગ્રહોના સંક્રમણો અને નક્ષત્રોના આધારે કરવામાં આવે છે. દરરોજ ગ્રહોની સ્થિતિ આપણા ભવિષ્યને અસર કરે છે. જો તમે પણ જાણવા માગો છો કે આજનો દિવસ તમારા માટે કેવો રહેશે, તો પછી વાંચો રાશિફળ 22 ઓગસ્ટ 2020.\nમેષ રાશિના લોકોના લાંબા સમયથી અટકેલા કામ પૂર્ણ થશે. દિવસ સંપત્તિની બાબતમાં ખૂબ અનુકૂળ રહેશે અને જો તમે ભૂતકાળમાં પ્રયત્ન કરર્યા હશે તો આજે તમને કોઈ સંપત્તિ ખરીદવામાં સફળતા મળશે.દૂર શિક્ષણ સાથે સંકળાયેલા વિદ્યાર્થીઓને આજે કોઈ મોટી સફળતા મળશે. આકસ્મિક પૈસા ખર્ચ થવાની પણ સંભાવના છે, તેથી ખર્ચ પર નિયંત્રણ રાખો. નવા લોકોની મુલાકાત તમારા ભવિષ્ય માટે ફાયદાકારક રહેશે. માતાપિતાની વાતોને પ્રાધાન્ય આપો.\nઆજે તમારા પ્રેમની ગાડી ઝડપથી આગળ વધશે. આજનો દિવસ સારો રહેશે ફક્ત કાર્યક્ષેત્રમાં જ નહીં પણ અંગત જીવનમાં પણ આજનો દિવસ ખુશ રહેશે. હદથી વધારે કોઈ પર વિશ્વાસ કરવો તમારા માટે હાનિકારક સાબિત થઈ શકે છે. નવા કામ શરૂ કરશો નહીં, શેર સટ્ટામાં પણ રોકાણ ન કરો. તમારી પ્રગતિમાં કેટલીક અડચણો આવી શકે છે.તેનાથી તમારી સમસ્યામાં વધારો થઈ શકે છે. ઓફિસમાં સ્થિતિ ખૂબ સારી રહેશે.\nઆજે તમને શારીરિક અને માનસિક રીતે પ્રસન્નતાનો અનુભવ થશે. આજે તમારું મન ખૂબ જ ઉત્સાહિત રહેશે, જેના કારણે તમે ક્ષેત્રમાંના દરેક કાર્યો સમયસર પૂર્ણ કરશો અને તમારા કાર્યની પ્રશંસા થશે. સમજી-વિચારીને,તમારી વિવેકબુદ્ધિથી કામ કરીને આગળ વધો. જો તમે કોઈ નવું કાર્ય શરૂ કરવાનું વિચારી રહ્યા છો, તો પછી તમને ભવિષ્યમાં ઘણો ફાયદો થશે. સ્વાસ્થ્ય અચાનક ખરાબ થઈ શકે છે. તેનું ધ્યાન રાખો.\nઆજે તમે તમારી ઇચ્છાઓને અવગણશો નહીં. સ્વાસ્થ્ય પ્રત્યે સાવચેત રહો અને વધારે તળેલી ચીજો ન ખાઓ. આ સિવાય પરિવારમાં ખુશીનો માહોલ રહેશે. લાંબા સમયથી ચાલી રહેલી કોઈપણ સમસ્યાનું સમાધાન થશે. ભવિષ્ય માટેની આર્થિક યોજના બાનાવવા માટેનો આ શુભ સમય છે. તમે નાણાકીય નિષ્ણાતની સલાહ લઈને આગળ વધી શકો છો. પરિવારમાં શાંતિ અને ખુશી રહેશે. લવમેટ માટે આજનો દિવસ સારો રહેશે.\nપરિવારમાં કોઈ વાતને લઈને તનાવ ઉત્પન્ન થઈ શકે છે. માનસિક શાંતિ માટે તનાવના કારણોને હલ કરો. પ્રેમની બાબતમાં દિવસ સારો રહેશે અને તમે તમારી પ્રેમિકા સાથે સમય પસાર કરશો. સ્થાવર મિલકત સંબંધી રોકાણો તમને નોંધપાત્ર નફો આપશે. તમે શારીરિક સ્ફૂર્તિ અને માનસિક પ્રસન્નતાનો અનુભવ કરશો. તમારી સમજ તમને દરેક મુશ્કેલીઓથી દૂર રાખવામાં મદદ કરી શકે છે.\nઆજે તમને કોઈ સારા સમાચાર મળી શકે છે. પારિવારિક જીવનમાં સુખ અને સમૃદ્ધિ આવશે. આજે તમે તમારું દેવું ચૂકવી શકશો અને એક સારો વ્યક્તિ તમારા જીવનમાં આવી શકે છે. વ્યવસાયમાં ક્ષેત્રનો હેતુ વધુ કરવો પડશે. આર્થિક કાર્યોમાં સફળતા પ્રાપ્ત થશે. બહારના ખોરાકથી પણ આરોગ્ય બગડવાની સંભાવના છે.કોઈ માંગલિક કાર્ય થવાની સંભાવના છે. કામ ઝડપથી કરવું પડશે.\nઆજે તમે જે કાર્ય કરો છો તે સફળતાપૂર્વક પૂર્ણ થશે. પપ્પાને સ્વાસ્થ્ય સંબંધિત સમસ્યા થઈ શકે છે. પરિવારનું વાતાવરણ આનંદદાયક રહેશે અને કાર્યક્ષેત્રમાં પણ તમારુ મન લાગશે.ઘર પરિવાર અને અંગત જીવનથી સંબંધિત કેટલાક વિશેષ કાર્યો આજે થઈ શકે છે. તમે અકસ્માતથી બચીને ચાલજો. તમે કારકિર્દીમાં આગળ વધશો. કોઈ અવરોધ તમને આગળ વધતા અટકાવશે નહીં.તમારી ઉર્જા કાર્ય વધારવામાં લગાવો.\nઆજે તમારા પરિવારનું વાતાવરણ સારું રહેશે. તમારું બજેટ સંતુલિત રાખો, યોગ્ય રીતે ખર્ચ કરો, પ્રગતિ ચાલુ રહેશે. આજે કોઈને પણ પૈસા આપશો નહીં, કારણ કે આજે અપાયેલા પૈસા પાછા આપવાની સંભાવના ઓછી છે. આજે તમારા આહારનું ધ્યાન રાખો.કેસમાં વિજયની પ્રબળ સંભાવના છે. આર્થિક સ્થિતિ મજબૂત રહેશે. યોગ્ય તક માટે રાહ જુઓ. તમારે કેટલાક કામ માટે વધારે ભાગ-દૌડ કરવી પડી શકે છે.\nઆજે તમે એવા સ્રોતથી પૈસા કમાઈ શકો છો જેનો તમે પહેલાં વિચાર પણ કર્યો ન હતો. મનોબળ વધશે જે તમારો આત્મવિશ્વાસ વધારશે.માન-સમ્માન વધવાની સંભાવના છે. સંતાનોનું સ્વાસ્થ્ય સારું રહેશે. ઘર અને કામ પર દબાણ તમને ગુસ્સો અને બેચેન બનાવી શકે છે. પ્રિયજનો સાથે મુલાકાત થશે. તમારા બધા કાર્યો તમારી ઇચ્છા મુજબ થઈ શકે છે.\nઆજે તમને આર્થિક લાભ થવાની સંભાવના છે. તમારે તમારી માનસિકતાને પણ એવી રીતે બનાવવી પડશે કે તમે જાતે કંઈક સારું કરી શકો. સ્વાસ્થ્ય પ્રત્યે સાવચેત રહો, તમારું સ્વાસ્થ્ય બગડી શકે છે.સાંભળેલી વાતો પર વિશ્વાસ અને તેનું પાલન કરશો નહીં. તમે તમારા ભવિષ્ય વિશે ચિંતિત રહેશો. તમારુ મન તમારા રોજિંદા કામમાં પણ લાગશે નહીં. જીવનસાથી પાસેથી કોઈ ભેટ મળી શકે છે.\nઆજે તમે મોટાભાગના નિર્ણય ગુસ્સામાં આવીને લેશો.તે તમને નુકસાન પહોંચાડી શકે છે. મિત્રો અને પરિવાર સાથેના સંબંધોમાં કેટલીક કડવાશ પેદા થઈ શકે છે. તમારું મન સામાજિક કાર્ય તરફ રહેશે. તમે તમારી પ્રતિભાનો સંપૂર્ણ લાભ લઈ શકશો. આ સાથે નવી યોજનાઓ લાભ આપશે, મનોરંજનના કાર્યમાં ખર્ચ થવાની સંભાવના છે. આજે તમારું સ્વાસ્થ્ય સંપૂર્ણ સારું રહેશે. તમારા કોઈ મહત્વના કામમાં અડચણ પણ આવી શકે છે.\nઆજે કરેલું રોકાણ તમારી સમૃદ્ધિ અને આર્થિક સુરક્ષામાં વધારો કરશે. દિવસ પ્રગતિશીલ છે, તમારી આવક માટે પણ શુભ રહેશે. મહેનત સફળ થશે. કોર્ટ-કચેરીના કાર્યોમાં સાવધાની રાખવી. કાર્યક્ષેત્રમાં સફળતાની સંભાવના છે. ઉદ્યોગપતિઓ અને વેપારીઓ માટે સમય અનુકૂળ નથી. આજે કોઈ પણ પ્રકારની મુશ્કેલીની સંભાવનાઓ છે.તેથી તમારી વાણી ઉપર નિયંત્રણ રાખો. સંતાનોની પ્રગતિથી સંતોષ થશે.


હિમાચલ, જમ્મુ-કાશ્મીર,અને ઉત્તરાખંડમાં થઈ ભારે બરફ વર્ષા, - Connect Gujarat\nHome Feature હિમાચલ, જમ્મુ-કાશ્મીર,અને ઉત્તરાખંડમાં થઈ ભારે બરફ વર્ષા,\nહિમાચલ, જમ્મુ-કાશ્મીર,અને ઉત્તરાખંડમાં થઈ ભારે બરફ વર્ષા,\nદિલ્હીમાં છવાયું ધુમ્મસ\nજમ્મુ-કાશ્મીર, ઉત્તરાખંડ અને હિમાચલ પ્રદેશમાં બારે બરફવર્ષાના કારણે ઉત્તર ભારતના મોટા ભાગના રાજ્યોમાં ઠંડીનું પ્રમાણ વધી ગયું છે. હિમાચલના શિમલા, મનાલી, કિન્નૌક અને ડલહૌજી સહિત ઘણાં વિસ્તારોમાં રવિવારે ભારે બરફવર્ષા થઈ હતી. બીજી બાજુ જમ્મુમાં વૈષ્ણવદેવી મંદિરના પહાડો ઉપર પણ ભારે બરફવર્ષા થઈ હતી. ઉત્તરાખંડમા મસૂરીના ઘનૌટી અને સુરકંડા વિસ્તારોમાં રવિવારે બરફવર્ષા થઈ હતી અને જે સોમવારે પણ ચાલુ હતી.\nદિલ્હીમાં રવિવારે થયેલા વરસાદ પછી સોમવારે ગાઢ ધુમ્મસ છવાયેલું હતું. તેના કારણે ઈન્દિરા ગાંધી ઈન્ટરનેશનલ એરપોર્ટથી જનારી મોટાભાગની ફ્લાઈટ લેટ ઉડાન ભરી રહી છે. આ ઉપરાંત દિલ્હીથી પસાર થતી 13 ટ્રેન પણ લેટ ચાલી રહી છે.\nPrevious articleઓસ્ટ્રેલિયામાં ભારતે રચ્યો ઈતિહાસ, 72 વર્ષમાં પહેલી વાર ટેસ્ટ સિરીઝમાં મળી જીત\nNext articleઅમદાવાદ : શાસ્ત્રીનગર પાસે BRTS બસ,કાર અને એક્ટિવા વચ્ચે થયો ટ્રીપલ અકસ્માત,બેના મોત


supreme-court-issues-notice-to-desk-officer-in-agr-matter-telecom-companies-mb – News18 Gujarati\nAGR વસૂલી : ટેલીકૉમ કંપનીઓને SCની ફટકાર- દેશમાં કોઈ કાયદો બચ્યો છે, કોર્ટ બંધ કરી દઈએ?\n'શું સરકારી ડેસ્ક અધિકારી સુપ્રીમ કોર્ટથી ઊંચા છે જે અમારા આદેશ પર રોક લગાવી દે'\nનવી દિલ્હી : સુપ્રીમ કોર્ટ (Supreme Court)એ ટેલીકૉમ કંપનીઓથી એડજસ્ટેડ ગ્રોસ રેવન્યૂ (Adjusted Gross Revenue) વસૂલી મામલામાં ટેલીકૉમ કંપનીઓ અને સરકારને આકરી ફટકાર લગાવી છે. સુપ્રીમ કોર્ટે કોર્ટના અનાદર કરનારી એરટેલ, વોડાફોન સહિત અન્ય કંપનીઓના મેનેજિંગ ડાયરેક્ટર, સીએમડીને નોટિસ જાહેર કરી છે. આ ઉપરાંત કંપનીઓ, ટેલીકૉમ વિભાગના અધિકારીઓને 17 માર્ચના રોજ સમન્સ પાઠવ્યા છે.\nટેલીકૉમ કંપનીઓએ AGRની ચૂકવણી કરવા માટે સમય માંગ્યો હતો, પરંતુ સુપ્રીમ કોર્ટે વધુ સમય આપવાનો ઇન્કાર કરી દીધો. કોર્ટે કહ્યું કે, જે આદેશ આપવાનો હતો તે આપી દીધો છે. ટેલીકૉમ કંપનીઓને પૈસા ચૂકવવા જ પડશે. જસ્ટિસ અરુણ મિશ્રાની બેન્ચે કહ્યું કે આ અનાદર (Contempt of Court)નો મામલો છે, શું અમે સુપ્રીમ કોર્ટ બંધ કરી દઈએ? શું દેશમાં કોઈ કાયદો બચ્યો છે? શું આ મની પાવર નથી? સારું રહેશે કે આ દેશમાં રહેવામાં ન આવે અને દેશ છોડી દેવામાં આવે.\nસુપ્રીમ કોર્ટે બીજું શું કહ્યું?\nજસ્ટિસ અરૂણ મિશ્રાએ અરજીકર્તાઓ પર નારાજગી વ્યક્ત કરતાં કહ્યું કે, આ અરજીઓ દાખલ નહોતી કરવી જોઈતી, આ બધું બકવાસ છે. શું સરકારી ડેસ્ક અધિકારી સુપ્રીમ કોર્ટથી ઊંચા છે જે અમારા આદેશ પર રોક લગાવી દે. અત્યાર સુધી એક રૂપિયો પણ જમા નથી કરવામાં આવ્યો. અમે સરકારના ડેસ્ક અધિકારી અને ટેલીકૉમ કંપનીઓ પર કોર્ટના અનાદરની કાર્યવાહી કરીશું.\nમામલામાં સુપ્રીમ કોર્ટના આદેશમાં હસ્તક્ષેપ કરવાના કારણે ડેસ્ક અધિકારીઓને સમન્સ પાઠવવામાં આવ્યા છે. સુપ્રીમ કોર્ટે કહ્યું કે કંપનીઓ અને ડેસ્ક અધિકારીઓની વિરુદ્ધ અનાદર માટે એક્શન લેવામાં આવશે. કોર્ટના અનાદરના મામલામાં કંપનીના મેનેજિંગ ડાયરેક્ટરને સમન્સ પાઠવવામાં આવ્યા છે. મામલાની સુનાવણી હવે 17 માર્ચે થશે. તે દિવસે કંપનીઓના એમડીને કોર્ટની સમક્ષ ઉપસ્થિત રહેવું પડશે.\nસુપ્રીમ કોર્ટે પહેલા શું આપ્યો હતો આદેશ?\nગયા વર્ષે સુપ્રીમ કોર્ટે સરકારને ટેલીકૉમ કંપનીઓથી AGRના વિવાદ સંબંધિત 92000 કરોડ રૂપિયાની વસૂલીની મંજૂરી આપી દીધી હતી. તે હેઠળ કંપનીઓને દંડની સાથે વ્યાજ પણ ચૂકવવું પડશે. કોર્ટે ચુકાદો આપતાં દૂરસંચાર વિભાગ દ્વારા નક્કી AGRની પરિભાષાને બરકરાર રાખી હતી. AGR વસૂલવાથી રાહત આપવાને લઈ ટેલીકૉમ કંપનીઓએ કોર્ટમાં અપીલ કરી હતી જેને કોર્ટે ફગાવી દીધી હતી. સાથોસાથ એવું પણ કહ્યું હતું કે આ મામલામાં હવે વધુ કેસ નહીં કરવામાં આવે. બાકીની ચૂકવણીની ગણતરી માટે સમય અવધિ નક્કી કરવામાં આવશે.\nમૂળે, ટેલીકૉમ કંપનીઓને સુપ્રીમ કોર્ટે 23 જાન્યુઆરી સુધી પૂરી રકમ ચૂકવવાનો આદેશ આપ્યો હતો. તેનાથી રાહત મેળવવા માટે કંપનીઓએ કોર્ટમાં સંશોધન અરજી દાખલ કરી હતી. તેની પર સુનાવણી કરતાં કોર્ટે આદેશ સંભળાવ્યો છે. આ પહેલા પણ6જાન્યુઆરીએ ટેલીકૉમ કંપનીઓને તે સમયે મોટો આંચકો લાગ્યો હતો જ્યારે સુપ્રીમ કોર્ટે ટેલીકૉમ કંપનીઓની પુનર્વિચાર અરજીઓને ફગાવી દીધી હતી. કોર્ટના ચુકાદા મુજબ 23 જાન્યુઆરી સુધી ટેલીકૉમ કંપનીઓને બાકી રકમ ચૂકવવાની હતી.\n22 નવેમ્બર 2019ના રોજ સુપ્રીમ કોર્ટના ચુકાદાને લઈ દૂરસંચાર સેવા આપતી કંપનીઓ ભારતી એરટેલ, વોડાફોન-આઇડિયા અને ટાટા ટેલીસર્વિસિસે સુપ્રીમ કોર્ટમાં પુનર્વિચાર અરજી દાખલ કરી હતી. અરજીમાં સુપ્રીમ કોર્ટને અનુરોધ કરવામાં આવ્યો હતો કે બેન્ચ 24 ઑક્ટોબર 2019ના તે ચુકાદા પર ફરીથી વિચાર કરે જેમાં બિન દૂરસંચાર આવકને પણ AGRમાં સામેલ કરવામાં આવી છે. આ ચુકાદાથી ટેલીકૉમ કંપનીઓને કેન્દ્રને લગભગ 1.33 લાખ કરોડ રૂપિયા ચૂકવવાના છે.\nઆ પણ વાંચો, હાથ જોડીને વિજય માલ્યાએ ભારતીય બેંકોને કહ્યું- તાત્કાલીક તમારા પૈસા પાછા લઈ લો\nFirst published: February 14, 2020, 13:43 IST


પરેશ ધાનાણીના ગઢમાં ગાબડું પાડી આપે ભાડેરની સીટ જીતી લીધી\nકોંગ્રસ માટે ફરી એક વખત માઠા સમાચાર : રાજ્યના શહેરોમાં એન્ટ્રી બાદ ગામડાઓમાં પણ આમ આદમી પાર્ટીના પ્રવેશથી રાજકીય વર્તુળોમાં આશ્ચર્ય\nઅમરેલી, તા. ૨ : મહાનગરપાલિકાની ચૂંટણી બાદ જીલ્લા પંચાયત, નગરપાલિકા અને તાલુકા પંચાયતની ચૂંટણીનું આજે રિઝલ્ટ આવી રહ્યું છે. શહેરોમાં મતદારોને આકર્ષિત કરવાની કોશિશોમાં સફળતા મળ્યા બાદ હવે ગ્રામ્ય વિસ્તારમાં પણ આપ કંઈક નવું કરે તેવી સંભાવનાઓ વચ્ચે કોંગ્રેસને મોટો ઝાટકો લાગ્યો છે. વિરોધ પક્ષના નેતા પરેશ ધાનાણીના ગઢમાં આપે ગાબડું પાડ્યું છે. સુરતમાં આમ આદમી પાર્ટીએ કોંગ્રેસનો સફાયો કર્યા બાદ હવે ધારીમાં ગાબડું પાડ્યું છે. મહાનગરપાલિકામાં ભાજપ અને કોંગ્રેસને મુખ્ય પક્ષો તરીકે જોવામાં આવતા હતા પરંતુ આપે ત્રીજા પક્ષ તરીકે એન્ટ્રી કરી છે. હવે ગ્રામ્ય વિસ્તારમાં પણ આજે આવનારા પરિણામમોમાં આપ કેટલી સફળ થાય છે તેના પરથી ભાજપ અને કોંગ્રેસ બન્ને દ્વારા વિધાનસભા માટે સ્ટ્રેટેજી ગોઠવવામાં આવશે. ગ્રામ્ય વિસ્તારોની સ્થાનિક સ્વરાજ્યની ચૂંટણીમાં આપે અમરેલી જિલ્લાના ધારીના ભાડેરમાં બેઠક જીતીને કોંગ્રેસના ગઢમાં ગાબડું પાડ્યું છે.\nવિપક્ષના નેતા અને કોંગ્રેસમાં મોટું નામ ધરાવતા ધારાસભ્ય પરેશ ધાનાણીના ગઢમાં આપે ગાબડું પાડીને રાજકીય પક્ષોમાં આશ્ચર્ય જન્માવ્યું છે. ગુજરાતના શહેરોમાં એન્ટ્રી કર્યા પછી હવે ગામડાઓમાં પણ આપે એન્ટ્રી કરી દીધી છે. આ સાથે આપની સ્થાનિક ટીમો દ્વારા ઉજવણીઓ પણ કરવામાં આવી રહી છે. આગામી સમયમાં આ બાબતોને ધ્યાનમાં રાખીને વિધાનસભાની ચૂંટણીમાં પણ મોટા ફેરફારો જોવા મળશે તેવી સંભાવનાઓ વ્યક્ત કરવામાં આવી રહી છે.\nઆજે ગુજરાતમાં ૮૧ પાલિકા, ૨૩૧ તાલુકા અને ૩૧ જિલ્લા પંચાયતની ચૂંટણીની ૫૪૨ સ્થળે મતગણતરી યોજાઈ રહી છે, જેમાં ૨૨૨૦૦ ઉમેદવારોના ભાવિનો ફેંસલો થવાનો છે.\nરવિવારે પાલિકાના ૨૭૨૦માંથી ૨૬૨૫ બેઠક, જિલ્લાની ૯૮૦માંથી ૯૫૫ તેમજ તાલુકાની ૪૭૭૪ પૈકી ૪૬૫૭ બેઠકો માટે મતદાન થયું હતું. આ મતદાનની સ્પષ્ટ થયેલી ટકાવારી મુજબ પાલિકામાં સૌથી ઓછું ૫૯.૫ ટકા મતદાન થયું છે જે ૨૦૧૫માં ૬૨.૭૭ ટકા અને ૨૦૧૬માં યોજાયેલ ૨૭ પાલિકાની ચૂંટણીમાં ૭૨.૭૫ ટકા મતદાન થયું હતું. જ્યારે આ વખતે જિલ્લા પંચાયત માટે ૬૬.૬૭ ટકા થયું થે જે ૨૦૧૫માં ૩૧ જિલ્લા માટે ૬૯.૫૫ ટકા થયું હતું. જે ૨.૮૮ ટકા ઓછું જે જ્યારે તાલુકામાં આ વખતે ૬૯.૫૫ ટકા થયું છે જે ૨૦૧૫માં ૬૯.૨૮ ટકા હતું જે ૨.૪૨ ટકાનો ઘટાડો દર્શાવે છે.\nધો. ૯ થી ૧રના છાત્રોને નિઃશૂલ્‍ક પાઠયપુસ્‍તકો : કોલેજીયનોને ટેબલેટ access_time 3:41 pm IST\n૬ કરોડ પગારદારને લાગશે ઝટકો! પીએફના વ્‍યાજદરમાં થશે ઘટાડો access_time 10:52 am IST


આ રાજ્યમાં ડીઝલના ભાવ 8 રૂપિયા ઘટી ગયા, જાણો સરકારે એવું શું કર્યું - Gujarat Khabar\nHome/India/Delhi/આ રાજ્યમાં ડીઝલના ભાવ 8 રૂપિયા ઘટી ગયા, જાણો સરકારે એવું શું કર્યું\nઆ રાજ્યમાં ડીઝલના ભાવ 8 રૂપિયા ઘટી ગયા, જાણો સરકારે એવું શું કર્યું\nકોરોના વાયરસના સંકટ વચ્ચે દિલ્હીની કેજરીવાલ સરકારે ડીઝલની કિંમતમાં ઘટાડો કરવાનો નિર્ણય લીધો છે. દિલ્હીમાં ડીઝલ પર વેટ 30 ટકાથી ઘટાડીને 16.75 ટકા કરાયો છે. આ સાથે, દિલ્હીમાં ડીઝલની કિંમતમાં અચાનક પ્રતિ લિટર રૂ 8.3 સુધીનો ઘટાડો થશે. ગુરુવારે દિલ્હીમાં ઈન્ડિયન ઓઇલ મુજબ ડીઝલનો ભાવ પ્રતિ લીટર 81.94 રૂપિયા છે. વેટ ઘટાડ્યા બાદ હવે દિલ્હીમાં ડીઝલ 73.64 રૂપિયા પ્રતિ લિટર થશે.\nઆ નિર્ણય અંતર્ગત દિલ્હી સરકાર હવે અર્થવ્યવસ્થામાં સુધારણા માટે અનેક પગલા લઈ રહી છે. હવે લોકો દિલ્હીમાં કામ પર પાછા ફર્યા છે, વાતાવરણમાં સુધારો થઈ રહ્યો છે અને કોરોના કેસ પણ ઓછા થઈ રહ્યા છે.\nદિલ્હી સિવાય જો અન્ય શહેરોની વાત કરીએ તો ગુરુવારે ઇન્ડિયન ઓઇલ અનુસાર નોઈડામાં, ડીઝલ 73.83 લિટર અને પેટ્રોલ 81.08 લિટર છે. એ જ રીતે, ફરીદાબાદમાં પણ ડીઝલની કિંમત 74.20 રૂપિયા છે અને પેટ્રોલ 78.88 રૂપિયા છે. ગાઝિયાબાદમાં ડીઝલ 73.68 લિટર અને ગુડગાંવમાં 73.84 રૂપિયા છે.\nઅત્યારસુધી સ્થિતિ એવી હતી કે દિલ્હીમાં ડીઝલ સૌથી મોંઘું હતું અને તે દેશનું એકમાત્ર એવું રાજ્ય હતું જ્યાં પેટ્રોલના દર કરતા ડીઝલનો દર વધુ હતો. લોકડાઉન વચ્ચે, કેજરીવાલ સરકારે ડીઝલ પર વેટમાં 30 ટકાનો વધારો કર્યો હતો, જેના કારણે દિલ્હીમાં ડીઝલના ભાવમાં અચાનક મોટો વધારો થયો હતો.


ઓશવાલ એલ્ડરલી વેલ્ફેર એસોસિએ\n24th Feb 2020 | Updated at 07:12am 24th Feb 2020\nGujarat Samachar > લેખ > ઓશવાલ એલ્ડરલી વેલ્ફેર એસોસિએ\nઓશવાલ એલ્ડરલી વેલ્ફેર એસોસિએશનઃ વડીલો સંગાથે સ્વાતંત્ર્ય પર્વની ઉજવણી\nરોહિત વઢવાણા Tuesday 20th August 2019 04:47 EDT\nઆ સપ્તાહ દરમિયાન ઓશવાલ એલ્ડરલી વેલ્ફેર એસોસિએશન દ્વારા આયોજિત સ્વાતંત્ર્ય દિવસની ઉજવણીમાં હાજરી આપવાનું સૌભાગ્ય પ્રાપ્ત થયું. એલ્ડરલી લોકોની સાથે ભારતના ૭૩મા સ્વતંત્રતા દિવસનો કાર્યક્રમ ખુબ જ રસપ્રદ રહ્યો અને તેમાં હેરોના મેયર શ્રી નીતિનભાઈ પારેખ પણ હાજર રહ્યા હતા. આયોજક કમિટીએ એક સરસ પ્રેઝન્ટેશન તૈયાર કરેલું અને માહિતીના ભાર વગર ૧૭૫૭થી ૧૯૪૭ સુધીનો ભારતમાં અંગ્રેજી સત્તાનો ઇતિહાસ જાણે બાળકને ભણાવતા હોય તેમ ‘જ્ઞાન સાથે ગમ્મત’ની જેમ સમજાવી દીધો. સાથે સાથે ‘નીતુ શાહ & ફ્રેન્ડ્સ’ બેન્ડ દ્વારા રજુ કરાયેલા સુંદર દેશભક્તિ ગીત તો સોનામાં સુગંધ સમા હતા.\nવૃદ્ધાવસ્થાએ પહોંચેલા, જીવનભરના અનુભવથી પરિપકવ અને કુમળા બનેલા લોકોમાં પણ આ પ્રસંગ જોશ જગાવી ગયો. કવિ ખબરદારે ગાયું છે ને કે ‘જ્યાં જ્યાં વસે એક ગુજરાતી, ત્યાં ત્યાં સદાકાળ ગુજરાત’ એ પંક્તિ અહીં સાબિત થતી જોવા મળી હતી. દરેકે દરેક વ્યક્તિના હૃદયમાં ભારોભાર દેશપ્રેમ ભરેલો હતો. કેટલીક આંખોમાં તો દેશભક્તિ ગીત સાંભળતા આંસુની ભીનાશ પણ આવી ગયેલી.\nહેરોમાં આવેલા કડવા પાટીદાર સેન્ટર પર એકઠા થયેલા ૪૦૦થી વધારે લોકોનો ડ્રેસ-કોડ પણ ભારતના તિરંગા જેવો એટલે કે કેસરી, સફેદ કે લીલા રંગના કપડાંનો હતો. એક દેશભક્તિ ગીત પર જયારે લોકો કેસરી, સફેદ અને લીલા રંગની હરોળ બનાવીને હોલની પ્રદક્ષિણા કરતા હોય તેમ મોટું વર્તુળ બનાવીને ચાલતા હતા ત્યારે તો સાક્ષાત ભારતભૂમિ જેવું દૃશ્ય ખડું થઇ ગયું હતું. સ્ટેજની સજાવટ, બેઠક વ્યવસ્થા, શિસ્ત, સંચાલન ખુબ સરસ હતા. અને રેણુકાબેનની આગેવાનીમાં એસોસિએશનના કાર્યકર્તાઓએ તૈયાર કરેલા ભોજનનું તો શું કહેવું - સાત્વિક પણ ખુબ જ સ્વાદિષ્ટ.\nઓશવાલ એલ્ડરલી વેલ્ફેર એસોસિએશન છેલ્લા વીસેક વર્ષથી કાર્યરત છે અને તેમાં આજે હજારેક જેટલા સભ્યો છે. તેઓ વર્ષમાં આઠ-નવ કાર્યક્રમનું આયોજન કરે છે, કેટલાક એક દિવસના ટૂંકા પ્રવાસ યોજે છે અને અનુકૂળતા હોય ત્યારે લોકલ કે વિદેશ પ્રવાસ પણ કરાવે છે. બીનાબેન શાહની ચેરમેનશિપ હેઠળ આ એસોસિએશન માત્ર છ સભ્યોની કમિટી ચલાવે છે, તેમની પાસે કોઈ ઓફિસ કે સ્ટાફ નથી. તેઓ પોતાના ઘરના સરનામે જ આ કામ ચલાવે છે અને કાર્યક્રમ કરવા માટે કડવા પાટીદાર સેન્ટર કે એવા બીજા કોઈ કોમ્યુનિટી હોલનો ઉપયોગ કરે છે. સંગીત, ભોજન વગેરેની વ્યવસ્થા પણ હોય છે. કમિટીના ખજાનચી ડો. દિનેશ શાહ જણાવે છે કે મેમ્બરશિપ બે વર્ષ માટે આપવામાં આવે છે અને તે ૫૦ વર્ષથી વધારે વયના કોઈ પણ ભારતીય હિન્દુ માટે ઉપલબ્ધ છે.\nસતિષભાઈ, ધીરુભાઈ અને શશીભાઈ - ત્રણેય ઓશવાલભાઈઓએ શરૂ કરેલ આ સંસ્થા આજે યુકેમાં રહેતા વડીલોનો ભારતીય સંસ્કૃતિ સાથે સેતુબંધ બાંધવાનું ખુબ પ્રશંસનીય કાર્ય કરી રહી છે એ માટે તેમની જેટલી પ્રશંષા કરવામાં આવે તે ઓછી ગણાય.


પોલિટેકનિકથી પોસ્ટકાર્ડ સુધી.../ મહેન્દ્રસિંહ પરમાર | ગુજરાતી લિટરેચર\n2 - પોલિટેકનિકથી પોસ્ટકાર્ડ સુધી.../ મહેન્દ્રસિંહ પરમાર\n...પહોંચતાં વરસોનાં વરસ લાગ્યા. ૨૦૦૨માં પહેલી વારતા ‘પોલિટેકનિક’ થઈ. ત્યારે વાર્તા લખવાની ટેકનિક વિશે કશી સભાનતા નહોતી (‘હવે છે.’ એમ કહેવાની સ્થિતિમાં પણ નથી જ !) પોલિટેકનિક કૉલેજની સામેની દીવાલમાં પડેલું બાકોરું અને અવાર-નવાર ‘કામ પતાવવા’ નીકળતી ડબલાંબધ્ધ બહેનોને જોઈને ઘણી વાર હૃદયમાં બાકોરાં પડતાં ! ભાવનગરની ભૂગોળનાં જુદાં જુદાં ‘ઠેકાણાં’, અંતરની રીતે એકબીજાથી ખાસ્સાં દૂર એવા સ્થળો (સમૂહ) શૌચનાં પ્રશ્ને ‘એક’ થઈ ગયા. દસ વરસ પછી એ ધારાની બીજી વાર્તા ‘હવે કઈ ?’ લખાઈ ત્યારે જીલ્લા મેજિસ્ટ્રેટની કચેરી પોલિટેકનિકની સામે ખડી થઈ ગયેલી ! અને વાર્તામાં નિરુપાયેલો પ્રશ્ન તો ખાસ્સો ‘ચગી’ ગયેલો ! વિદ્યા બાલનને શૌચાલય સુવિધા માટે ‘અવેરનેસ ઍડ’માં જોઈને, ઘરમાં શૌચાલય નહીં તો ઉમેદવારી નહીંની સરકારી જાહેરાતો જોઈને લેખક મનમાં ઘણું ફૂલાયેલો, એનાં ક્રાન્તદર્શન (?) માટે ! હાથ લાધી ગયેલા વિષયને ફરી-ફરી ‘વાપરી’ લેવાના વ્યોમોહમાં નહીં, collective experience ને Individual experienceમાં સામૂહિક અનુભવને વૈયક્તિક અનુભવમાં નાણી જોવા અને Issue -(પ્રશ્ન)ને હજુ યે આપણાં સામાજિક ઢાંચામાં અકબંધ ઊભો જોઈને એક જ વિષયની ત્રણ વાર્તાઓ એમ થઈ ગઈ ! હજી, વધુ થાય તો થવા દઈશું ! ‘પોલિટેકનિક’ આપણાં એક સમાયિકનાં તંત્રીએ નાપાસ કરેલી. ‘વાર્તા’ નથી બનતી એમ કહીને. એમનો જવાબ આવે તે પહેલા મારા મોટાભાઈ, મિત્ર અને માર્ગદર્શક અશોકસિંહ પરમારને મોકલેલી. એ સીધી આપી આવ્યા હર્ષદ ત્રિવેદીને. ‘શબ્દસૃષ્ટિ’માં એ પ્રગટ થઈ. પછી ડંકેશભાઈને કારણે ઘણાં વાચકોનું ધ્યાન ગયેલું. એમનો પ્રતિભાવ પછીના અંકમાં સંપાદકે છાપેલો. લા.ઠા. નો પત્ર પણ સચવાયો છે. વિવેચનનું ધ્યાન એના ઉપર દસ-બાર વર્ષે પડ્યું. એ વરસનાં ‘નવલિકાચયન’માં (૨૦૦૨) હિમાંશી શેલતે એને સ્થાન આપેલું. લખાયેલી વાર્તાના મળવા જોઈએ તેવા તત્કાલ પ્રતિભાવ ‘ગદ્યસભા’ અને ‘સુ.જો. સા.ફો.’ની ચર્ચાઓમાં મળે. પછી પ્રગટ થતી વાર્તાઓ વિશે લખનારને મળવો ઘટતો ભાવક-પ્રતિભાવ આટલો વિલંબિત કે નિલંબિત કેમ ? ‘ફેસબુક’ કે અન્ય માધ્યમોમાં નવલેખકોને મળતા તત્કાળ પ્રતિભાવને જોઈને ઈર્ષ્યા થાય – પણ એમાં કૃતિ તરતી કરવાનું મન ન થાય !\nગોધરા-બનાવ પછી ‘ઈન્ટેલેકચ્યુઅલ ઈન્દુભાઈ’ લખાઈ. ‘નવનીત સમર્પણ’માં એ પ્રગટ થઈ. પ્રથમ પુરુષ એકવચનની કથા ત્રીજા પુરુષમાં લખવાની યુક્તિ કરી હતી. પ્રચ્છન્ન કથક પ્રથમ પુરુષમાં વાત કરતો હતો તે વાર્તાના અંતે એના કથકના Total variationથી સંકેતિત કર્યું હતું. વાર્તા એનાં વિષયને કારણે જ વધુ વંચાઈ. ચર્ચાઈ. ‘ઈસ કી મા કા...’ માં બીજા પુરુષનું કથનકેન્દ્ર પ્રથમ પુરુષની સાથે ગૂંથવાનો પ્રયત્ન કર્યો. ભરત નાયકે નવલિકાચયન – ૨૦૦૪માં એને વિશે વાત કરી. ‘ખેવના’માં એ પ્રગટ થઈ હતી.\n‘આઈ.એસ.આઈ.નો હાથ’ ‘જલારામદીપ’માં પ્રગટ થયેલી ! દિવાળીઅંકમાં. નવાં રચાતાં અર્થશાસ્ત્રને ધર્મસત્તાની પડછે જોવાનું એમાં બનેલું. અજિત ઠાકોરની ‘ખીજડિયાદાદા’ પ્રગટ થઈ ત્યારે વાર્તાકાર મનમાં બબડેલો : ‘આમ વાર્તા લખાય !’\nવાર્તા લખવામાં સુ.જો.સા.ફો.ની મજેદાર મહેફિલ એક કારક બની તે ‘હજુ નક્કી નથી’ વાર્તા. ‘રાતોરાત’ બીજે દિવસે વાંચવા માટે લખી નાખી. પ્રત્યક્ષ વાર્તાલેખનની કસોટી એમાં હતી. ભાવન-વિભાવનના પ્રશ્નો તો હતા જ. હોય જ. પણ વાર્તા વિશેની ચર્ચાઓમાંથી ત્રુટિત રૂપમાં વાર્તાનું ‘સંધાન’ ઈચ્છેલું. ‘મહેફિલ ફેસાનેગુયાન’નો મામલો મનમાં હતો. ‘દ્વિરેફ’ની એ બહુ જ મહત્વાકાંક્ષી યોજના લાગેલી. ‘તથાપિ’માં પ્રગટ થઈ ખાસ એને કોઈએ વટાવી નહીં ! હમણાં ૨૦૧૫ માં ‘તથાપિ’એ એક સાથે બે વાર્તાઓ છાપી. ‘એમ.પી. અજમેરા’ અને ‘પોસ્ટકાર્ડ જેટલી (જ) વાર્તા’? પોસ્ટકાર્ડ અને બ્લોગની સહોપસ્થિતિ અને કથનરંગના વૈવિધ્યો ફરી એક વાર કસી જોવાનો મોકો મળ્યો. ‘પોસ્ટમોડર્ન’ સમયમાં પોસ્ટકાર્ડ નામની વિલુપ્ત થતી પ્રજાતિ અને પ્રત્યાયનવિહીન ‘સંચાર’ની કરુણતા એમાં અભિપ્રેત છે. સ્થળ- સમયને ઓળંગી જઈ સ્થળ-સમયમાં રહેવાની મથામણ પણ ખરી. હ્રસ્વ થતી જતી ભાષા અને દીર્ઘાયા કરતી સંવેદનાની અથડામણ પણ એમાં કદાચ વંચાશે. ટેકનિકની મથામણ પણ.\nગણીને દસ વાર્તાઓ વિશે આમ આત્મપ્રસ્તુતિ કરવાનું સાહસ કર્યું. એમાં ક્યાંક અહંકાર કળાય તો ક્ષમ્ય ! ત્રણ વાર્તાઓ આ સંચયમાં નથી મૂકી. એનાં કારણો પણ નથી મૂકવાં.\nઆ સંચય અશોકસિંહ પરમાર અને હર્ષદ ત્રિવેદીને વિનમ્રભાવે અર્પણ.\n‘ગદ્યસભા’માં બધી અને ‘સુ.જો.સા.ફો.’માં કેટલીક વાર્તાઓ વાંચી. એ વેળાના સહુ રંગીન શ્રોતાઓનો આભાર. સામયિકોનાં તંત્રીઓનો પણ એટલો આભાર. માય ડિયર જયુ અને અવનીન્દ્ર ગોહેલનો આભાર. આ વાર્તાઓ તાજેતાજી સાંભળનાર શ્રોતાઓનો આભાર.\nપંદરેક વરસના ગાળામાં લખાયેલી દસ વાર્તાઓ મોડી-મોડી પણ સંચયરૂપે આપના હાથમાં આવશે એ વાતનો આનંદ.\n૨૦, ગૌરીશંકર સોસાયટી,\nજ્વેલ્સ સર્કલ પાસે, ભાવનગર


બોલે ઝીણા મોર/અન્તર્જલી જાત્રા - Ekatra Wiki\nબોલે ઝીણા મોર/અન્તર્જલી જાત્રા\nથોડાક દિવસ પહેલાં છાપામાં છપાયેલા એક સમાચારે ધ્યાન ખેંચ્યું. એક આંતરરાષ્ટ્રીય ફિલ્મ ફેસ્ટિવલમાં ગૌતમ ઘોષ— દિગ્દર્શિત ફિલ્મ ‘અન્તર્જલી જાત્રા’ પુરસ્કૃત થઈ.\nકયા ફિલ્મ-ફેસ્ટિવલમાં? હમણાં યાદ કરવા મથ્યો. યાદ ન આવ્યું. ફિલ્મરસિકો શ્રી ચંદ્રકાન્ત ટોપીવાળા અને શ્રી હિંમતલાલ કપાસીની મદદ લીધી. શ્રી કપાસી તો દેશમાં થતા ઘણાબધા ફિલ્મ-ફેસ્ટિવલમાં પહોંચી જાય. એમણે કહ્યું કે તાશ્કંદ ફિલ્મ-સમારોહમાં ‘અન્તર્જલી જાત્રા’ને પુરસ્કાર મળ્યો છે. શ્રી ટોપીવાળાને ફિલ્મનું હિન્દી શીર્ષક ‘મહાયાત્રા’ સ્મરણમાં હતું. એમણે વિગતો પણ આપી કે એમાં મુખ્ય ભૂમિકા શત્રુઘ્ન સિંહાની છે. નાયિકાની ભૂમિકા શમ્પા ઘોષની છે. એમાં ઉત્પલ દત્ત અને મોહન અગાશેની પણ ભૂમિકાઓ છે. સંગીત સત્યજિત રાયનું છે. શ્રી કપાસીએ કહ્યું કે ત્રિવેન્દ્રમ-તિરુવનન્તપુરમના ફિલ્મ-ફેસ્ટિવલમાં આ ફિલ્મ બતાવવાની હતી પણ ફિલ્મમાં નિરૂપાયેલ સતીપ્રથાના પ્રશ્નથી વિવાદ સર્જાવાના ભયથી ‘અન્તર્જલી’ને બતાવેલી નહિ\nમારે માટે આ ‘અન્તર્જલી જાત્રા’નું આકર્ષણ નવું નહોતું. છેક ૧૯૬૫માં સુરેશ જોષીએ ‘ક્ષિતિજ’ માટે ઉચ્ચ સાહિત્યિક વર્તુળોમાં બહુચર્ચિત એક નવલકથા વિષે લેખ લખવાનું મને કહ્યું. એ નવલકથા હતી ‘અન્તર્જલી જાત્રા.’ એમણે પુસ્તક પણ મોકલી આપ્યું. પુસ્તકના લેખક હતા કમલકુમાર મજુમદાર.\nગાડામાં બેઠા હોઈએ અને એ ગાડું વારંવાર ઘાંચમાં પડે અને આપણે હડદોલા ખાઈએ, કંટાળીને ઊતરી જવાનું મન થાય. કંઈક એવું ‘અન્તર્જલી જાત્રા’ વાંચવાનું શરૂ કરતાં થયું. છેક છેલ્લે સુધી હડદોલા આવ્યા કર્યા. કેટલીય વાર લેખક પર ઝાંઝ ચઢી ગઈ. ક્યારેક થાય, હું સમાસબહુલા સંસ્કૃત ભાષાની કથા વાંચું છું; ક્યારેક થાય, બંગાળના ચંડાળની બોલી સાંભળું છું. ગુરુ-ચંડાલી યોગની કહેવત સિદ્ધ થતી હતી. કમલકુમારને એમના વાચક પ્રત્યે જરા પણ જાણે દયા નથી. એકદમ દુરૂહ અને દુરારોહ્ય.\nવચન આપ્યું હતું એટલે ‘ક્ષિતિજ’ માટે લેખ તો કર્યો, પણ મનમાં અસંતોષ ભારે રહ્યો. લેખક સાથે ન્યાય થયો નથી, પણ ‘અન્તર્જલી જાત્રા’નું આકર્ષણ અમોઘ રહ્યું. કમલકુમાર મજુમદારનો વાર્તાસંગ્રહ ‘નિમ અન્નપૂર્ણા’ મંગાવી વાંચવાનો પ્રયત્ન કર્યો. (આ વાર્તા પરથી પણ એ જ નામે ફિલ્મ બની છે.) એવા જ લોઢાના ચણા. પછી એક વાર અતિ લોકપ્રિય બંગાળી નવલકથાકાર – ‘ચોરંગી’ પ્રસિદ્ધ – શંકર અમદાવાદ આવેલા. પ્રકાશક આર. આર. શેઠ તરફથી લેખકમિલનનો નાનકડો સમારંભ રાખેલો. તેમાં શંકરને આ કમલકુમાર વિષે અને એમની ‘અન્તર્જલી જાત્રા’ વિષે પૂછેલું પણ એમને માટે કમલકુમાર ‘ચાનો પ્યાલો(અંગ્રેજી મુહાવરો ‘કપ ઑફ ટી’ના અનુકરણે) ન હતા. એમણે સ્વીકારેલું.\nએક વાર હાવડા એક્સપ્રેસમાં મુસાફરી કરતો હતો. લાંબી મુસાફરીમાં બારી પાસે બેસીને વાંચવાની લિજ્જત અનેરી હોય છે. મારી પાસે ગુજરાતી ઉપરાંત બંગાળી પત્રિકા-પુસ્તક જોઈ સહયાત્રી એક ભદ્રપુરુષે વાતચીત શરૂ કરી. પરસ્પરનો પરિચય કર્યો. કલકત્તામાં એમની ફૅક્ટરી ચાલે છે. પણ વાતચીત બંગાળી સાહિત્ય વિષે ચાલી. લાગ્યું કે સાહિત્ય બાબતે એ ઊંડા છે. નવાઈ લાગતી હતી. વેપારી અને સાહિત્ય! વાતવાતમાં ‘અન્તર્જલી જાત્રા’નું નામ આવ્યું. મારે મોઢે આ નામ સાંભળી પરમ આશ્ચર્ય પામી પૂછ્યું, ‘તમે એ વાંચી છે?’ મારો જવાબ સાંભળી કહે, ‘હું કમલકુમારને કહીશ કે પશ્ચિમ ભારતના ખૂણામાં તમારો એક વાચક છે.’ પછી કહે, ‘તમને ખબર નહિ હોય, પણ બંગાળમાં કમલકુમારના વાચકો આંગળીને વેઢે ગણાય એટલા જ છે. એમના જેવા લેખકો તો વિરલ છે. મારા એ મિત્ર છે.’\n‘નક્ષત્ર ટ્રસ્ટ’ના ઉપક્રમે પ્રસિદ્ધ બંગાળી કવિ અને કથાકાર સુનીલ ગંગોપાધ્યાય અમદાવાદમાં વ્યાખ્યાન આપવા આવેલા. મારા એ અતિથિ થયેલા. ગુજરાતી-બંગાળી સાહિત્યની વર્તમાન ગતિવિધિની વાતો થતી રહેતી. એમાં એમની પોતાની કથાસૃષ્ટિની વાત નીકળી. કહે – ‘સાહિત્યના ક્ષેત્રમાં મારા ગુરુ છે કમલકુમાર મજુમદાર.’ નવાઈ પામી ગયો આ સાંભળી. પણ નવાઈનો પાર ન રહ્યો, જ્યારે સાંભળ્યું કે કમલકુમાર અદ્ભુત પ્રતિભા ધરાવતી વિભૂતિ છે. બંગાળી નાટક વિષે એમના જેવો કોઈ જાણકાર નથી. ફિલ્મમાં એમની સૂઝ સત્યજિત રાયને પણ વિસ્મય પમાડનારી છે. બંગાળીમાં ગણિતની પહેલી પત્રિકા ‘અંકભાવના’ના સંપાદક છે, ઉપરાંત જાસૂસી પત્રિકા ‘તદન્ત’નું પણ સંપાદન. ફ્રેંચ ભાષાના જાણકાર. અનેક તરુણ કલાકારો-લેખકો એમની આજુબાજુ ભેગા થાય. કલાવર્તુળોમાં લેજન્ડ બની ગયેલો કમલકુમાર ભાગ્યે જ સામાન્ય વાચકોમાં ચર્ચાતા હોય. સુનીલ ગંગોપાધ્યાય ભક્તિભાવે કમલકુમાર મજુમદારની વાતો કરતા રહેલા. રફિક કાયસાર નામના બાંગ્લાદેશના એક સમીક્ષકે તો ‘કમલપુરાણ’ નામે એક ચોપડી કમલકુમાર વિષે લખી દીધી છે.\nમૂળ વાત કરતાં મારી પ્રસ્તાવના લાંબી થઈ ગઈ, પણ કમલકુમારની વાત કરવાનો ઉત્સાહ મને પણ જરા ચઢી ગયો. મૂળ વાત તો આપણી ‘અન્તર્જલી યાત્રા’ વિષેની છે. કમલકુમાર આજે તો નથી, પણ કદાચ તેમની આ કથા તેમને રુચિસંપન્ન ભાવકોમાં જિવાડશે. કદાચ એ ઉપરથી ઊતરેલી ફિલ્મ વ્યાપક વર્તુળોમાં એમનું નામ જાણીતું કરે.\nફિલ્મ તો જોવાનો સુયોગ પામ્યો નથી, પણ એની કથાની વાત કરીએ. કથાની વાત કરતાં પહેલાં એના શીર્ષકની ચર્ચા કરવી પડશે, ‘અન્તર્જલી જાત્રા’ એટલે શું?\nથોડું જૂના જમાનામાં પાછા ફરવું પડશે – અઢારમી સદીના ગંગાતીરવર્તી બંગાળમાં સતીદાહની પ્રથા ચરમસીમા પર હતી. હિન્દુ ધર્મ આચારમાં બદ્ધ થઈ ગયો હતો. એ વખતે કોઈ વૃદ્ધનું મૃત્યુ નજીક આવતું લાગે ત્યારે એને ગંગાતીરે આવેલા ગામના સ્મશાનમાં લઈ જવામાં આવે. ત્યાં ગંગાકાંઠે એને એ રીતે સુવડાવવામાં આવે કે જેથી એના બે પગ ગંગાજળમાં ડૂબેલા રહે, અને એમ પડ્યાં પડ્યાં એ મૃત્યુની પ્રતીક્ષા કરે. મૃત્યુ આવે ત્યારે એના પગ ગંગામૈયાના પવિત્ર જળમાં ડૂબેલા હોય. આ થઈ એની ‘અંતર્જલી જાત્રા’ (સાંભળ્યું છે કે ક્યારેક તો અન્તર્જલી માટે આવેલા મુમૂર્ષુનું મૃત્યુ એના મોઢા પર પાણીની છાલકો મારી મારીને લાવવામાં આવતું!). ‘અન્તર્જલી જાત્રા’ કરનારને માટે મોક્ષનાં દ્વાર ખુલ્લાં રહે એ માન્યતા. અન્તર્જલી જાત્રા, આમ આખરની મહાયાત્રા છે. (રવીન્દ્રનાથના પિતા મહર્ષિ દેવેન્દ્રનાથ ઠાકુરે પોતાની આત્મકથામાં એમનાં દાદીની આવી અંતર્જલી જાત્રાની વાત લખી છે.)\nપણ કમલકુમારની ‘અન્તર્જલી જાત્રા’માં ઘણું વિશેષ છે. માત્ર ત્રણ મુખ્ય પાત્રો અને થોડા કલાકોની સમવ્યાપ્તિમાં, ગંગાતીરવર્તી ગામના સ્મશાનના સીમિત ભૂદૃશ્યમાં જે વિચિત્ર ભાષામાં આ કથા કંડારી છે, તે અદ્ભુત લાગે. ગંગા અહીં જીવન અને મૃત્યુ — ઉભયનું પ્રતીક છે.\nત્રણ પાત્રો તે અન્તર્જલી જાત્રા માટે સ્મશાનભૂમિમાં લાવવામાં આવેલ, એંશી વરસ વટાવી ગયેલા સીતારામ ચટ્ટોપાધ્યાય, સોળ વર્ષની અનિંદ્ય યશોમતીજશોમતી અર્થાત્ જશો, અને સ્મશાનનો ડોમ-ચંડાળ બૈજુનાથ અર્થાત બૈજુ. નવલકથાનો સમય બંગાળની અઢારમી સદીનો છે. કથાના આરંભમાં કાદમ્બરીની યાદ અપાવે એવી સંસ્કૃત શબ્દશૈલીમાં ઊઘડતા પ્રભાતનું વર્ણન છે. એ પ્રભાત ગંગાતીરે થાય છેઃ\nઅનતિદૂરે ઉદાર વિશાલ પ્રવાહિણી ગંગા, તરલ માતૃમૂર્તિ\nયથા, મધ્ય મધ્યે વાયુ અનર્ગલ ઉચ્છવસિત હઇયા ઊઠે…’\nપ્રાચીન (વૃદ્ધ) સીતારામને ગંગાતીરે અન્તર્જલી કરીને સુવાડવામાં આવ્યા છે, ખડના બિછાનામાં. આખું શરીર વૃદ્ધાવસ્થાથી જર્જર છે. એમની અન્તર્જલી માટે વરાવવા કેટલાક સ્વજનો સ્મશાન ભૂમિમાં આવ્યા છે. આવે વખતે લક્ષ્મીનારાયણ નામના એક પિતાને વિચાર આવે છે કે આ ડોસો હજી મર્યો નથી, અને મારે ઘેર ઉંમરલાયક કુંવારી કન્યા છે. જો આ ડોસા સાથે મારી કન્યાને પરણાવી દેવામાં આવે તો હું કન્યાઋણમાંથી મુક્ત થઈ જાઉં.\nવિદાય આપવા આવેલી મંડળીમાં એક જ્યોતિષી પણ છે, કુલ-પુરોહિત પણ છે. એ આ લગ્નને અનુમોદન આપે છે. એંશી વર્ષના મુમૂર્ષુ વૃદ્ધ સાથે ષોડશીનાં લગ્ન. અને તે અહીં જ આ સ્મશાનભૂમિમાં! બધું ગોઠવાઈ જાય છે. અને છોકરીનો બાપ ઘેર જઈ પોતાની સોળ વર્ષની છોકરીને નવવધૂને રૂપે સજાવી સ્મશાનમાં લગ્ન માટે લઈ આવે છે. પાલખીમાંથી યશોવતી ઊતરે છે.\n‘અનિંદ્ય સુંદર એકટિ સાલંકારા કન્યા પ્રતીયમાન હઈલ. ક્રંદનેર ફલે અનેક સ્થાનેર ચંદન મુછિયા છે, આકર્ષણવિવૃત્ત લોચન રક્તાભ, હલુદ પ્રલેપે મુખમંડલ ઈષત્ સ્વર્ણ સબુજ…’\nમરણાસન્ન સીતારામ ચટ્ટોપાધ્યાય સાથે આ યશોને પરણાવી પણ દીધી. સ્મશાનભૂમિ લગ્નભૂમિ બની, અને એ જ બનશે યશોની પ્રથમ રાત્રિની વાસરભૂમિ. કોઈ ભદ્રજનને જરા સરખી પણ અરેરાટી ન થઈ. એકમાત્ર સ્મશાનના ચંડાળ બૈજુનો. જીવ કકળી ઊઠ્યો, ‘હું તો ચંડાળ છું’ એમ વારેવારે નિર્દેશ કરીને બધાને કઠોર ચંડાલીમાં સંભળાવતો બૈજુ કંપી ઊઠે છે. આ સીતારામ તો માંડ એક દિવસનો પરોણો છે. એ મરી જવામાં છે. એ મરી જશે પછી યશોને સતી થવા સમજાવાશે, અને યશોની ચિતા પણ પોતાને રચવી પડશે. ના, મારાથી નહિ બને. અનેક મડદાં બાળ્યાં છે, વાંસના ગોદા મારી ખોપરીઓ ફોડી છે. પણ જીવતા જીવને…!’\nઅદ્ભુત પાત્ર છે ચંડાળ બૈજુનું. ધર્મવાદી બ્રાહ્મણોમાંથી દયાનો વાસ ઊઠી ગયો, કંઈક વાસ તો આ ચંડાળમાં છે! કમલકુમાર આપણી ધર્મબુદ્ધિને – જો હોય તો – હચમચાવી દે છે.\nયશોવતી તો બધું સ્વીકારી લે છે. એના લોહીમાં તો ધર્મસંસ્કાર રૂઢ થયા છે. વૃદ્ધ સીતારામ, એના પતિ…ધર્મશોષણની આથી વધારે કઈ સીમા હશે? મનુષ્યજીવનનો અધિકાર નષ્ટ કરે તે ધર્મ? ભદ્ર સમાજને આ માન્ય છે, ચંડાળને નથી.\n…પછી તો આ ‘અલૌકિક દંપતી’ને ત્યાં મૂકીને વરાવવા આવેલા લોકો – પેલી કન્યાનો બાપ સુધ્ધાં રાતે ગામમાં પાછા જાય છે. હવે વૃદ્ધ સીતારામનો પુરાતન જીવડો સળવળે છે. યશોનું રૂપ જોઈ મૃત વાસના જીવતીજાગતી થાય છે, એટલું જ નહિ એનામાં સંભોગેચ્છા જાગે છે. આ વરરાજાને દર્પણમાં મોઢું જોવાની ઇચ્છા થાય છે. સુંદર યશો એક પાત્રમાં પાણી લાવી એમાં એનું પ્રતિબિંબ બતાવે છે. ડોસો પૂછે છે પણ ખરો : ‘હું કેવો લાગું છું?’ યશો કહે છે, ‘ખૂબ સુંદર.’\nપણ આ ખીલતી કળીના જીવનને રોળી નાખનાર સીતારામ પર ચંડાળને ઘણો ક્રોધ ચઢ્યો છે. એક વાર એ ડોસાને ઉપાડીને ગંગામાં પધરાવી દેવાનો પ્રયત્ન કરે છે, પણ યશોને લીધે એ ફાવતો નથી. ચંડાળના મનમાં પણ આ રૂપસીને જોઈને કદાચ આકર્ષણ જન્મે છે. એ વારંવાર કહે છે, ‘કને બઉ, પાલાઓ, પાલાઓ.’ અહીંથી ભાગી જા, ભાગી જા. દુનિયા ઘણી મોટી છે. જીવવું એ મહત્ત્વનું છે.\nચાંદની રાત છે. ડોસો હવે ‘આમિ બાંચિબો આમિ બાંચિબો, – મારે જીવવું છે, મારે જીવવું છે.’ એમ કહી યશોને ક્યાંક નજીકમાંથી દૂધ લઈ આવવા કહે છે. દૂધ લઈ પાછી આવતી યશો જોડે ચંડાળ જીભાજોડી કરે છે. એ વખતે યશો એને જવાબ આપે છે, ડોસો દૂર સૂતાં સૂતાં એ સાંભળે છે અને યશો પર વીફરે છે.\nલેખક ધીરે ધીરે યશોમાં રહેલી નારીને જાગ્રત કરે છે. ચંડાળ પ્રત્યે એના મનમાં એક ખેંચાણ જન્મે છે. તેમ છતાં એ બૈજુને દૂર રાખે છે. એક વાર બૈજુ અડકી જતાં એ સ્નાન કરવા જાય છે. સ્નાન કર્યા પછી શરીરે વીંટેલા એકમાત્ર અંગોછાને ચંડાળ બૈજુ ખેંચી લે છે, પોતાના આલિંગનમાં લેવા પ્રયત્ન કરે છે. યશો પ્રતિકાર કરે છે, પણ પછી એ પોતે ચંડાળના દૃઢબંધનમાં ‘મરવાની’ ઇચ્છા કરે છે.\nએટલામાં ગંગામાં ઘોડાપૂર આવે છે. પાણી ચઢવા લાગતાં પાણીમાં હલબલતા ડોસાની બૂમો સંભળાય છે. ક્ષણમાં યશોના પુરાણા સંસ્કાર જાગતાં એ બચકું ભરી ચંડાળના હાથમાંથી છૂટી વૃદ્ધ પતિ પાસે દોડી જાય છે. વેગથી આવતા પાણીમાં વૃદ્ધ સીતારામ તણાતા હોય છે. યશો પાણીના એ લોઢમાં ઝંપલાવે છે અને પોતે પણ તણાઈ જાય છે. યશોની પણ અંતર્જલી જાત્રા રચાઈ ગઈ.\nબૈજુ ચંડાળ જીવનને મૃત્યુના હાથમાંથી બચાવી શક્યો નહિ, પણ કમલકુમારે ચંડાળના પાત્ર દ્વારા જીવન પ્રત્યેની, મનુષ્ય પ્રત્યેની અસીમ શ્રદ્ધા વ્યક્ત કરી છે.\nકમલકુમાર જલદીથી પામી શકાય એવા લેખક નથી. સત્યજિત રાય જેવાએ કહેલું છે કે ‘કમલકે તો બુઝિ આમરા કજનઈ’ – કલમ (કુમાર)ને કેટલા ઓછા જણ ઓળખે છે! ફિલ્મ ‘અન્તર્જલી જાત્રા’નો પ્રભાવ કેવો હશે, તે તો જોવાનું છે.\nRetrieved from "https://wiki.ekatrafoundation.org/index.php?title=બોલે_ઝીણા_મોર/અન્તર્જલી_જાત્રા&oldid=16424"


ચહેરાની ત્વચાને ચમકીલી બનાવવાના ઘરેલુ નુસખા\nસાર-સંભાળ - ભરત પટેલ\nજ્યારે ઘરેલુ નુસખાઓથી ચહેરો આકર્ષક અને ખૂબસૂરત બનાવી શકતા હોવ તો મોંઘી ક્રીમની જરૂરત શું છે? ઘરે બનાવેલા ફેસ માસ્ક ત્વચાની સુરક્ષા કરશે તેમ જ ચહેરાનો રંગ નિખારવામાં પણ મદદ કરશે. આ ફેસ માસ્ક તડકાથી પડેલા ડાઘને પણ સાફ કરશે.\nગાજર ફેસ માસ્ક\nચીકણી ત્વચા પર નિખાર લાવવા માટે પહેલાં ગાજરને સાફ કરી જ્યુસ કાઢવો. ત્યાર બાદ એને ઠંડો કરીને રૂની મદદથી ચહેરા પર લગાડવું. દિવસમાં ત્રણ વખત આ તરકીબ અજમાવવી.\nમધ અને લીંબુનો ફેસ માસ્ક\nએક ચમચી મધમાં લીંબુનાં થોડાં ટીપાં મિક્સ કરી લેવાં. આ ફેસ માસ્ક થોડી મિનિટો સુધી ચહેરા પર લગાવી રાખવું અને એ સુકાઈ ગયા બાદ પાણીથી ચહેરો ધોઈ લેવો.\nબેસન, દહીં અને\nલીંબુનો ફેસ માસ્ક\nબેસન, દહીં અને લીંબુના રસથી તૈયાર કરેલો ફેસ માસ્ક ઉત્તમ પરિણામ આપે છે. થોડા બેસન, દહીં અને લીંબુની કાતરીથી પેસ્ટ બનાવીને ચહેરા પર લગાવવી. પેસ્ટ સુકાઈ જાય એટલે ચહેરાને ઠંડા પાણીથી ધોઈ લેવો. આ ફેસ માસ્કનો ઉપયોગ અઠવાડિયામાં ૨-૩ દિવસ કરી શકાય છે.\nહળદર અને દૂધનો ફેસ માસ્ક\nહળદરના પાઉડરમાં થોડું દૂધ મિક્સ કરી ફેસ માસ્ક તૈયાર કરો. આ માસ્ક થોડી મિનિટો સુધી ચહેરા પર લગાડી રાખવો અને ત્યારબાદ ઠંડા પાણીથી ચહેરો સાફ કરવો.\nચહેરાની કાળાશ દૂર કરવા માટે\nમુઠ્ઠીભર બદામને બારીક વાટી લો. તેમાં જરૂરત પ્રમાણે બેસન અને દૂધ મિક્સ કરી ઘટ્ટ ફેસ માસ્ક તૈયાર કરવો. ચહેરાને સારી રીતે ધોયા બાદ આ પેસ્ટ લગાવો. થોડા દિવસોમાં જ આપના ચહેરાની કાળાશ દૂર થતી દેખાશે. આ ફેસ માસ્કના ઉપયોગથી ચહેરા પર ગરમી અને લૂની અસર પણ નહીં થાય.


Exit Poll : કર્ણાટકમાં કોઈને સ્પષ્ટ બહુમત નહીં, કોંગેસને સૌથી વધુ બેઠકો - Sandesh\nMay 12, 2018 | 6:58 pm IST\nકર્ણાટક વિધાનસભાની ચૂંટણીનું મતદાન શાંતિપૂર્ણ રીતે સંપન્ન થયું છે. મતદાન પૂરૂ થતાની સાથે જ એક્ઝિટ પોલ બહાર આવી રહ્યાં છે. એક્ઝિટ પોલ અનુંસાર એક પણ રાજકીય પાર્ટીને સ્પષ્ટ બહુમત મળવાનું અનુંમાન નથી. પરંતુ કોંગ્રેસ ફરી સત્તામાં પરત ફરે તેવી શક્યતા વ્યક્ત કરવામાં આવી છે.\nરાજ્યમાં એક પણ રાજકીય પક્ષને સ્પષ્ટ બહુમતિ મળતી નથી દેખાડવામાં આવી. એક્ઝિટ પોલ અનુંસાર રાજ્યમાં ત્રિશંકુ વિધાનસભા રચાય તેવી શક્યતા વ્યક્ત કરાઈ છે.\nટાઈમ્સ નાઉ-વીએમઆર એક્ઝિટ પોલમાં કોંગ્રેસ સૌથી મોટી પાર્ટી પણ બહુમતથી દૂર\nટાઈમ્સ નાઉ-વીએમઆરના એક્ઝિટ પોલ અનુંસાર કર્ણાટકમાં કોંગ્રેસ સૌથી મોટી પાર્ટી બનીને ઉભરશે. કોંગ્રેસને 222માંથી 97, ભાજપને 87, જીડીએસ પ્લ્સને 35 અને અન્યને3બેઠકો મળી રહી હોવાનું અનુંમાન લગાવવામાં આવ્યું છે. આ હિસાબે જેડીએસ કર્ણાટકમાં કિંગમેકર સાબિત થઈ શકે છે. જ્યારે અન્યને 2-4 બેઠક મળવાની શક્યતા છે.\nઈંડિયા ટુડે-એક્સિસ માય ઈંડિયાના એક્ઝિટ પોલમાં કોંગ્રેસને બહુમત\nઈંડિયા ટુડે-એક્સિસ માય ઈંડિયાના એક્ઝિટ પોલમાં કોંગ્રેસ માટે સારા સમાચાર લઈને આવ્યો છે. આ એક્ઝિટ પોલમાં કર્ણાટકની સિદ્ધારમૈયા સરકાર કમબેક કરશે. અનુંસાર કર્ણાટકમાં કોંગ્રેસને 106-118 બેઠકો મળશે, જ્યારે ભાજપને 79-82 બેઠકો મળવાનો અણસાર છે. જ્યારે જેડીએસને 22 થી 30 બેઠકો મળી શકે છે. અન્યના ખાતામાં 1 થી4બેઠક જવાનું અનુંમાન વ્યક્ત કરાયું છે. એક્ઝિટ પોલમાં કોંગ્રેસને 39 ટકા જ્યારે ભાજપને 35 ટકા મત મળવાનું અનુંમાન છે. જેડીએસના ખાતામાં 17 ટકા વોટ પડવાની શક્યતા છે.\nન્યૂઝ એક્સ-સીએનએક્સ એક્ઝિટ પોલમાં ભાજપ સૌથી મોટી પાર્ટી પણ બહુમતથી દુર\nન્યૂઝ એક્સ-સીએનએક્સના એક્ઝિટ અપોલમાં ભાજપ કોંગ્રેસ કરતા આગળ હોવાનું દર્શાવવામાં આવ્યું છે. જોકે આ એક્ઝિટ પોલમાં પણ ત્રિશંકુ વિધાનસભા રચાવવાની શક્યતા વ્યક્ત કરવામાં આવી છે. કારણ કે એક્ઝિટ પોલમાં ભાજપ બહુમતિથી દૂર રહેવાની શક્યતા વ્યક્ત કરાઈ છે. આ એક્ઝિટ પોલમાં કોંગ્રેસને 72 થી 78, ભાજપને 102 થી 110, જેડીએસને 35 થી 39 અને અન્યને3થી5બેઠક મળવાના અણસાર છે. જેડીએસ કિંગમેકરની ભૂમિકાં રહે તેવી શક્યતા છે.\nએબીપી-સી વોટર પ્રમાણે ભાજપ સૌથી મોટી પાર્ટી\nએબીપી ન્યૂઝે સી વોટર સાથે મળીને હાથ ધરેલા એક્ઝિટ પોલમાં2વાગ્યા સુધી થયેલા મતદાનના આંકડાના આધારે ભાજપ સૌથી મોટી પાર્ટીના રૂપમાં ઉભરતી દર્શાવાઈ છે. આ એક્ઝિટ પોલ અનુંસાર કોંગ્રેસને 89 થી 99, ભાજપને 97થી 109, જેડીએસને 21 થી 30 અને અન્યોને3થી5બેઠક મળવાનું અનુંમાન વ્યક્ત કરવામાં આવ્યું છે.\nમતદાન બાદ જ કેમ જાહેર કરાય છે એક્ઝિટ પોલ\nચૂંટણી પંચે આ મામલે એક ગાઈડલાઈન્સ જાહેર કરી છે. જેમાં કહેવામાં આવ્યું છે કે, જન પ્રતિનિધિ એક્ટ, 1951ની કલમ 126A અંતર્ગત એક્ઝિટ પૉલ ચૂંટણીના દિવસે સવારે7થી સાંજે 6:30 વાગ્યા સુધી ન દર્શાવી શકાય. જેમાં વોટની ટકાવારી, કોઈ રાજકીય પક્ષની જીતવાની શક્યતા અને મુખ્ય ઉમેદવારોના ભાવીના નિર્ણયનું અનુંમાન કરવામાં આવે છે.\nશું ગોવામાં પર્રિકર સરકાર બહુમત ગુમાવી ચુકી? કોંગ્રેસે કર્યો સરકાર રચવાનો દાવો\nલોકસભા ચૂંટણી પહેલાં ભાજપને બે મોટા ઝાટકા, BJPના સાંસદનું SPમાં ‘પેરાશૂટ લેન્ડિંગ’


શિવાજી, આંબેડકરનાં સ્મારકોની ધીમી પ્રગતિ\nલોકસભાની ચૂંટણીમાં ભાજપને અસ્વસ્થ કરી શકે\nમુંબઈ, તા. 24 (પીટીઆઇ) : મુંબઈની આસપાસ છત્રપતિ શિવાજી મહારાજ અને દલિત નેતા બી. આર. આંબેડકરને સમર્પિત મોટા પ્રોજેક્ટોની મંદ ગતિ મહારાષ્ટ્રમાં લોકસભાની ચૂંટણીમાં ભાજપને અસ્વસ્થ કરી શકે છે એવું રાજકીય નિરીક્ષકોનું માનવું છે.\nમુંબઈના અરબી સમુદ્રમાં છત્રપતિ શિવાજી મહારાજનું સ્મારક બાંધવાનું કાર્ય 2016માં વડા પ્રધાન નરેન્દ્ર મોદીએ `જલપૂજા' કર્યાનાં ત્રણ વર્ષ બાદ પણ હજી શરૂ થઈ શક્યું નથી. જોકે આ પ્રોજેક્ટ માટે જરૂરી ટેક્નિકલ મંજૂરીઓ મળી ગઈ છે, પરંતુ મુખ્ય કાર્ય શરૂ થયું નથી. આ પ્રોજેક્ટનો અંદાજિત ખર્ચ 3600 કરોડ રૂપિયા છે.\nમહારાષ્ટ્રના મુખ્ય પ્રધાન દેવેન્દ્ર ફડણવીસ વારંવાર કહ્યા કરે છે કે આ પ્રોજેક્ટમાં વિલંબ નહીં થાય, પરંતુ વિરોધ પક્ષો તેમની આ વાત માનવા તૈયાર નથી.\n`એવું લાગે છે કે સરકાર લોકોની લાગણીઓ સાથે રમી રહી છે. મહારાષ્ટ્રના તમામ લોકોને આ પ્રોજેક્ટ જોઈએ છે, પરંતુ સરકાર એના બાંધકામમાં બિનજરૂરી વિલંબ કરી રહી છે,' એમ વિધાન પરિષદમાં વિપક્ષના નેતા ધનંજય મુંડેએ જણાવ્યું હતું.\nએનસીપીના આ નેતાએ જણાવ્યું હતું કે મેટ્રો પ્રોજેક્ટ્સની સરખામણીમાં આ પ્રોજેક્ટ્સમાં ભાગ્યે જ કોઈ પ્રગતિ થઈ છે. એવી જ રીતે મધ્ય મુંબઈમાં ઇન્દુ મિલની જગ્યાએ બી. આર. આંબેડકરનું સ્મારક રૂપિયા 500 કરોડના ખર્ચે બનાવવાનું છે એનું કાર્ય પણ શરૂ થયું નથી. બે વાર મુખ્ય પ્રધાન આ પ્રોજેક્ટની મહેતલને લંબાવી ચૂક્યા છે.\nઆવી જ રીતે મુંબઈ મેટ્રોપૉલિટન રીજનના 12,000 કરોડ રૂપિયાના કોસ્ટલ રોડ પ્રોજેક્ટનું કામ પણ શરૂ થયું નથી, કારણ કે એના બાંધકામની પરવાનગી મોડેથી લેવામાં આવી હતી.\nમુંબઈ અને નાગપુરને જોડતા મુંબઈ-નાગપુર સુપર કૉમ્યુનિકેશન હાઇવેના 46000 કરોડ રૂપિયાના આ પ્રોજેક્ટને મુખ્ય પ્રધાનનો ડ્રીમ પ્રેજેક્ટ ગણવામાં આવે છે. આ પ્રોજેક્ટને `સમૃદ્ધિ મહામાર્ગ' નામ આપવામાં આવ્યું છે.\nરાજકીય નિરીક્ષક અભય દેશપાંડેને એવું લાગે છે કે આ પ્રોજેક્ટો અંગે લોકોમાં ઉત્સાહ છે. આ પ્રોજેક્ટો માટેની જમીન જ્યાં સંપાદિત કરાઈ છે એ વિસ્તારના લોકો આ પ્રોજેક્ટ વિશે થોડા નારાજ છે, કારણ કે તેમનું બાંધકામ શરૂ થઈ શક્યું નથી.\nજોકે ભાજપના મુખ્ય પ્રવક્તા માધવ ભંડારીએ આ વાતને રદિયો આપ્યો હતો અને જણાવ્યું હતું કે મતદારોને ખબર છે કે ભાજપ જ્યારે વિપક્ષમાં હતો ત્યારે એણે છત્રપતિ શિવાજી મહારાજ અને ડૉ. આંબેડકરનાં આંતરરાષ્ટ્રીય કક્ષાનાં સ્મારકો બાંધવાની માગણી કરી હતી. પાંચ વર્ષમાં રાજ્ય સરકારે મોટા ભાગની પરવાનગીઓ મેળવી લીધી છે.\n2014ની લોકસભાની ચૂંટણીમાં મહારાષ્ટ્રમાં ભાજપને 22, શિવસેનાને 18, કૉંગ્રેસને બે અને એનસીપીને પાંચ તથા સ્વાભિમાન પક્ષને 1 બેઠક મળી હતી.


VIDEO: ભરબજારે યુવતીને છેડવાનું આ યુવકને ભારે પડ્યું, યુવતીએ હિંમત કરીને યુવકની સ્કૂટીને નાળામાં ફેંકી દીધી - GSTV\nVIDEO: ભરબજારે યુવતીને છેડવાનું આ યુવકને ભારે પડ્યું, યુવતીએ હિંમત કરીને યુવકની સ્કૂટીને નાળામાં ફેંકી દીધી\nLast Updated on August 3, 2021 by Pravin Makwana\nઆસામમાં એક યુવતીને ભરબજારે છેડવાનું એક યુવકને ભારે પડ્યુ છે. યુવતીએ હિંમત બતાવતા યુવકને પકડી પોલીસના હવાલે કરી દીધો હતો. છેડછાડ બાદ યુવકે ભાગવાની બહુ કોશિશ કરી, પણ તેમા સફળ થયો નહીં. યુવક ભાગવા જતો હતો, ત્યાં યુવકીએ હિંમત કરીને સ્કૂટીનું પાછળનું ટાયર ઉઠાવી નાળામાં ફેંકી દીધો, આ યુવતીનું નામ ભાવના કશ્યપ છે.\nભાવનાએ પોતાના ફેસબુક પોસ્ટમાં ગુસ્સો જાહેર કરતા આ આખી ઘટના વર્ણવી છે. યુવતીએ છેડછાડ કરનારા આ યુવકનું નામ પણ બતાવ્યુ છે. તેની તસ્વીર પણ શેર કરી છે. તો વળી ગુવાહટી પોલીસે આ મામલાને લઈને ટ્વિટ કર્યુ છે. પોલીસે જણાવ્યુ છે કે, 30 જૂલાઈના રોજ તુરંત આ ઘટનામાં યુવકની ધરપકડ કરી લેવામાં આવી છે. આ મામલે કોર્ટ આગળ કાર્યવાહી કરશે.\nભાવના કશ્યપે પોતાની ફેસબુક પોસ્ટમાં લખ્યુ છે કે, આ ઘટના શહેરના સૌથી વ્યસ્ત બજારોની છે .આરોપી તેની પાસે પહોંચ્યો અને રસ્તો પૂછ્યો. યુવતી જણાવે છે કે, હું તેનો અવાજ બરાબર સાંભળી શકી નહી તો એકદમ નજીક ગઈ. ત્યારે બાદ યુવતીએ કહ્યુ કે, મને રસ્તો ખબર નથી, તમે બીજા કોઈને પૂછી શકો છો. યુવતીના આ પ્રકારના જવાબ આપ્યા બાદ યુવકે તુરંત જ ગંદી રીતે હાથ માર્યો. યુવતી સમજી શકી નહીં કે હવે શું કરવું.\nત્યાર બાદ આરોપી ભાગવા લાગ્યો. યુવતીએ હિંમત કરીને તેને દબોચી લીધો. સ્કૂટી દ્વારા ભાગવા જતા યુવકની સ્કૂટીનું પાછળનું ટાયર પકડી ઉંચુ કરી દીધું. જે બાદ ટાયર ફરવા લાગ્યું પણ તે ભાગી શક્યો નહીં. લગભગ અડધી મીનિટ બાદ જોર આપીને ધક્કો માર્યો સ્કૂટી નાળામાં ફેંકી દીધી.\nરક્ષાબંધન/ આ વર્ષે ભાઈના કાંડામાં બાંધો શુદ્ધ સોના-ચાંદીની રાખડી, કિંમત જાણી તમે પણ થઇ જશો ખુશ


જેતપુરના જાનાધાર પંથકમાં સિંહોએ બળદનું કર્યું મારણઃ ત્રણ-ચાર સિંહની આવ-જાના કારણે ખેડૂતો, પશુપાલકો ભયભીત જેતપુરના જાનાધાર પંથકમાં સિંહોએ બળદનું કર્યું મારણઃ ત્રણ-ચાર સિંહની આવ-જાના કારણે ખેડૂતો, પશુપાલકો ભયભીત - Vibes Of India\nજેતપુરના જાનાધાર પંથકમાં સિંહોએ બળદનું કર્યું મારણઃ ત્રણ-ચાર સિંહની આવ-જાના કારણે ખેડૂતો, પશુપાલકો ભયભીત\nTeam VoI | Updated: November 24, 2021 5:22 pm\nથોડા સમય પહેલા જેતલસર પંથકના ટીંબડી ગામની ઘટનામાં સાવજોએ મોટી સંખ્યામાં ગાયોના મારણ કર્યા હતા. ત્યારબાદ જેતલસર સમગ્ર પંથકને વન વિભાગ દ્વારા સિંહોનો વિસ્તાર જાહેર કરવામાં આવ્યો છે.\nછેલ્લા ઘણા મહિનાઓથી સાવજો જેતલસર તેમજ સમઢીયાળા ગામ તેમજ આજુબાજુના વિસ્તારમાં મધરાત્રે અથવા ધોળાં દિવસે લટાર મારવા નીકળી જાય છે. ત્યારે ગત રાત્રીના ચાર વાગ્યાની આસપાસ 1 નર સિંહ તેમજ2માદા વનરાજો જેતપુરના જાનાધાર પંથકમાં ચડી આવતા વાડીમાં બાંધેલ બે બળદ અને એક ભેંસમાંથી એક બળદનું મારણ કરતા પશુપાલકો અને ખેડૂતોમાં ભય ફેલાયો છે.\nખેતર માલીક વજુભાઇ ટપુભાઈ સખરેલીયા જણાવે છે કે રાત્રીના4વાગ્યાની અરસામાં3સિંહોએ ત્રાટકી બળદનું મારણ કર્યું હતું. આ વાતની જાણ કરતા રેન્જ ફોરેસ્ટ અધિકારી રામભાઈ ઘટના સ્થળે પહોંચ્યા હતા.\nસિંહે અહીં ધામા નાખતા ખેડૂતોને વાડી વિસ્તારમાં ખેતી કામ કરવા જવામાં ભય ફેલાઈ ગયો છે. ખેડૂતો પોતાના ખેતરે ખેતી કરવા જઇ શકતા નથી. રવિ સીઝન હોવાથી ખેડૂતો રાત્રી દરમિયાન ખેતરમાં પિયત પણ નથી કરી શકતા. તેમજ ખેતરોમાં મજૂરો પણ પોતાના પરિવારને લઈને હિજરત કરવા લાગ્યા છે.\nજોકે આ બાબતે ખેડૂતોએ સંબંધિત વનતંત્ર તાકીદે વનરાજાઓનું લોકેશન મેળવી જેતપુર પંથકની જનતા, પશુપાલકો અને ખેડૂતોને સલામતી બક્ષે તેવી માંગ થઇ રહી છે.\n(અહેવાલઃ હરેશ ભાલિયા)


Frankly Speaking: શ્રીનગરમાં લાલચોકની મુલાકાતનું સાહસ\nકાશ્મીર પ્રવાસ ભાગ-1માં આપણે પટનીટોપ, શ્રીનગર, ગુલમર્ગ અને સોનમર્ગમાં પડેલી મુશ્કેલીઓ વિશે જાણ્યું. હવે ભાગ-2માં વાંચો નફરત અને ધિક્કારના પાટનગર શ્રીનગર પ્રવાસનું વર્ણન...\nશ્રીનગરમાં અમે બે રાત્રિ હાઉસબોટમાં રોકાવાના હતા. દૂરથી જોયું તો દાલ સરોવર ખૂબ જ મનોહર લાગતું હતું, પરંતુ હાઉસબોટમાં રોકાયા ત્યારે ખબર પડી કે આપણે જો શહેરોને કોંક્રિટનું જંગલ કહેતા હોઈએ તો દાલ સરોવરને શિકારા અને હાઉસબોટનું જંગલ કહેવું પડે. પાણી પર તરતી શિકારા અને હાઉસબોટ આપણને જાણે કે નવા જ શહેરમાં આવી ગયા હોઈએ તેવો અનુભવ કરાવે છે. શરૂઆતમાં થોડી વાર આ દૃશ્ય જોવામાં કદાચ સારું લાગે, પરંતુ બાદમાં સરોવરનું શહેરીકરણ થયું હોવાનું લાગ્યા વગર રહેતું નથી. હાઉસબોટના રૂમ ખૂબ જ સાંકડા અને બંધિયાર હોય છે અને હવા-ઉજાસ માટે બારીઓ ખોલવામાં આવે તો મચ્છર અને અન્ય જીવજંતુઓનું જોખમ રહે છે. વળી, હાઉસબોટમાં બાથરૂમ-સંડાસનો કચરો ક્યાં ઠલવાય છે અને ન્હાવા-ધોવા માટેનું પાણી ક્યાંથી આવે છે તે પણ એક પ્રશ્ન છે. કારણ કે અહીં ક્યાંય ડ્રેનેજ લાઈનો નંખાઈ હોય એવું જણાતું નથી. આ બાબતનો પુરાવો એ વાત પરથી મળે છે કે હાઉસબોટમાં પીવાના પાણીની વ્યવસ્થા સુદ્ધાં હોતી નથી. હાઉસબોટમાં રહેનાર વ્યક્તિએ બજાર કરતાં બમણા ભાવે લોકલ કંપનીનું મિનરલ વોટર ખરીદવું પડે છે.\nગુલમર્ગથી થાકીને આવ્યા હોવાથી હાઉસબોટમાં પહેલી રાત ખૂબ સરસ રીતે પસાર થઈ ગઈ. બીજા દિવસે વહેલી સવારે અમે શ્રીનગર લોકલમાં ફરવા ગયા. સૌપ્રથમ અમે શ્રીનગરના પ્રખ્યાત મુઘલ ગાર્ડન-નિશાતમાં ગયા. ઉનાળો હોવાથી અહીં ફૂલોનું પ્રમાણ ઘટી ગયું હતું, પરંતુ વિશાળ જગ્યામાં પથરાયેલો નિશાત ગાર્ડન ધોમધખતા તાપમાં પણ ઠંડક આપતો હતો. આ બગીચામાં પાંગરેલા ફૂલોના ખજાના અને તેની સુંદરતા વિશે જે વાંચ્યું હતું તેમાંથી નહીંવત વસ્તુઓ અમે માણી શક્યા. જોકે અમે ઉનાળામાં ગયા હોવાથી આવી પરિસ્થિતિ સર્જાઈ હોવાનું બાદમાં અમને સમજાયું. નિશાત ગાર્ડનમાંથી અમે બહાર નીકળ્યા ત્યારે પે એન્ડ પાર્કના એક કર્મચારી સાથે કોઈ વ્યક્તિ ઝઘડી રહી હતી. ખૂબ મોટા અવાજે ઝઘડો થતો હોવાથી અમે કુતુહલવશ ત્યાં પહોંચ્યાં અને ઝઘડો કરી રહેલી વ્યક્તિને આ અંગેનું કારણ પૂછ્યું. તે વ્યક્તિએ કહ્યું કે હું અહીંનો સ્થાનિક ડ્રાઈવર છું અને પ્રવાસીઓને લઈને આવ્યો છે. પાર્કિંગના સ્ટાફનો કર્મચારી મને પ્રવાસી સમજીને કાશ્મીરી ભાષામાં ગંદી ગાળો (ગાળો અહીં લખી શકાય તેમ નથી) આપતો હતો. તે વ્યક્તિની હિંમત કઈ રીતે થઈ મને ગાળો આપવાની?\nદાલ સરોવરમાં હાઉસ બોટ\nડ્રાઈવરની વાત સાંભળીને મને થયું કે અત્યાર સુધી અમે જેટલી જગ્યાએ ફર્યા છીએ તે દરેક જગ્યાએ સ્થાનિક લોકોએ અમને તેમની ભાષામાં આવી જ ગાળો આપી હશે ને! અમારા જેવા કેટલાય પ્રવાસીઓને તેઓ આ રીતે ગાળો આપતા હશે! પ્રવાસીઓને તેઓ આટલી બધી નફરત શા માટે કરે છે? જે પ્રવાસીઓના કારણે કાશ્મીરનું અર્થતંત્ર ચાલે છે, તે જ પ્રવાસીઓ પ્રત્યે આટલો બધો અણગમો હોય તો પ્રવાસીઓએ શા માટે કાશ્મીર જવું જોઈએ? નિશાત ગાર્ડન, શાલિમાર ગાર્ડન અને ચશ્મ-એ-શાહી બાદ અમે શ્રીનગરના પ્રખ્યાત લાલ ચોકમાં જવાનું વિચાર્યું. આ દરમિયાન બપોર થઈ ગઈ હોવાથી અમે દાલ સરોવર પાસે આવેલી એક શાકાહારી હોટલમાં ભોજનની વિધિ આટોપી અને લાલ ચોક જવા નીકળી ગયા. અમારી કારના કેપ્ટને સ્પષ્ટ શબ્દોમાં લાલ ચોક નહીં જવાની સલાહ આપી હોવા છતાં અમે નવું સાહસ ખેડવા નીકળ્યા.\nરીક્ષા કરીને અમે લાલ ચોકના બજારની એકદમ મધ્યમાં ઉતર્યા. અમારા ઉતરતાની સાથે જ સેંકડો નજરો અમારા તરફ તાકવા લાગી. શરૂઆતમાં અમને આ સાહજિક લાગ્યું, પરંતુ ધીમે-ધીમે સમજાયું કે આ નજરોમાં અમારા જેવા પ્રવાસીઓ માટે ભારોભાર અણગમો હતો. નજરોની ભાષા સમજવામાં કદાચ અમારી ભૂલ થઈ હશે તેવું વિચારી અમે આગળ વધ્યા. એક દુકાનદારને કાશ્મીરી ડ્રેસનો ભાવ પૂછ્યો, તે વ્યક્તિએ એટલી તોછડાઈથી જવાબ આપ્યો કે અમે તેની દુકાનમાં જવાની હિંમત કરી નહીં. બાદમાં ડ્રાયફ્રુટની દુકાનમાં પણ અમને તેવો જ અનુભવ થયો. અમારે લાલ ચોકમાંથી ખરીદી કરવી હતી અને કાશ્મીરની પ્રખ્યાત વસ્તુઓ ઘરે લાવવી હતી, પરંતુ અમારી સાથે વાત કરવા કોઈ તૈયાર થતું ન હતું. આખરે અમે લાલ ચોકમાંથી રવાના થવાનું જ ઉચિત સમજ્યું. શ્રીનગરના લાલ ચોકમાં નહીં જવાની અમને શા માટે સલાહ અપાઈ હશે તે અમને હવે સમજાઈ ગયું હતું.\nલાલ ચોકના બજારનું એક દૃશ્ય\nઆ સમયે મને અમારા એક પરિચિત ટુર ઓપરેટર સાથે બનેલી ઘટના યાદ આવી. આ ટુર ઓપરેટર ગાંધીનગરમાં રહે છે અને તેઓ દર વર્ષે કાશ્મીરમાં પોતાની ટુર લઈને જાય છે. તેમના વ્યાપારિક હિતને ધ્યાનમાં રાખીને અહીં તેમનું નામ લખતો નથી. આ ટુર ઓપરેટર ફેબ્રુઆરી મહિનામાં લક્ઝરી લઈને પ્રવાસે ગયા હતા. કુખ્યાત આતંકવાદી અફઝલને ફાંસી અપાઈ ત્યારે તેઓ શ્રીનગરમાં ફરતા હતા. નવમી ફેબ્રુઆરીએ અફઝલને ફાંસી અપાયા બાદ શ્રીનગરનું વાતાવરણ ખૂબ જ તંગ થઈ ગયું હતું પણ આટલી હદે સ્થિતિ ખરાબ હશે તેની તેમને ખબર ન હતી. દાલ સરોવર સ્થિત રાજ્ય પોલીસ વડાની ઓફિસ અને સીઆરપીએફના કેમ્પની નજીકથી તેમની બસ પસાર થઈ રહી હતી ત્યારે અચાનક જ બસ પર પથ્થરમારો થયો. આગળ જઈ શકાય તેવી સ્થિતિ ન હતી. જેમ-તેમ કરીને તેમણે બસને સીઆરપીએફના કેમ્પમાં ઘૂસાડી દીધી અને ફરજ પરના જવાનોને રક્ષણ આપવા વિનંતી કરી. સ્થિત પારખીને જવાનોએ બસના તમામ યાત્રીઓનું રક્ષણ કર્યું અને સ્થિતિમાં સુધારો આવ્યા બાદ તેમને સુરક્ષિત રીતે હોટલ સુધી પહોંચાડી દીધા. અફઝલને ફાંસી અપાયા બાદ સરકારે સલામતી બંદોબસ્ત વધારી દીધો હતો, પરંતુ અમે ગયા ત્યારે લશ્કર અને સીઆરપીએફની મોટા ભાગની ટુકડીઓ ખસેડી લેવાઈ હતી. આ ટુકડીઓ ખસેડીને સ્થાનિક અને કેન્દ્રીય નેતાઓએ લોકસભા ચૂંટણીના દાવ-પેચ રમવાની શરૂઆત કરી દીધી હોય તેવું લાગ્યું.\nકાશ્મીરનું મોટાભાગનું અર્થતંત્ર પ્રવાસીઓ પર નિર્ભર છે અને તેમાં પણ મોટાભાગના પ્રવાસીઓ ગુજરાતના હોય છે. આ પ્રવાસીઓની સલામતી માટે સ્થાનિક પોલીસ પૂરતી નથી. આ કામ આર્મી કે સીઆરપીએફને જ સોંપી દેવું જરૂરી છે. એક વર્ષ અગાઉ શ્રીનગરમાં લશ્કર અને સીઆરપીએફના જવાનોને ઠેર-ઠેર તૈનાત કરાયા હતા. અમદાવાદ રહેતા મારા સાળા મનીષભાઈ ગત સપ્ટેમ્બરમાં શ્રીનગર ગયા ત્યારે તેમને કોઈ વાતનો ભય ન હતો. શિકારામાં બેઠા બાદ શિકારાના ચાલકે તેમની પાસેથી વધારે પૈસા પડાવવાનો પેંતરો ગોઠવવા માંડ્યો હતો. તેણે અગાઉ નક્કી કરેલા રૂ. ૫૦૦ ઉપરાંત વધારાના રૂ. ૫૦૦ ચૂકવવા માટે શિકારા ચાલક દર બે મિનિટે મનીષભાઈને આગ્રહ કરતો હતો. શિકારાની મજા ધીમે-ધીમે સજામાં બદલાતી હોવાનું જાણીને મનીષભાઈએ તેને કહ્યું કે, “હવે તુ મને કિનારા પર જ લઈ જા. મારે તારી સાથે નથી ફરવું. હું આર્મીને તારી ફરિયાદ કરીશ. આર્મીનું નામ સાંભળતા જ તે વ્યક્તિએ હોઠ સીવી લીધા અને કિનારા પાસે પહોંચ્યા બાદ વિનંતી કરી કે, આર્મીને મારી ફરિયાદ કરશો તો તેઓ મને મારશે.” કોઈ પ્રવાસી સાથે ખરાબ વર્તન થયાની ફરિયાદ કરવામાં આવે તો આર્મીના જવાનો તેને ગંભીરતાથી લે છે.\nકાશ્મીરમાં લશ્કર-સીઆરપીએફની હાજરી હોય તો શું થઈ શકે છે અને તેમને હટાવી લેવામાં કેટલું જોખમ રહેલું છે તે દર્શાવતા બે વાસ્તવિક કિસ્સા ઉપર જણાવ્યા છે. અમારા પ્રવાસના સમયગાળા દરમિયાન શ્રીનગર, સોનમર્ગ, ગુલમર્ગ સહિતના મોટા ભાગના સ્થળોએ લશ્કર કે સીઆરપીએફના જવાનોની હાજરી નહીંવત હતી. રાજ્ય સરકારે પ્રવાસીઓની સલામતી માટે ટુરિસ્ટ પોલીસ નામનો અલાયદો વિભાગ શરૂ કર્યો છે, પરંતુ આ વિભાગના જવાનો ભાગ્યે જ ક્યાંક નજરે ચડ્યા હતા. કદાચ લશ્કરના જવાનો સોનમર્ગ અને ગુલમર્ગમાં હોત તો અમને જે દુઃખદ અનુભવો થયા તે ન થયા હોત.\nલાલ ચોકમાંથી પરત ફર્યા બાદ અમે દાલ સરોવરની આસપાસની દુકાનોમાં ફર્યા અને રાત્રે ભરાતા બજારમાં ખરીદી કરી. આ ખરીદી વખતે અમને કેટલાક ગુજરાતી પ્રવાસીઓ મળ્યા, જેઓ સોનમર્ગ અને ગુલમર્ગ જઈને આવ્યા હતા. આ તમામ પ્રવાસીઓને પણ અમારા જેવા જ અનુભવ થયા હતા. શ્રીનગરમાં અમારી તે છેલ્લી રાત હતી અને તે ક્યારે સવાર પડે તેની રાહ જોતાં અમે સૂઈ ગયા. શ્રીનગરથી પહેલગામ, વૈશ્નોદેવી થઈને અમે જમ્મુ પહોંચ્યા અને જમ્મુથી ટ્રેન પકડીને ભારે હૈયે કાશ્મીરમાં ફરી નહીં આવવાનો સંકલ્પ કર્યો. અમારી સાથે ટ્રેનમાં અમદાવાદ, રાજકોટ, વડોદરા અને સુરતના કેટલાક પ્રવાસીઓ હતા. આ તમામ પ્રવાસીઓને તેમના કાશ્મીર પ્રવાસ અંગે પૂછ્યું તો તેઓ પણ પોતાના આ પ્રવાસ દુઃખદ ગણાવતા હતા અને ફરીથી કાશ્મીર નહીં જવાની ઈચ્છા ધરાવતા હતા.\nનોંધઃ લાલ ચોકના બજારની તસવીર ગૂગલ પરથી લીધી છે.\nPosted by Vishal Shah at 1:39 PM


Vadodara: Husband wants Divorce from Pregnant wife, Says- Child is Not mine\nવડોદરામાં પતિએ કહ્યું-તારા ગર્ભમાં મારું બાળક નથી, પત્ની બોલી- DNA ટેસ્ટ કરાવી લો\nOctober 13, 2019 | 3:13 pm IST\nવડોદરાના તરસાલીમાં રહેતી એક 27 વર્ષીય યુવતીએ મકરપુરા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે, બે વર્ષ પહેલાં મારા લગ્ન ભાયલીના યુવક સાથે થયા હતા. પરંતુ અમારો ઘરસંસાર બરાબર ચાલતો ન હોવાથી છૂટાછેડા લીધા હતા. ત્યારબાદ 2019માં જ્વેલર્સની દુકાન ધરાવતાં રિપલ પટેલ સાથે બીજા લગ્ન કર્યા હતા. મારી પતિ થકી હું ગર્ભવતી બની હતી. પરંતુ સાસુ અને નણંદ ગર્ભાપત કરાવવા માટે સતત દબાણ કરી તું ગમે ત્યાંથી લઈને આવી છે, તેમ કહી ત્રાસ આપવાનું શરૂ કર્યું હતું.\nત્યારબાદ રિપલ મને અકોટામાં આવેલી હોસ્પિટલમાં લઈ ગયો હતો. તે વખતે મારા મોટા સાસુ માલતીબહેને ફોન કરીને કહ્યું હતું કે, તમે બંને ભાઈ-બહેનનો સંબંધ છે, તું મારા છોકરાના પૈસા બગાડીશ નહીં. તે પછ મારા પતિ પણ તપાસ કરાવ્યા વગર હોસ્પિટલમાંથી નીકળી ગયા હતા. મારી નણંદે મારા પતિને કહ્યું હતું કે, તારી પત્નીને ગર્ભ છે, તે કઢાવી નાખો. જેથી પતિએ મને ગર્ભપાત કરાવાની ગોળી ખાવા આપી હતી. પરંતુ મેં ન ખાતા દારૂના નશામાં મારી સાથે મારઝૂડ કરી હતી.\nમારા પતિએ ધમકી આપી હતી કે, તને જે ગર્ભ છે, તે બાળકને લઈ તું ક્યા જઈશ, મારે તને રાખવાની નથી, તેમ કહી પિતાના ઘરે મોકલી દીધી હતી. મેં રિપલને મેસેજ કર્યો કે, તારે ડીએનએ ટેસ્ટ કરાવવા હોય તો કોર્ટમાં આવી જા, પરંતુ તેણે કોઈ જવાબ આપ્યો ન હતો. જેથી મેં ફરી એક મેસેજ કરી તમે કહો તે હોસ્પિટલમાં હું ડીએનએ ટેસ્ટ માટે આવવા માગુ છું. ત્યારે પણ કોઈ રિપ્લાય આપ્યો ન હતો. અને વકીલ મારફતે નોટિસ આપી હતી. પોલીસે ફરિયાદના આધારે પતિ રિપલ, સાસુ ઉષા, નણંદ મિતા અને મોટા સાસુ માલતી સામે ગુનો નોંધ્યો છે.\nપેટાચૂંટણી પહેલા રાજસ્થાનમાંથી દારૂ ઘૂસાડવાનું ષડયંત્ર ઝડપાયું\nગુજરાત હાઈકોર્ટે રાજ્ય સરકાર પાસે માગ્યો ખુલાસો, અદ્યતન હોસ્પિ.ને કેમ સારવારમાં ન લીધી\nકડી પોલીસ અને દારૂનો મામલો! NDRFની ટીમે કેનાલમાં ફેંકી દેવાયેલી 55 બોટલો શોધી કાઢી


04-06-2022 પ્રાતઃ ગુજરાતી મુરલી ઓમ શાંતિ બાપદાદા મધુબન\n“ મીઠાં બાળકો - તમે જગતઅંબા કામધેનુ નાં બાળકો અને બાળકીઓ છો , તમારે સૌની મનોકામનાઓ પૂરી કરવાની છે , પોતાનાં બહેન - ભાઈઓને સાચ્ચો રસ્તો બતાવવાનો છે ”\nઆપ બાળકોને બાપ દ્વારા કઈ જવાબદારી મળેલી છે?\nબાળકો, બેહદનાં બાપ બેહદ નું સુખ આપવા આવ્યાં છે, તો તમારી ફરજ છે ઘરે-ઘરે આ પૈગામ (સંદેશો) આપો. બાપ નાં મદદગાર બની ઘર-ઘર ને સ્વર્ગ બનાવો. કાંટા ને ફૂલ બનાવવાની સેવા કરો. બાપ સમાન નિરહંકારી, નિરાકારી બની બધાંની ખિદમત (સેવા) કરો. આખી દુનિયાને રાવણ દુશ્મન નાં ચંબા (પંજા) માંથી છોડાવવી - આ સૌથી મોટી જવાબદારી આપ બાળકોની છે.\nમાતા ઓ માતા….\nઆ માતા ની મહિમા ભારતમાં જ ગવાય છે. જગતઅંબા બરાબર ભાગ્ય વિધાતા છે. એમનું નામ જ રાખેલું છે કામધેનુ અર્થાત્ બધી કામનાઓ પૂરી કરવા વાળી. આ વારસો એમને ક્યાંથી મળ્યો છે? શિવબાબા દ્વારા જગતઅંબા અને જગતપિતા નો વારસો મળે છે. બાળકોને આ નિશ્ચય થયો છે કે અમે આત્માઓ છીએ. આત્માને જોઈ નથી શકાતો, જાણી શકાય છે. જીવ અને આત્મા છે. આત્મા અવિનાશી છે, શરીર તો વિનાશી છે જે આ આંખોથી જોવાય છે. આત્મા નો સાક્ષાત્કાર થાય છે. કહે છે - વિવેકાનંદ ને આત્મા નો સાક્ષાત્કાર થયો, પરંતુ સમજી ન શક્યાં. બાળકો સમજે છે અમે પોતાનાં આત્મા નો સાક્ષાત્કાર કરીશું તો એમ બાપનો પણ કરીશું. જેવો આત્મા છે તેવાં જ આત્માઓનાં બાપ છે. કોઈ ફર્ક (અંતર) નથી. બુદ્ધિ થી જાણી શકાય છે, આ બાપ છે, આ બાળક છે. સર્વ આત્માઓ એ બાપ ને યાદ કરે છે. આ આંખોથી તો ન પોતાનાં આત્મા ને ન બાપ નાં આત્મા ને જોઈ શકે છે. એ છે પરમ આત્મા પરમધામ માં રહેવા વાળા સુપ્રીમ (પરમ) પરમાત્મા. ભક્તિમાર્ગ માં પણ નવધા ભક્તિ કરે છે તો એમને સાક્ષાત્કાર થાય છે. એવું નથી કે એમનો આત્મા આ શરીરમાં આ સમયે છે. ના, એમનો આત્મા તો પુનર્જન્મ માં ચાલ્યો ગયો. ભક્તિમાર્ગ માં જે-જે, જેવી-જેવી ભાવના થી જેને પૂજે છે એમનો સાક્ષાત્કાર થાય છે. અનેક ચિત્રો બનાવ્યાં છે, જેને ગુડીઓની પૂજા કહેવાય છે. ભાવના રાખવાથી અલ્પકાળ સુખ નું ભાડું થોડું મળી જાય છે. તમારી બેહદ સુખ ની વાત જ નિરાળી છે. તમે જાણો છો આપણે સ્વર્ગ ની બાદશાહી લઈએ છીએ. ભક્તિ થી કોઈ સ્વર્ગ માં નથી જતું. જ્યારે ભક્તિમાર્ગ પૂરો થાય છે અર્થાત્ દુનિયા જૂની થાય છે ત્યારે જ પછી કળિયુગ નાં પછી સતયુગ નવી દુનિયા આવશે. કોઈની બુદ્ધિ માં નથી બેસતું. સંન્યાસી પણ કહે છે ફલાણાં જ્યોતિ જ્યોત સમાયા, પરતું એવું છે નહીં. તમને હવે ઈશ્વરીય બુદ્ધિ મળી છે, જેને શ્રીમત કહેવાય છે. અક્ષર કેટલાં સારા છે. શ્રી શ્રી ભગવાનુવાચ. એ જ સ્વર્ગ નાં માલિક અર્થાત્ નર થી નારાયણ બનાવે છે. તમે શ્રીમત થી વિશ્વ નું રાજ્ય મેળવો છો. શ્રી શ્રી ૧૦૮ ની માળા ની ખૂબજ મહિમા છે. ૮ રતનો ની માળા હોય છે. સંન્યાસી લોકો પણ જપે છે. એક કપડું બનાવે છે એને ગૌમુખ કહે છે. અંદર હાથ નાખી માળા ફેરવે છે. બાબા કહે છે નિરંતર યાદ કરો તો એમણે પછી માળા ફેરવવાનો અર્થ ઉઠાવી લીધો છે. બાળકો જાણે છે હવે પારલૌકિક બાપે આવીને અમને પોતાનાં બનાવ્યાં છે, બ્રહ્મા દ્વારા. પ્રજાપિતા બ્રહ્મા છે તો પ્રજા માતા પણ છે. જગતઅંબા ને જગત ની માતા અને લક્ષ્મી ને વિશ્વ ની મહારાણી કહેવાય છે. વિશ્વ અંબા કહો અથવા જગતઅંબા કહો વાત એક જ છે. તમે બાળકો છો, તો આ કુટુંબ થઈ ગયું. તમે બાળકો પણ બધાંની મનોકામનાઓ પૂરી કરવા વાળા છો. જગતઅંબા નાં તમે છો બાળકો અને બાળકીઓ. બુદ્ધિ માં આ નશો રહે છે - અમે પોતાનાં બહેન-ભાઈઓને રસ્તો બતાવીએ. ખૂબજ સહજ છે. ભક્તિમાર્ગ માં તો તકલીફ ખૂબ છે. કેટલાં હઠયોગ, પ્રાણાયામ વગેરે કરે છે. નદી માં જઈને સ્નાન કરે છે. ખૂબજ તકલીફ લે છે. હવે બાપ કહે છે તમે થાકી ગયાં છો. બ્રાહ્મણો ને જ સમજાવાય છે, જે સમજે છે નિરાકાર પરમપિતા પરમાત્મા સાથે અમારો શું સંબંધ છે. શિવબાબા અક્ષર શોભે છે, રુદ્ર બાબા પણ નહીં કહેશે. કહે જ છે શિવબાબા. આ ખુબ સરળ છે. નામ તો બીજાં પણ અનેક છે. પરતું આ એક્યુરેટ (બરાબર) છે “શિવબાબા”. શિવ એટલે બિંદુ. રુદ્ર એટલે બિંદુ નહીં. ભલે કહે પણ છે શિવબાબા પરંતુ સમજતાં કાંઈ પણ નથી. શિવબાબા અને તમે સાલિગ્રામ છો, હમણાં આપ બાળકો પર જવાબદારી છે. જેમ ગાંધી વગેરે સમજતાં હતાં કે ભારતને આ વિદેશીઓ થી મુક્ત કરવું છે. તે તો થઈ હદ ની વાતો. બાપ આપ બાળકોને જવાબદાર બનાવે છે. ખાસ ભારત અને આમ (સાથે) આખી દુનિયાને માયા રાવણ દુશ્મન થી છોડાવે છે. આ દુશ્મનો એ બધાંને ખૂબજ દુઃખ આપ્યું છે, એનાં પર જીત મેળવવાની છે. જેવી રીતે ગાંધીએ વિદેશીઓને ભગાવ્યાં, આ રાવણ પણ મોટો વિદેશી છે. દ્વાપર માં આ રાવણ ઘુસી આવે છે, કોઈને ખબર પણ નથી પડતી, રાવણ આવીને આખું રાજ્ય છીનવી (લૂંટી) લે છે. આ સૌથી જૂનો વિદેશી છે. જેણે ભારત ને આવું કંગાળ બનાવ્યું છે. એની મત થી ભારત આવું ભ્રષ્ટાચારી બની ગયું છે. આ દુશ્મન ને ભગાવવાનો છે. શ્રીમત મળે છે, આ કેવી રીતે ભાગશે. તમારે બાપનાં મદદગાર બનવાનું છે. મારા બનીને અને પછી પરમત પર ચાલ્યાં તો નીચે પડશો. ઊંચ પદ મેળવી નહીં શકો. ગવાય પણ છે - હિંમતે બચ્ચે….તમે છો ખુદાઈ ખિદમતગાર. ખુદા આવીને તમારી ખિદમત કરે છે. એમને યાદ કરે છે કે હે પતિત-પાવન આવો. ખિદમત કરવા વાળાને સર્વેન્ટ (સેવક) કહેવાય છે. બાબા કેટલાં નિરહંકારી, નિરાકાર છે. નિરહંકારી, નિર્વિકારી બનતાં શિખવાડે છે. આપસમાન બનાવીને કાંટા ને ફૂલ બનાવવાનાં છે. ગેરંટી (વાયદો) કરાય છે અમે વિકારો માં નહીં જઈએ. આ છે સૌથી જૂનો દુશ્મન. આનાં પર જ જીત મેળવવાની છે. કોઈ-કોઈ તો લખે છે બાબા અમે હાર ખાધી, કોઈ તો બતાવતાં પણ નથી. એક તો નામ બદનામ કરે છે, સતગુરુ ની નિંદા કરાવે છે તો તે પોતાનું જ નુકસાન કરે છે.\nઆપ બાળકો જાણો છો - હમણાં અમે શિવબાબા નાં પોત્રા-પોત્રીઓ છીએ. પ્રજાપિતા બ્રહ્મા નાં બાળકો છીએ. બ્રહ્મા પણ વારસો શિવબાબા થી લે છે. તમે પણ એમનાંથી લો છો. બાળકો જાણે છે બાબા થી કલ્પ પહેલાં વારસો લીધો હતો. આત્મા સમજે છે. આત્મા જ એક શરીર છોડી બીજું લે છે. શરીર નું નામ પડે છે. શિવબાબા તો ફક્ત જ્ઞાન આપવા માટે લોન લે છે. શિવ ભગવાનુવાચ - બ્રહ્માનાં તન દ્વારા. બાકી વધારે વાતો માં જવાની જરુર નથી. આત્મા નીકળી જાય છે, પછી શું થાય છે? કેવી રીતે આવે છે, આ વાતો માં પણ જવાથી કોઈ ફાયદો નથી. આ તો સાક્ષાત્કાર છે. જે કાંઈ પણ થાય છે, સાક્ષાત્કાર છે. સૂક્ષ્મ વતન નો રસ્તો હમણાં ખુલેલો છે. ઘણાં જાય-આવે છે. એમાં જ્ઞાન યોગ ની કોઈ વાત જ નથી. ભોગ લગાવે છે આત્મા આવે છે, ખવડાવે-પીવડાવે છે - આ બધું છે ચિટચેટ. બાપ નો બાળકો પર બહુજ પ્રેમ છે. આપ બાળકો કહો છો બાપદાદા અમે આવ્યાં છીએ, શિવ અને પ્રજાપિતા બ્રહ્મા છે. બ્રહ્મા ને કહેવાય જ છે - ગ્રેટ ગ્રેટ ગ્રાન્ડફાધર. કેટલો મોટો સિજરો (વિભાગ) છે, એને શિવબાબા તો નહીં કહેવાશે. અહીં આ મનુષ્યો નો વિભાગ છે. આ કાર્પોરિયલ (સાકાર) ની વાત છે. બધાં સંપ્રદાય માં આ પ્રથમ નંબર મુખ્ય સંપ્રદાય ગવાય છે. મોટું નાટક છે ને. હવે બાળકો સારી રીતે સમજે છે. કોઈ નહીં પણ સમજતાં હોય. એટલું તો સમજતાં હશે બરાબર શિવબાબા સર્વ નાં બાપ છે. વારસો મળવાનો છે દાદા થી, આમને પણ એમનાથી મળે છે. અચ્છા બ્રહ્મા ને પણ ભૂલી જાઓ. સગાઈ થઈ ગઈ, બાકી શું? પછી દલાલ ને યાદ નથી કરાતાં. આ દલાલ છે, સગાઈ કરાવે છે. કહે છે હે બાળકો…. આત્માઓ સાથે વાત કરે છે. આત્મા યાદ કરે છે….બાબા આવીને અમને પાવન બનાવો. બાબા કહે છે મને યાદ કરો તો તમે પાવન બનતાં જશો બીજો કોઈ ઉપાય નથી. શાંતિધામ થી પછી તમને સ્વર્ગ માં મોકલી દઈશ. આ છે પિયરઘર, તે છે સાસરું. પિયરઘર માં દાગીના વગેરે નથી પહેરતાં, કાયદો નથી. આ તો આજકાલ ફેશન થઈ ગઈ છે. આ સમયે તમે જાણો છો અમે સાસરે જઈને આ બધું પહેરીશું. લગ્ન નાં સમયે કન્યા નું પહેલાં બધું ઉતારી દે છે. જૂનાં કપડા પહેરે છે. તમે જાણો છો બાબા આપણને શૃંગારી રહ્યાં છે, સાસરે લઈ જવા માટે. સાસરે ૨૧ જન્મ આપણે સદા નાં માટે રહીશું. હા, એનાં માટે પુરુષાર્થ કરવો પડે, પવિત્ર રહેવું પડે. ગૃહસ્થ વ્યવહાર માં રહેતાં કમળફૂલ સમાન રહેવાનું છે. આ અંતિમ જન્મ છે. બાપ સમજાવે છે પહેલાં અવ્યભિચારી સતોપ્રધાન ભક્તિ હતી, હમણાં તમોપ્રધાન થઈ ગઈ છે. બોમ્બે માં ગણેશ ની પૂજા થાય છે લાખો ખર્ચ કરે છે. દેવતાઓને ક્રિયેટ કરી (રચના રચી) એમની પાલના કરી પછી ડુબાડી દે છે, વિનાશ કરી દે છે. હવે આપ બાળકોને વન્ડર (આશ્ચર્ય) લાગે છે. તમે સમજાવી શકો છો કે એ શું રીત-રિવાજ છે. દેવી ને જન્મ આપી, પૂજા કરી ખવડાવી-પિવડાવીને, શાદમાના કરી પછી ડુબાડી દે છે. વન્ડર છે. તુલસી નાં લગ્ન કૃષ્ણ સાથે દેખાડે છે. ખૂબ ધામધૂમ થી લગ્ન કરે છે. વિદેશીઓ આવી વાતો સાંભળે તો સમજે છે કે કદાચ આવું થતું હશે. શું-શું વાતો બનાવી છે. અહીં તો જુગાર વગેરે ની કોઈ વાત નથી. તેઓ તો કહી દે છે પાંડવોએ જુગાર રમ્યો, દ્રૌપદી ને દાવ પર રાખી. શું-શું વાતો બનાવી છે, એનાંથી રાજયોગની વાત તો બિલકુલ ગુમ થઈ જાય છે. હવે બાપ કહે છે મને યાદ કરો, આ તો બિલકુલ સહજ છે. બુદ્ધિ માં આવવું જોઈએ આપણે ૨૧ જન્મો માટે સ્વર્ગ, ક્ષીરસાગર માં જઈએ છીએ. હમણાં આ છે વિષય સાગર. વિષય સાગર થી નીકળી પછી ક્ષીર સાગર માં તમે જઈ રહ્યાં છો. તમારી છે નવી વાતો. મનુષ્ય સાંભળીને વન્ડર ખાશે. આપ બાળકો સમજો છો બરાબર સ્વર્ગ માં આપણે ખૂબ સુખી રહેશું. આપણે વિશ્વ નાં માલિક બનીએ છીએ. ત્યાં આપણી રાજધાની કોઈ છીનવી ન શકે. હમણાં તો કેટલાં પાર્ટીશન (ભાગલા) છે, લડતાં રહે છે. આપ બાળકોએ સમજાવવાનું છે - તમારો અસલ દુશ્મન છે રાવણ, એનાં પર તમે કલ્પ-કલ્પ જીત મેળવો છો. માયાજીતે જગત-જીત બનો છો. આ છે હાર-જીત નો ખેલ. તમે જાણો છો અમે વિજય જરુર મેળવીશું. નપાસ ન થઈ શકો, વિનાશ સામે છે. લોહીની નદીઓ વહેશે. કેટલાં નાહક મરે છે. આને નર્ક અથવા ભ્રષ્ટાચારી દુનિયા કહેવાય છે. ગાય તો છે - પતિત-પાવન આવો.\nબાપ કહે છે જેમ તમે આત્મા સ્ટાર (સિતારો) છો, હું પણ સ્ટાર છું. હું પણ ડ્રામા નાં બંધન માં બંધાયેલો છું, એનાંથી કોઈ પણ છૂટી નથી શકતું. નહીં તો મને શું પડી છે જે આ પતિત દુનિયામાં આવું. હું તો પરમધામ માં રહેવા વાળો છું ને! આ ડ્રામા માં દરેક પોત-પોતાનો પાર્ટ ભજવે છે. કોઈ ફિકર (ચિંતા) ની વાત નથી. અહીં તમે ફખુર (નશા) માં બેફિકર રહો છો, બિલકુલ સરળ. બાપ કોઈ તકલીફ નથી આપતાં. ફક્ત યાદ કરવા અને કરાવવાનાં છે. બેહદ નાં બાપ બેહદ નું સુખ આપવા આવ્યાં છે. ઘરે-ઘરે તમારે નિમંત્રણ આપવાનું છે, આટલું કામ કરવાનું છે. આપ બાળકો પર ખુબ મોટી જવાબદારી છે. માયા પણ જુઓ એકદમ સત્યાનાશ કરી દે છે. ભારત કેટલું દુઃખી થઈ ગયું છે. દુઃખ માયાએ આપ્યું છે. હવે આપ બાળકોએ બાપ ની મદદ કરી કાંટા ને ફૂલ બનાવવાનાં છે. તમે જાણો છો આપણા આ બ્રાહ્મણ કુળ માં કેવાં-કેવાં પ્રકારનાં ફૂલ છે. સર્વિસ (સેવા) કરશો તો પદ પણ મેળવશો, નહીં તો પ્રજા માં ચાલ્યાં જશો. મહેનત છે ને. ઘણાં બાળકો છે, સર્વિસ માં લાગેલાં છે. ઘણી બાળકીઓને રજા નથી મળતી. ખૂબ માર ખાય છે, આમાં હિંમત જોઈએ. ડરવું ન જોઈએ. બહાદુરી જોઈએ. નષ્ટોમોહા પણ જોઈએ. મોહ પણ ઓછો નથી, ખુબ પ્રબળ છે. સાહૂકાર ઘર ની હશે તો બાબા પહેલાં દેહ-અભિમાન તોડવા માટે કહેશે ઝાડુ લગાવો, વાસણ માંજો. પરીક્ષા તો લેશે ને. અચ્છા!\n1. શ્રીમત પર બાપ નાં પૂરે-પૂરાં મદદગાર બનવાનું છે, પરમત કે મનમત પર નથી ચાલવાનું. નષ્ટોમોહા બની, હિંમત રાખી સર્વિસ માં લાગવાનું છે.\n2. હમણાં આપણે પિયરઘર માં છીએ, અહીં કોઈ પણ પ્રકારની ફેશન નથી કરવાની. સ્વયં ને જ્ઞાન રતનો થી શૃંગારવાનાં છે. પવિત્ર રહેવાનું છે.\nદુઃખ ને સુખ , ગ્લાનિ ને પ્રશંસા માં પરિવર્તન કરવા વાળા પુણ્ય આત્મા ભવ\nપુણ્ય આત્મા તે છે જે ક્યારેય કોઈને ન દુઃખ આપે અને ન દુઃખ લે, પરંતુ દુઃખ ને પણ સુખ નાં રુપ માં સ્વીકાર કરે. ગ્લાનિ ને પ્રશંસા સમજે ત્યારે કહેવાશે પુણ્ય આત્મા. આ પાઠ સદા પાક્કો રહે કે ગાળો આપવા વાળા અથવા દુઃખ આપવા વાળા આત્મા ને પણ પોતાનાં રહેમ દિલ સ્વરુપ થી, રહેમ ની દૃષ્ટિ થી જોવાનાં છે. ગ્લાનિ ની દૃષ્ટિ થી નહીં. તે ગાળો આપે અને તમે ફૂલ ચઢાવો ત્યારે કહેશે પુણ્ય આત્મા.\nબાપદાદા ને નયનો માં સમાવવા વાળા જ નૂર, નૂરે જહાન છે.


Delhi Elections 2020 : Know Connection Of Kejriwal And Valentine’s Day\nવેલેન્ટાઈન્સ ડે અને અરવિંદ કેજરીવાલ વચ્ચે છે ખાસ કનેક્શન, આ રહી રસપ્રદ વાતો\nFebruary 11, 2020 | 11:55 am IST\nઆમ આદમી પાર્ટી આજે વધુ એકવાર સરકાર રચવા જઈ રહી છે. પરંતુ આ જીત સાથે અરવિંદ કેજરીવાલનું એક અનોખુ કનેક્શન સામે આવ્યું છે. દિલ્હીના મુખ્યમંત્રી અરવિંદ કેજરીવાલ ફરી એકવાર વેલેંટાઈસ ડે એટલે કે 14 ફેબ્રુઆરીએ શપથ ગ્રહણ કરી શકે છે.\n14 ફેબ્રુઆરી એટલે કે વેલેંટાઈન્સ ડે સાથે અરવિંદ કેજરીવાલ સાથેનું કનેક્શન પણ સામે આવ્યું છે. તેને સંયોગ કહો કે બીજુ કંઈ પણ 2013 અને 2015માં બંને વખત દિલ્હી વિધાનસભાની ચૂંટણીમાં વેલેંટાઈન્સ ડે કોઈ ને કોઈ રીતે અરવિંદ કેજરીવાલ સાથે જોડાયેલો જરૂરથી રહ્યો છે.\n2013 દિલ્હી વિધાનસભા ચૂંટણી\n2013માં દિલ્હીમાં4ડિસેમ્બરે વિધાનસભાની ચૂંટણી યોજાઈ અને 8 ડિસેમ્બરે પરિણામ જાહેર થયા. 2012 નવેમ્બરમાં આપની સ્થાપના થઈ અને પહેલીવાર પાર્ટીએ તે જ વર્ષે ચૂંટણી પણ લડી. દિલ્હીમાં ભાજપે 70માંથી 31, આપે 28 અને કોંગ્રેસે 8 બેઠકો જીતી અને ત્રીશંકુ વિધાનસભા બની. આપે સરકાર બનાવવા માટે કોંગ્રેસ સાથે હાથ મિલાવ્યા. અરવિંદ કેજરીવાલે 28 ડિસેમ્બરે પહેલીવાર દિલ્હીના મુખ્યમંત્રીપદના શપથ ગ્રહણ કર્યા.\nજોકે કોંગ્રેસે આપમાંથી પોતાનું સમર્થન પાછુ ખેંચી લેતા આપની સરકાર પડી ભાંગી. કેજરીવાલે 14મી ફેબ્રુઆરી એટલે કે વેલેંટાઈન ડેના દિવસે જ રાજીનામું આપ્યું.\n2015 દિલ્હી વિધાનસભા ચૂંટણી\nચૂંટણી પંચે 12 ફેબ્રુઆરી 2015ના રોજ દિલ્હીમાં ચૂંટણીની જાહેરાત કરી. આ દરમિયાન જ આપના પ્રવક્તા રાઘવ ચઠ્ઠાએ જાહેરાત કરી કે કેજરીવાલ ઐતિહાસીમ રામલીલા મેદાનમાં 14 ફેબ્રુઆરીએ શપથ ગ્રહણ કરશે અને તે દિવસે પણ વેલેંટાઈન્સ ડે હતો. જ્યારે આ વખતે 2020માં પણ વેલેન્ટાઈન્સ ડે નજીક આવી રહ્યો છે. ત્યારે કહી શકાય કે કેજરીવાલનું વેલેંટાઈન્સ ડે સાથે ખાસ કનેક્શન છે.\nહવે મુસાફરોને તત્કાળ ટ્રેનમાં બેસવા નહીં મળે, જમવાનું પણ ઘરેથી જ લાવવુ પડશે


દુનિયાનો તે રહસ્યમયી દ્રીપ, જ્યાં વર્ષમાં ખાલી એક દિવસ તમે જઇ શકો છોeynhallow the mysterious island of scotland where on one lives – News18 Gujarati\nHome » photogallery » eye-catcher » EYNHALLOW THE MYSTERIOUS ISLAND OF SCOTLAND WHERE ON ONE LIVES CH\nદુનિયાનો એ રહસ્યમયી ટાપુ, જ્યાં તમે વર્ષમાં ખાલી એક દિવસ તમે જઇ શકો છો\nસ્કૉટલેન્ડના આઇનહૈલો દ્વીપ (Eynhallow island in Scotland) તેની સુંદરતા માટે વિખ્યાત છે. તે અનેક રહસ્યોથી ભરેલો છે. પણ અહીં કોઇ જતું નથી કેમ જાણો કારણ...\n| October 03, 2020, 14:59 IST\nદુનિયામાં તેવી અનેક જગ્યાઓ છે જે ખૂબ જ સુંદર છે પણ તેમ છતાં અહીં કોઇ આવતું જતું નથી. ભૂતિયા શહેરોની જેમ જ દુનિયામાં તેવી અનેક જગ્યા આવેલી છે જે સુંદર છે પણ ત્યાં કોઇ અનેક કારણો સર જતું નથી. અને આવી જ એક જગ્યા છે સ્કૉટલેન્ડનું આઇનહૈલો (Eynhallow) દ્વીપ, હરિયાળીથી ભરેલ અને ખૂબ જ સુંદર આ દ્વીપ હરિયાળીથી બરેલો છે. અહીં સુંદર વનરાજી છવાયેલી છે, સુંદર પર્વતો છે પણ તેમ છતાં આખા વર્ષ દરમિયાન અહીં કોઇ નથી જતું. જાણો આની પાછળનું અજીબ કારણ. સાંકેતિક ફોટો (Pixabay)\nઆ સ્કૉટિશ દ્વીપ ચર્ચિત ઑકર્ને દ્વીપથી લગભગ અડધો કિલોમીટર દૂર છે પણ અહીં જવું ખૂબ જ મુશ્કેલ છે. અહીં સામાન્ય બોટથી લઇને મોટા મોટા તૈરાક આઇનહૈલો પણ નથી જઇ શકતા. અને આ પાછળ કારણ છે આ દ્વીપની ચારે બાજુ ખતરનાક રૂપથી ઊંચી ઊંચી લહેરો આવતી રહે છે. અને જે લોકો અહીં જવાનો પ્રયાસ કર્યો છે તેમની મોત પણ થઇ ચૂકી છે. સાંકેતિક ફોટો (Pixabay)\nઑકર્ને દ્વીપ પર એક હેરિટેજ સોસાયટી છે આઇનહૈલોના પ્રતિ પ્રવાસીઓના આકર્ષણને જોતા આ પગલું ઉઠાવવામાં આવ્યું છે. અહીં દર વર્ષે ગરમીના સમયે એક દિવસ પ્રવાસીઓને લઇ જવામાં આવે છે. અને તે માટે ખાસ તૈયાર કરવામાં આવે છે. હવામાન કેવું છે તે સાથે સારા તરવૈયા પણ સાથે લઇ જવામાં આવે છે. જેથી કોઇ પણ પ્રકારની દુર્ધટના થાય તો મદદ મળી શકે. સાથે જ પૂરા ઑકર્ને દ્રીપને આ વિષે જણાવવામાં આવે છે જેથી આસપાસના દ્વીપના લોકો પણ સચેત રહે. સાંકેતિક ફોટો (Pixabay)\nઆમ તો આઇનહૈલો વિષે સમગ્ર સ્કોટલેન્ડમાં અનેક કથાઓ ચર્ચિત છે. ખાસ કરીને ઓર્કન વિષે લોકોની માન્યતા છે કે દ્વીપ પર રાક્ષસી તાકાતો રહે છે. આ શક્તિ એટલી શક્તિશાળી છે કે જે એકલા કે નાના સમૂહમાં લોકો અહીં આવવા પ્રયાસ કરે તેને ગાયબ કરી લે છે. અને આવી અનેક ઘટનાઓ ભૂતકાળમાં થઇ ચૂકી છે. અનેક પ્રવાસીઓ અહીં ગુમ થઇ ચૂક્યા છે. સાંકેતિક ફોટો (Pixabay)\nરહસ્યમયી હોવાના કારણે આ દ્વીપ વિષે કોઇ ખાસ જાણકારી નથી. અને ના જ દસ્તાવેજોમાં આ મામલે નોંધ લેવામાં આવી છે. બીબીસીની રિપોર્ટ મુજબ 13મી સદીમાં ઓર્કન દ્વીપની જાણકારી છે પણ આ સિવાય આટલો નજીક હોવા થતા તેના વિષે કંઇક ખાસ જાણી નથી શકાતું. સાંકેતિક ફોટો (Pixabay)\nજાણકારો મુજબ દ્રીપ આ કહાની પાછળ પહેલા સમયમાં ફેલાયેલી બિમારી કારણભૂત છે. સ્કોટલેન્ડની હાઇલેડ્સ યુનિવર્સિટીના પ્રોફેસર ડેન લીએ કહ્યું કે 18મી સદીમાં અહીં પ્લેગ ફેલાયો હતો. બ્યૂબોનિક પ્લેગ અહીં ઝડપથી ફેલાતા લોકો ટપોટપ મરી રહ્યા તા. અને આ દ્વીપની વસ્તુ આ દ્વીપને છોડીને ભાગી ગઇ હતી. અહીં પત્થરના તૂટેલા ઘરો પણ નજરે પડે છે. સાંકેતિક ફોટો (Pixabay)\nપ્લેગ ફેલવ્યા પછી દ્રીપ 26 લોકો વસેલા રહ્યા. આ વર્ષ 1841 વાત છે. પણ પાછળથી તેમનાથી પણ આ જગ્યા ખાલી કરાવી દેવામાં આવી અને આ દ્વીપ પર બર્ડ સેન્ચ્યૂરી બનાવી દેવામાં આવી. જેને જોવા માટે જ ગરમીમાં એક દિવસ સ્થાનિક લોકો અને પ્રવાસી અહીં આવે છે. સાંકેતિક ફોટો (Pixabay)\nરહસ્યાથી ભરેલા આઇનહૈલો વિષે અનેક વિશેષજ્ઞો જાણકારી મેળવવાનો પ્રયાસ કર્યો પણ કંઇ ખાસ સફળતા ન મળી. અનેક લોકોએ તે જાણવાનો પણ પ્રયાસ કર્યો કે કેમ આ દ્વીપની આસપાસ જ આટલી ઊંચી લહેરો ઉદ્ધભવે છે. પણ સંસાધનોની અછત, મુશ્કેલ પરિસ્થિતિઓ કારણે આ મામલે કોઇ ઠોસ કારણ જાણી નથી શકાયું. સાંકેતિક ફોટો (Pixabay)\nઅફઘાનિસ્તાનથી આવેલા ડ્રગ મામલે મોટો ખુલાસો: ડ્રગ્સની કિંમત 20 હજાર કરોડને પાર થઇ\nસરકારી શાળાની મુલાકાત લેતાં મેયરએ આપ્યું ચોંકાવનારું નિવેદન! જુઓ Video


Coronavirus Latest Update: દેશભરમાં કોરોનાના કેસ વધીને થયા ૨૫૪૭.. જાણો વધુ - Moje Gujarat\nCoronavirus Latest Update: દેશભરમાં કોરોનાના કેસ વધીને થયા ૨૫૪૭.. જાણો વધુ\nApril 3, 2020 April 3, 2020 Moje Gujarat\t0 Comments corona india, corona update\nભારતમાં કોરોના વાયરસથી સંક્રમિત લોકોની સંખ્યા સતત વધતી જઈ રહી છે. સ્વાસ્થ્ય મંત્રાલય દ્વારા જાહેર કરવામાં આવેલા લેટેસ્ટ આંકડાઓ અનુસાર અત્યારસુધીમાં ૨૫૪૭ લોકો કોરોનાવાયરસથી સંક્રમિત થઇ ચુક્યા છે. તો મરનારાઓનો આંકડો ૬૨ પર પહોંચી ગયો છે. આ ઉપરાંત ૧૬૩ લોકોનો ઉપચાર કરી ચુકાયો છે. છેલાલ 24 કલાકમાં ૪૭૮ નવા કેસ સામે આવ્યા છે. જણાવી દઈએ કે દેશમાં કોરોના સંકટને લઈને ૧૪ એપ્રિલ સુધી લોકડાઉન જાહેર કરાયેલું છે.\nતો શુક્રવારે સવારે વડાપ્રધાન નરેન્દ્ર મોદીએ કોરોના વાયરસના સંક્રમણ વિરુદ્ધની લડાઈમાં દેશની સામુહી ક્ષ્ક્તિના મહત્વને રેખાંકિત કરતા રવિવારે પાંચ એપ્રિલે દેશવાસીઓને પોતાના ઘરની બારીઓએ ઉભા રહીને નવ મીનીસ્ટ સુધી મીણબત્તી, દીવા, ટોર્ચ કે મોબાઈલની ફ્લેશ લાઈટ કરવાની અપીલ કરી. વડાપ્રધાને પોતાના વિડીયો સંદેશમાં કહ્યું, ”આપણે કોરોના વાયરસ સામેની લડાઈમાં ૧૩૦ કરોડ દેશવાસીઓના મહાસંકલ્પને નવી ઊંચાઈઓ પર લઇ જવાનો છે. એટલે પાંચ એપ્રિલ, રવિવારે રાત્રે નવ વાગ્યે હું તમારી સૌની નવ મિનીટ માંગુ છું. તમે ઘરની દરેક લાઈટ બંધ કરીને, ઘરના દરવાજા પર કે ગેલેરીમાં ઉભા રહીને નવ મિનીટ સુધી મીણબત્તી, દીવો, ટોર્ચ કે મોબાઈલની ફ્લેશ લાઈટ કરો.\nસ્વાસ્થ્ય મંત્રાલયે શુક્રવારે જણાવ્યું કે છેલ્લા કેટલાક દિવસોમાં દિલ્હી સ્થિત નીઝામુદ્દીન વિસ્તારમાં તબલીગી જમાતના ધાર્મિક આયોજનમાં ભાગ લેનારામાં અત્યારસુધીમાં ૧૪ રાજ્યોના કુલ ૬૪૭ લોકોનું કોરોનામાં સંક્રમણની પુષ્ટિ થઇ ચુકી છે. સ્વાસ્થ્ય મંત્રાલયમાં સંયુક્ત સચિવ લવ અગ્રવાલે નિયમિત સંવાદદાતા સંમેલનમાં જણાવ્યું કે છેલ્લા બે દિવસમાં તબલીગી જમાતના ૬૪૭ લોકો કોરોનાથી સંક્રમિત જણાયા છે. આ લોકો અસ્મ, અંદમાન નિકોબાર, દિલ્હી, જમ્મુ કાશ્મીર, હિમાચલ પ્રદેશ, હરિયાણા, ઝારખંડ, કર્નાટક, મહારાષ્ટ્ર, રાજસ્થાન, તામીલનાડુ, તેલંગણા, ઉત્તરાખંડ અને ઉત્તરપ્રદેશથી છે. ઉલ્લેખનીય છે કે માર્ચના અંતિમ સપ્તાહમાં તબલીગી જમાત દ્વારા દિલ્હીના નીઝામુદ્દીન વિસ્તારમાં આયોજિત એક ધાર્મિક આયોજનમાં દેશના કેટલાય રાજ્યો અને વિભિન્ન દેશોના લોકોએ ભાગ લીધો હતો.\nતો કોરોના વાયરસને ફેલાતો રોકવા માટે પૃથક વાસ સ્થાપિત કરવા અને અન્ય વ્યવસ્થાઓ માટે કેન્દ્રીય ગૃહમંત્રી અમિત શાહે દરેક રાજ્યોને SDMRF હેઠળ શુક્રવારે ૧૧,૦૯૨ કરોડ રૂપિયાની રકમ આપવાને મંજુરી આપી છે. કેન્દ્રીય ગૃહ મંત્રાલયે કહ્યું કે ગુરુવારે વિડીયો કોન્ફરન્સ દ્વારા કરાયેલી બેઠક દરમિયાન મુખ્યમંત્રીઓ વડાપ્રધાન તરફથી આપવામાં આવેલા આશ્વાસન બાદ આ રકમને સ્વીકૃતિ આપવામાં આવી. મંત્રાલય દ્વારા એક વક્તવ્ય જાહેર કરીને કહેવામાં આવ્યું કે ગૃહમંત્રીએ દરેક રાજ્યને SDMRF હેઠળ ૧૧,૦૯૨ કરોડ રૂપિયા જાહેર કરવાને મંજુરી આપી છે.\nઆ માહિતી કેન્દ્રીય સ્વાસ્થ્ય અને પરિવાર કલ્યાણ મંત્રાલય દ્વારા જાહેર કરવામાં આવેલી સુચનાના આધાર પર ૩ એપ્રિલ, ૨૦૨૦ સાંજે ૧૮:૦૦ કલાકે અપડેટ કરવામાં આવી છે.\n← ઘરમાં રહીને પણ કોરોનાથી બચવું છે જરૂરી, બદલો આ પાંચ આદતો\nકોરોના સામે લડી રહેલી કનિકા કપૂર માટે હવે આવ્યા સારા સમાચાર.. →\nતડકામાં રહેવાથી- વિટામીન લેવાથી કોરોનાનું જોખમ નથી રહેતું? શું કહે છે AIMS ના ડોક્ટર\nApril 5, 2020 Moje Gujarat 0\nવારંવાર સેનિટાઈઝરથી કરો છો હાથ સાફ? તો જાણી લો સ્વાસ્થ્ય મંત્રાલયના અધિકારીએ આપેલી આ ચેતવણી..\nJuly 25, 2020 July 29, 2020 Moje Gujarat 0


A triangle overbridge will be built in Bharuch atacost of Rs 41 crore | ભરૂચમાં 41 કરોડના ખર્ચે ટ્રાઇએન્ગલ ઓવરબ્રિજ બનશે - Divya Bhaskar\nA Triangle Overbridge Will Be Built In Bharuch At A Cost Of Rs 41 Crore\nસુવિધા:ભરૂચમાં 41 કરોડના ખર્ચે ટ્રાઇએન્ગલ ઓવરબ્રિજ બનશે\nપશ્ચિમ વિસ્તારને નવા ફ્લાય ઓવરબ્રિજની ભેટ મળશે : ધારાસભ્ય દુષ્યંત પટેલે એક વર્ષ પૂર્વે સરકારમાં રજૂઆત કરી હતી\nભરૂચ શહેરમાં વધતી ટ્રાફિક સમસ્યાના નિરાકરણ માટે ખાસ કરીને પશ્ચિમ વિસ્તારના લોકોને મુખ્ય માર્ગ ઉપરથી પસાર થવા માટે ટ્રાફિકની સમસ્યાનો સામનો કરવો પડી રહ્યો છે. સાથે જ શાળાઓ જતા વિદ્યાર્થીઓને પણ મુશ્કેલી વેઠવી પડતી હતી. ત્યારે હવે સેન્ટ ઝેવિયર્સ સ્કૂલથી મહંમદપુરા સુધી 1530 મીટર લાંબો ઓવરબ્રિજ બનશે. સ્વર્ણિમ મુખ્યમંત્રી શહેરી વિકાસ યોજના હેઠળ ભરૂચમાં પહેલો ટ્રાયએન્ગલ (ત્રિપાંખ્યો) 1530 મીટર લાંબો અને 8.40 મીટર પોહળો ફ્લાયઓવર બ્રિજ બનશે. જેના માટે મુખ્યમંત્રીએ રૂપિયા 41 કરોડની જાહેરાત કરી હતી.\nભરૂચ નગર પાલિકામાં હંમેશાં પશ્ચિમ વિસ્તારને વિકાસ કામોથી વંચિત રાખવામાં આવતા હોવાના સ્થાનિક લોકોએ અનેક આક્ષેપો સાથે રજૂઆતો પણ કરી હતી. જેને ધ્યાને લઈને ધારાસભ્ય દુષ્યંત પટેલે રાજ્ય સરકારમાં ઓવર બ્રિજની માંગણી કરી હતી. જેના માટે 49 કરોડનો અંદાજિત ખર્ચ થવાનો પ્લાન રજૂ કર્યો હતો. જેને મુખ્યમંત્રી વિજય રૂપાણીએ સ્વર્ણિમ જ્યંતિ મુખ્યમંત્રી શહેરી વિકાસ યોજના અંતર્ગત ફલાય ઓવરબ્રિજના નિર્માણ માટે રૂપિયા 41 કરોડની દરખાસ્તને મંજૂરી આપી છે.\nસેન્ટ ઝેવિયર્સ સ્કૂલથી મહમંદપૂરા સર્કલ ફલાય ઓવરબ્રીજના કામો માટે ₹41 કરોડ મંજૂર કર્યા છે. આ ફલાય ઓવર 1530 મીટર લંબાઇ અને 8.40 મીટર પહોળાઇ ધરાવતો હશે. ભરૂચમાં આ ફલાય ઓવરબ્રીજ બનવાથી દહેગામ અને દહેજ તરફથી આવતા અને ભરૂચ રેલ્વે સ્ટેશન જનારા લોકો માટે અનૂકુળતા રહેશે. એટલું જ નહિ, આ બ્રીજની ડિઝાઇન ત્રી-પાંખીયા ટ્રાયેન્ગ્યુલર હોવાથી તાંત્રિક અને ભૌગોલિક દ્રષ્ટિએ ભરૂચ નગર પાલિકાના અગત્યના તમામ વિસ્તારો આ બ્રીજની કામગીરીથી આવરી લેવાશે.\nદહેગામ અને દહેજ તરફથી આવતા અને રેલવે સ્ટેશન જનારા લોકો માટે અનૂકુળતા રહેશે\nગુજરાતમાં સૌ પ્રથમ આપણી પાસે પ્રોજેક્ટ તૈયાર હોય સરકારમાં મંजूજૂર થવા મુક્યો હતો\nભરૂચના પશ્ચિમ વિસ્તારમાં ટ્રાફિકની બોટલનેક સમસ્યા હતા.જેની ત્રણ વર્ષથી વિચારણા કરીને ડ્રોઈંગ બનાવી રાખ્યું હતું. સમગ્ર ગુજરાતમાં આપણી પાસે પ્રોજેક્ટ તૈયાર હોય મુખ્યમંત્રીએ અમારા વિસ્તારની ચિંતા કરીને 41 કરોડના ખર્ચે ફ્લાય ઓવરને મંજરી આપી છે જે લોકો માટે ખુશીની વાત છે.- દુષ્યંત પટેલ,ધારાસભ્ય,ભરૂચ.


News & Views :: ગુજરાતમાં માવઠા બાદ આજથી બે દિવસ પડશે કડકડતી ઠંડી, જાણો અંબાલાલે શું કહ્યું\nગુજરાતમાં માવઠા બાદ આજથી બે દિવસ પડશે કડકડતી ઠંડી, જાણો અંબાલાલે શું કહ્યું\nરાજ્યમાં એકાએક વાતાવરણમાં પલટો આવતા ઠંડીનું પ્રમાણ વધી ગયું છે. માવઠાની અસર ઓછી થતાં ફરીથી શીત લહેર રાજ્યમાં ફરી વળી છે. હવામાન આગાહી કરવામાં આવી હતી કે, માવઠા બાદ રાજ્યમાં ઠંડીનું પ્રમાણ વધશે ત્યારે શનિવારના રોજ નલિયાનુ તાપમાન 6.4 ડિગ્રી નોંધાયું હતું. તો બીજી તરફ હવામાન વિભાગ દ્વારા હજુ આગામી બે દિવસ સુધી કચ્છમાં ઠંડીને લઈને યલો એલર્ટ જાહેર કરવામાં આવ્યું છે. રાજ્યમાં કચ્છની સાથે-સાથે આગામી બે દિવસ સુધી અલગ-અલગ સ્થળો મારે લઘુત્તમ તાપમાનનો પારો4ડિગ્રી સુધી ઘટી શકે છે.\nમહત્ત્વની વાત છે કે, 21 ડિસેમ્બરથી નલિયાનું ન્યુનતમ તાપમાન વધી રહ્યું છે. શુક્રવારે નલિયામાં ન્યુનતમ તાપમાન 16.2 ડિગ્રી રહ્યા બાદ શનિવારે એકાએક જ તાપમાનનો પારો 6.9 ડિગ્રીએ પહોંચ્યો હોવાના કારણે લોકોને ઠંડીમાં ઠુંઠવાવાનો વારો આવ્યો હતો.\nહવામાન વિભાગ દ્વારા આગાહી કરવામાં આવી છે કે, આગામી બે દિવસ સુધી તાપમાનમાં 2થી4ડિગ્રીનો ઘટાડો થવાની સંભાવના છે અને ત્યારબાદ પછીના બે દિવસ દરમિયાન તાપમાન3ડિગ્રી સુધી વધવાની સંભાવના હોવાના કારણે લોકોને ઠંડીમાં રાહત મળશે. મહત્ત્વની વાત છે કે, વેસ્ટર્ન ડિસ્ટર્બન્સના કારણે રાજ્યના 16 જેટલા તાલુકામાં વરસાદ નોંધાયો હતો. દેવભૂમિ દ્વારકાના કલ્યાણપુર માં 1.5 ઇંચ વરસાદ નોંધાયો હતો. આ ઉપરાંત પોરબંદર, લાલપુર, જામજોધપુર, નેત્રંગ, કુકરમુંડા, બનાસકાંઠા, થરાદ, મુન્દ્રા, કુતિયાણા અને નર્મદામાં છૂટોછવાયો વરસાદ નોંધાયો હતો.\nમાવઠાના કારણે ખેડૂતોને મુશ્કેલીનો સામનો કરવો પડ્યો હતો. તો માવઠુ થતા મકાઈ, રજકો, જીરૂ, ધાણા, મેથી જેવા શિયાળુ પાકને નુકસાન થવાની ભીતિ સેવાઈ રહી છે. બીજી તરફ હવામાન અંબાલાલ પટેલે પણ જણાવ્યું હતું કે રાજ્યમાં 9થી 13 જાન્યુઆરીના રોજ કાતિલ ઠંડી પડશે. આ ઉપરાંત 16થી 18 જાન્યુઆરી સુધીમાં વાતાવરણમાં પલટો આવી શકે છે.\nઉલ્લેખનીય છે કે, રાજ્યમાં ચોમાસામાં પણ વધારે વરસાદ થતાં ખેડૂતોના પાકને નુકસાન થયું હતું. ચોમાસા બાદ રાજ્યમાં અવાર અવાર પડતાં કમોસમી વરસાદે પણ ખેડૂતોની ચિંતામાં વધારો કર્યો છે. ત્યારે હાલ જે વિસ્તારોમાં માવઠું થયું છે તે વિસ્તારના ખેડૂતો સરકારની પાસેથી પાક નુકસાનીના વળતરનું માગણી કરી રહ્યા છે. એક તરફ કમોસમી વરસાદ અને બીજી તરફ મોંઘવારીના કારણે પણ ખેડૂતોની હાલત કફોળી બની છે.


Assam :કોણ બનશે મુખ્યમંત્રી, સોનેવાલ બીજીવાર સીએમ બનશે કે હેંમત બિસ્વા સરમાને મળશે કમાન Assam Who will be CM, Sonowal will be CM for the second time or Himanta Biswa will be CM | TV9 Gujarati\nગુજરાતી સમાચાર » ચૂંટણી પરિણામો 2021 » Assam :કોણ બનશે મુખ્યમંત્રી, સોનેવાલ બીજીવાર સીએમ બનશે કે હેંમત બિસ્વા સરમાને મળશે કમાન\nઆસામમાં ફરીથી એનડીએની સરકાર બનવા જઈ રહી છે.2મેના રોજ મતગણતરી બાદ તે સ્પષ્ટ થઈ ગયું છે. પરંતુ મુખ્યમંત્રી કોણ બનશે? આ વખતે હેમંત બિસ્વા સરમાને રાજ્યની કમાન સોંપવામાં આવશે કે પછી સર્વાનંદ સોનોવાલ ફરીથી મુખ્યમંત્રી બનશે? રાજ્યના લોકોને હજી સુધી આ સવાલનો જવાબ મળ્યો નથી. મતગણતરીના બે દિવસ બાદ હજુ પણ ભાવિ મુખ્યમંત્રી અંગે અટકળો તેજ છે.\nPublished On - 15:30 PM,4May 2021\nઆસામ :સોનેવાલ બીજીવાર સીએમ બનશે કે હેંમત બિસ્વા સરમાને મળશે કમાન\nAssam માં ફરીથી એનડીએની સરકાર બનવા જઈ રહી છે.2મેના રોજ મતગણતરી બાદ તે સ્પષ્ટ થઈ ગયું છે. પરંતુ મુખ્યમંત્રી કોણ બનશે? આ વખતે હેમંત બિસ્વા સરમાને રાજ્યની કમાન સોંપવામાં આવશે કે પછી સર્વાનંદ સોનોવાલ ફરીથી મુખ્યમંત્રી બનશે? રાજ્યના લોકોને હજી સુધી આ સવાલનો જવાબ મળ્યો નથી. મતગણતરીના બે દિવસ બાદ હજુ પણ ભાવિ મુખ્યમંત્રી અંગે અટકળો તેજ છે.\nAssam ની 126 બેઠકવાળી વિધાનસભામાં એનડીએને 75 બેઠકો મળી છે.જ્યારે કોંગ્રેસની આગેવાનીના ‘મહાજો 50 બેઠકો પર ચૂંટણી જીતી છે. આ ઉપરાંત એક બેઠક જેલમાં બંધ સામાજિક કાર્યકર અખિલ ગોગાઈ દ્વારા જીતી લેવામાં આવી છે. હેમંત બિસ્વા સરમાએ મંગળવારે ગુવાહાટીમાં પ્રેસને જણાવ્યું હતું કે, ભાજપ અધ્યક્ષ જેપી નડ્ડા હાલમ કોલકાતામાં છે. તેથી મને નથી લાગતું કે આજે કોઈ બેઠક મળશે. મને લાગે છે કે બેઠક આવતીકાલે મળી શકશે.\nતેમણે કહ્યું પાટી હાઇ કમાન્ડ દિલ્હીથી જ દરેક બાબતોનો નિર્ણય લે છે. તેથી આપણે રાહ જોવી પડશે. પાર્ટીની સંસદીય પાર્ટીની બેઠક દિલ્હીમાં યોજાશે જેમાં લોકોનો અભિપ્રાય લઈ શકે છે. એવું પણ કહેવામાં આવી રહ્યું છે કે કેન્દ્રિય કૃષિ પ્રધાન નિરીક્ષક તરીકે ગુવાહાટીની મુલાકાત લઈ શકે છે.\nAssam માં વર્ષ 2016 માં સરબાનંદ સોનોવાલની આગેવાની હેઠળની ભાજપ જીતી હતી અને મુખ્ય પ્રધાન બનાવવામાં આવ્યા હતા. પરંતુ આ વખતે ચૂંટણી પહેલા મુખ્યમંત્રી પદના ઉમેદવાર તરીકે કોઈની ઘોષણા કરવામાં આવી નથી. એનઆરસી અને સીએએ જેવા વિવાદાસ્પદ મુદ્દાઓ પછી પણ, સર્વાનંદ સોનોવાલ પાર્ટીને ફરીથી સત્તામાં લાવવામાં સફળ થયા. તે જ સમયે, હેમંત બિસ્વા સરમા ઉત્તર-પૂર્વમાં ભાજપના સૌથી પ્રભાવશાળી નેતા છે. સરમા રાજ્યના નાણાં અને આરોગ્ય પ્રધાન રહી ચૂક્યા છે અને બંને મંત્રાલયોમાં તેમની કામગીરીની પ્રશંસા કરવામાં આવી છે. આ વખતે તેઓ સીએમ પદના પ્રબળ દાવેદાર માનવામાં આવી રહ્યાં છે.


ચોરી- વાર્તા- અનિલ ચાવડા | દાવડાનું આંગણું\nચોરી- વાર્તા- અનિલ ચાવડા\nજુલાઇ 1, 2020 અનિલ ચાવડાjayumerchant\nએનું નામ કિરણ. પાતળો બાંધો. સહેજ અણિયાણું નાક. ગોરા ગાલ. હોઠ તો એન્જેલિના જોલીને ય ઈર્ષા આવે એવા. કદાચ તેથી જ કોઈની નજર ન લાગી જાય એટલે ઈશ્વરે તેની પર એક નાનકડો તલ કરી આપ્યો હશે. જોકે એ તો સોનામાં સુગંધ ભળે એમ ચહેરાને ઓર દીપાવતો. એના વાળ પણ એટલા સુંદર કે વાળની જાહેરાત કરતી નાયિકાઓ તેની આગળ પાણી ભરે. ચાલતી હોય ત્યારે રાજરાણીનો ઠાઠ ઝાંખો પડે. જોનારાને લાગે કે કોઈ સ્વર્ગની પરી ધરતી પર આવી ચડી કે શું?\nપણ બાપડી નસીબની મારી. નામ કિરણ, પણ જીવનમાં અજવાસ વધારે ટક્યો નહીં. દસેક વર્ષની હતી ત્યારે બાપ મરી ગયો. થોડા સમય પછી માએ બીજા લગ્ન કર્યાં. જોકે એનો નવો બાપ એટલો ખરાબ નહોતો, પણ સગો એ સગો. બીજો બધો દગો. એ દૃષ્ટિએ એને એ બાપમાં પોતાનો બાપ ક્યારેય દેખાયો નહીં. હંમેશાં કોઈ અજાણ્યો જણ જ એમાં પ્રતીત થતો. તેની મા તેની આ મનોસ્થિતિથી અજાણ નહોતી. પણ તેય શું કરે, પોતાનાથી બનતું વહાલ દીકરીને આપવા મથતી, પણ આ સુંદર પરીના હૃદયમાં એક ઉદાસી કાંટાની જેમ ખટક્યા કરતી. એ તેની સિવાય કોઈ જાણતું નહીં. મિત્રો, સ્વજનો, પરિવારજનોમાં તે સતત એકલતા અનુભવતી. તે સતત કોઈની હૂંફ ઝંખ્યા કરતી. ક્યારેક તેનો દેખાવ ખુદ તેને દુશ્મન જેવો લાગતો. લોકોની આંખો સોય જેમ ભોંકાતી તેના શરીર પર.\nપણ આ બધું આખરે ઝાંખું થયું, તેના જીવનમાં તેનું નામ સાર્થક થયું. નામ એ અર્થમાં સાર્થક કે તેને એક પાત્ર મળ્યું, એનું નામ પણ કિરણ. તેમની મુલાકાત પણ એ જ રીતે થયેલી. એક રેસ્ટોરન્ટમાં થોડા માણસો વેઇટિંગમાં બેઠા હતા અને કાઉન્ટર પર બેઠેલા માણસે બૂમ પાડી કિરણ… ત્યારે એક સાથે બે વ્યક્તિઓ ઊભી થઈ. એ પણ એવો દેખાવડો. કસાયેલું શરીર, ચપટી આંખો, કોઈ શિલ્પકારે કોતર્યું હોય તેવું નાક, હસે તો જાણે ચુંબક, તમે મોહી જ પડો. નામનું સામ્ય ઓછું હતું તે ભગવાને તેના હોઠ પર પણ એક તલ મુકી આપેલો. અદ્દલ કિરણના હોઠ પર હતો એ જ રીતે.\nવેઇટરની બૂમથી એ બંને કાઉન્ટર પર ગયા અને વળી પાછા સાથે જ બોલ્યા હા મારું પાર્સલ.\n“તમારામાંથી કિરણ કોણ?”\n“હું…” બંને એક સાથે બોલ્યા. ત્યાં જ પહેલું તારામૈત્રક રચાયેલું. જોતાની સાથે જાણે છાતીમાં એક વીજળી ઝબૂકી. આકાશમાંથી જાણે દેવોએ પુષ્પવર્ષા કરી. કામદેવનું બાણ સીધું હૃદયમાં જઈને વાગ્યું. ગાંધર્વોની હજારો વીણા અંગઅંગમાં ગૂંજવા લાગી. આંખમાં ચાંદની અંજાઈ ગઈ હોય એમ મોહિત થઈ ગઈ. આટલું ખેંચાણ તેને ક્યારેય થયું નહોતું, એય પહેલી નજરમાં.\nકાઉન્ટર પર બેસેલો માણસ પણ મુંઝાયો, તો પછી પાર્સલ કોનું? પાઉંભાજી કોણે મગાવેલી?\nમેં… વળી પાછા બંને એક સાથે બોલ્યા.\nહવે વેઇટર માથું ખંજવાળવા લાગ્યો. ત્યાં અંદરથી કૂક બોલ્યો, “તેની સાથે એક હક્કા નુડલ્સ પણ છે.”\n“તે મારું છે,” કિરણ ઝડપથી બોલી, છોકરો કશું ન બોલ્યો. એ માત્ર હસ્યો. સ્મિત થતા જ મેગ્નેટ તરફ લોખંડ ખેંચાય એમ એ ખેંચાઈ ગઈ. તેના હૃદયનો કોઈ અદૃશ્ય તાર જાણે અજાણતા જ એ વ્યક્તિ સાથે જોડાઈ ગયો. આખા શરીરમાંથી એક અજાણી ઝણઝણાટી પસાર થઈ ગઈ. પાઉંભાજી અને નુડલ્સ લઈને તે ઘરે ગઈ, પણ મન તો પેલા છોકરાની પાછળ જ ચાલ્યું ગયું.\nએ પછી તો ઘરે ક્યારે પહોંચી, ક્યારે ખાધું, બહેનપણી કે માતાપિતા કોને ક્યારે મળી કશું જ એને ભાન ન રહ્યું. સતત એક ચહેરો તેની સામે સ્મિત કર્યા કરતો હતો. તેનું નામ કિરણ ઉચ્ચારાય કે તરત એના કાનમાં ગુંજતું ‘હું’… બીજી તરફથી ઉચ્ચારાયેલું એ ‘હું’ એને પોતાનું ‘હું’ લાગવા માંડેલું. એ ‘હું’ના જળમાં એ સ્નાન કરવા લાગી હતી. એમાં એવી ભીંજાઈ ગઈ હતી કે સૂકાતી જ નહોતી. કહેવાય છે કે પહેલી નજરનો પ્રેમ સાચો હોય છે, છતાં કિરણને થયું કે બીજી નજર કરી લેવી સારી. કદાચ એ જ આશયથી એ બીજા દિવસે ફરીથી એ જ રેસ્ટોરન્ટ પર પહોંચી ગઈ. આંખોથી બધું ફંફોસવા માંડી. રઘવાઈ નજરોને આખરે એ ચહેરો સાંપડ્યો ખરો. સાંપડે જ ને. એ સ્મિત પણ આ ચહેરાનું કાયલ થઈ ગયું હતું. આ કિરણ જેવી જ દશા એ કિરણની હતી. એ પણ એ જ આશયથી આવ્યો હતો કે મારા હૃદયના સૂરજને એ કિરણ સાંપડે. ખેંચાણ બંને તરફ હોય ત્યારે તેને કોણ રોકી શકે. એકબીજાને જોતા જ બંનેના ચહેરા પર ફૂલ જેમ સ્મિત ખીલી ઊઠ્યું.\n“આજે શું લેવાના છો?”\nતમારું સ્મિત. એવું એનું મન બોલી ઊઠ્યું, પણ ચહેરો તો શરમાઈ ગયો, કેમકે કશું લેવાનો તો હતું જ ક્યાં.\n“વિચારું છું કે શું લઉં… અને તમે?”\nતો વળી સામે પણ હાલત આનાથી જુદી નહોતી. “હું પણ એ જ વિચારું છું… કે શું લઉં…”\nબંનેના હૈયાં જાણે કહી રહ્યાં હતાં, કે માત્ર તારો પ્રેમ જોઈએ છે બીજું કશું નથી લેવું. બંનેની જોડી પણ એવી જામતી હતી કે જોનારને ઈર્થ્યા થાય. પિક્ચરમાં કોઈ સારો કાસ્ટિંગ ડાયરેક્ટર ઘણાં ઓડિશન્સ પછી હીરો-હીરોઈનની પરફેક્ટ જોડી નક્કી કરે, એમ આમની જોડી એકદમ પરફેક્ટ હતી. કોઈ પણ કાસ્ટિંગ વિના, તેમનું સેટિંગ વીંટીમાં હીરાની જેમ જડાઈ ગયું હતું. પહેલી નજરનો આ પ્રેમ બીજી વાર સીધો બગીચામાં ફૂલ થઈને ખીલ્યો. વિશાળ ગાર્ડનમાં નાનું સરોવર, એમાં તરતી નાની બતકો, વચ્ચે ખીલેલાં કમળ, એક નાની ટેકરી અને તેની પર બેસેલાં બે કિરણો, પ્રેમની એક સુંદર આભા રચી આપતાં હતાં. મુરઝાયેલી કિરણના હૈયામાં એક અજાણ્યું તેજ ઘર કરવા લાગ્યું હતું. તેને હવે પ્રણયનો સૂર્ય સાંપડ્યો હતો, તેથી પોતાના હૃદયનું કિરણ વધારે તેજવંતું બન્યું હતું. આ તેજમાં એ ખોવાઈ જવા માગતી હતી.\nપછી તો એ મુલાકાતો વધતી ગઈ. રેસ્ટોરન્ટથી ગાર્ડનમાં ત્યાંથી ફિલ્મમાં અને… પછી તો આ જોડાણ આજીવન સાચવવા સુધીની વાત આવી ગઈ. માત્ર ચાર-છ મહિનામાં તો જિંદગીએ જાણે હિમાલય જેવી કરવટ બદલી હતી. ભીતરમાં અનેક સુંવાળાં તોફાનો થયાં, અને સંવેદનના સાગર ઊછળ્યાં. એના મોજાં પર બેસીને તે જાણે કોઈ ત્રીજા વિશ્વમાં પહોંચી જતી. આ ત્રીજું વિશ્વ જ તેને સૌથી સાચું અને સારું લાગતું. પણ એ કલ્પનાનું હતું, હવે તેને એ સાકાર કરવું હતું. કિરણ સાથે કિરણનું જોડાણ કરીને એક સૂર્ય રચવો હતો. એવો સૂર્ય જે પોતાનો હોય, જ્યાં ન રંજ, ન રોષ હોય, ન ખાલીપો હોય, ન છાતીમાં ભોંકાતી અજાણી ઉદાસી હોય. હોય તો માત્ર કિરણ અને કિરણ….\nછોકરાનો અનુભવ પણ સ્વર્ગના વર્ણનથી કમ નહોતો. એને પણ આ સ્વર્ગ કાયમી બનાવવું હતું. એટલા માટે જ તો એણે પોતાનો ચોરીનો ધંધો છોડીને સીધાસપાટ રસ્તે ડગ ભરવાનું નક્કી કર્યું હતું. પણ, આ છેલ્લું કામ એણે કરવું જ પડે તેમ હતું, કિરણ માટે…\nકિરણ જાણતી હતી કે પોતાના હૃદયમાં પાંગરેલી આ કૂંપળને પોતાના પરિવાર તરફથી પોષણ નહીં મળે. મા પોતાની હતી, પણ બાપ ઉછીનો હતો. ઉછીની ખીંટીએ આયખું ક્યાં સુધી લટકેલું રહે. પોતાના પ્રણયની જાણ એને દૂરના પિતાને થાય એ તે સહેજે ઇચ્છતી નહોતી. અને માને તો આ પ્રેમ જરાયે કબૂલ હતો જ નહીં, તે સારી રીતે જાણી ગયેલી. બીજા લગ્ન પછી મા છોકરીને સાચવી ન શકી, એવું કહીને એને લોકો મેણાં મારશે. એટલે આ તો આજેય નહીં થાય ને કાલેય નહીં થાય એવું એની માએ એને કહી જ દીધેલું. એટલે છૂટકો નહોતો.\nઆખરે બંને કિરણે એક દિવસ પોતાનો અલગ સૂર્ય ઘડવાનું નક્કી કર્યું. શું કરવું? કઈ રીતે કરવું? ક્યારે કરવું? એનું તમામ પ્લાનિંગ થઈ ગયું. હજી પણ મન વિચારોના ચકડોળે હતું. તેણે મને કહ્યું તો છે કે તે આવી જશે, હું તેની સાથે જતી પણ રહીશ. પણ તેના પરિવાર વિશે હું હજી વધારે જાણતી પણ નથી, તેય ક્યાં મારા પરિવાર વિશે વધારે જાણે છે… તેના કામ વિશે પણ વધારે કંઈ જાણતી નથી, ક્યાં રહે છે, કોણ કોણ છે ઘરમાં? નાત-જાત-કુટુંબ-રિવાજ એની તો કંઈ ખબર જ નથી. પણ પ્રેમ એવા નાતજાત કે રિવાજના તરાપામાં બેસીને થોડો નદી પાર ઊતરે? એ તો હૈયાનાં હલેસે વહે. કિરણનું હૈયું પણ બીજા કિરણ તરફ જ હલેસાં મારતું હતું. એથી જ એના ગળે બધી વાત શીરાની જેમ ઊતરી ગઈ હતી. પોતે ઘરેથી થોડા પૈસા અને ઘરેણાં લઈને ભાગશે, એ જ રીતે કિરણે પણ ઘરેથી પૈસા અને ઘરેણાં લઈને ભાગવું. પણ તેની પહેલાં સાંજે ખોરાકમાં ઊંઘની ગોળીઓ નાખી દેવી, જેથી પરિવાર શાંતિથી સૂઈ રહે અને સામાન ચોરીને ઘરેથી નીકળવામાં તકલીફ ન પડે.\nઆકાશમાંથી ચાંદનીને ઢોળાવાના તમામ દ્વાર બંધ થઈ ચૂક્યા હતા. પોતાને જ પોતાનો હાથ ન દેખાય એવી કાળમીંઢ રાતે એનું મન વંટોળમાં પાનની જેમ આમતેમ ઊડી રહ્યું હતું. તમરાઓનું ગાન કોઈ બિહામણા ફિલ્મી દૃશ્યમાં વાગતા બેકગ્રાઉન્ડ જેવું સંગીત ઊભું કરી રહ્યું હતું. રાતે પોતાની કાળી પછેડી આખી ધરતી પર લાંબી કરી નાખી હતી. ઘર આખું ઘેનમાં ઘોરતું હતું એવે ટાણે કિરણ બિલાડી કરતા પણ વધારે સાવચેત રહી પથારીમાં ઊઠી અને પગ નીચે મૂક્યો. તેણે બધું જ કામ સારી રીતે કર્યું હતું. સમયસર ખોરાકમાં ઊંઘની ગોળી નાખી હતી, જેથી ઘરના સૂઈ રહે, છતાં ભયથી એનું હૈયું સતત ધ્રૂજતું હતું. કોઈ અચાનક જાગી જશેની બીક તેના મનમાં રહ્યા કરતી હતી. પોતાના ઘરમાં જ ચોરી કરવી એ તેને બહુ વસમું કામ લાગતું હતું. પણ જે ઘરેણાં લઈ રહી હતી એ તો એના પોતાના સગા બાપે જ માને આપેલા હતા, નવો બાપ તો ક્યાં કશું આપે તેમ હતો? મારા હકનું મને લેવામાં શું વાંધો? આવાં આવાં પોતાના પક્ષની અનેક દલીલો વિચારીને તેણે ઘરેણાં અને પૈસાની તિજોરી ફંફોસવા માંડી. એ નાકની ચૂની, એ ગળાનો હાર, એ કાનની બુટ્ટી, હાથની વીંટીઓ, લોકેટ… એકેએક ઘરેણું એનું ગોખેલું હતું, તેને બરોબર એ ઓળખતી હતી,\nપણ ઘરેણાં ક્યાં? પૈસા ક્યાં? બધું અહીં જ રહેતું હતું, હજી બે દિવસ પહેલાં જ તો જોયું હતું… ગયું ક્યાં? એ અસમંજસમાં મુકાઈ. “મારા પ્લાનની માને ખબર પડી ગઈ હશે કે શું? એવું તો બને જ કઈ રીતે? તો પછી મારા નવા બાપે એમની કોઈ બેનપણી કે પ્રેમિકાને આપી દીધા હશે? કે ઘરમાં બીજે ક્યાંક મૂકી દીધાં હશે?” બીજી જગ્યાએ પણ તે જોઈ વળી… બધે ફંફોસી જોયું, પણ ન ઘરેણાં મળે ન પૈસા… કશું જ નહીં… પણ ઘરેણાં કે પૈસા ક્યાં જરૂરી છે, કિરણ તો લાવશે જ ને… મારું સાંચું ઘરેણું તો એ જ છે, એની માટે સાચા પૈસા તો હું જ છું. અમે બંને એકબીજાની મૂડી છીએ. પોતે નથી લાવી તે માટે સાચેસાચું કહી દેશે… કિરણ મને સારી રીતે સમજી શકશે… એ મારા દરેક શબ્દ પર વિશ્વાસ બેસશે, હું ખોટું નથી બોલતી એ પામી જશે…\nછતાં મનમાં પોતે આ કામ નથી કરી શકી તેનો ભારોભાર વસવસો હતો. તેના પગ મણમણનો વજન ઉપાડતી હોય તેમ ભારે થઈ ગયા હતા. પણ આ ભાર ઉપાડ્યા વિના છૂટકો નહોતો. એ ન જાય તો કિરણ તેની રાહ જોઈને બેસી રહેશે. એને મારા વાયદા પરથી ભરોસો ઊઠી જશે. તે ઘરેથી નીકળી. ખાલી હાથે જ નીકળી. ન પૈસા, ન ઘરેણાં, માત્ર પોતાના ચાર-પાંચ જોડી કપડાં એ જ તેમનો નવો સંસાર. અંધારી રાતે એકલા ચાલવું એ તેની માટે વસમું તો હતું, પણ આવા સમયે જ તો ખરી પરીક્ષા થાય છે. તે અડધોએક કિલોમીટર પગપાળા દીવાલે લપાતી લપાતી ચાલી. શેરીના કોઈ જોઈ ન જાય તેનું ખાસ ધ્યાન રાખ્યું. ચાર રસ્તે આવી ત્યારે એક રીક્ષા મળી. સીધી બસસ્ટેન્ડ તરફ કૂચ કરી.\nએના ધાર્યાં પ્રમાણે કિરણ તો ક્યારનો આવીને બેઠો હતો.\n“સોરી મારે મોડું થયું…”\n“કોઈ વાંધો નહીં. દસ જ મિનિટમાં ટ્રાવેલ્સ ઉપડે છે, વધારે મોડું નથી થયું. અહીંથી સીધા મુંબઈ જઈશું. એવડા મોટા મુંબઈમાં કોઈ આપણને ગોતી નહીં શકે. મેં બધી વ્યવસ્થા કરી છે. હું સારી નોકરી ગોતી લઈશ અને…” કિરણ અટકી ગયો… તેની છાતીમાં વણકહી વાતનો ખજાનો ધરબાયો હતો, તને ઘણું કહેવું હતું. ખૂલી જવું હતું કિરણ સામે, પણ નિરાંત જોઈતી હતી, અડધી રાતે આ બસસ્ટેન્ડમાં એ બધું કહેવું તેને ઠીક ન લાગ્યું….\n“કિરણ, હું ઘરેણાં કે પૈસા નથી લાવી શકી…”\n“કંઈ વાંધો નહીં, તું છે તો બધું થઈ જશે…” છોકરાએ સામે ઉત્તર આપ્યો. “મારી પાસે બધું જ આવી ગયું છે. મેં લઈ લીધું છે, ઘરેણાં અને પૈસા બન્ને. ચિંતા ન કર.”\n“તું મારા વિશે ખરાબ ન વિચારતો પ્લીજ… મેં પ્રયત્ન કર્યો, પણ…”\n“જવા દે એના વિશે ન વિચાર. આ લે, આમાં બધું જ છે, હવે એ તારું જ છે…”\nકિરણની આંખમાં આંસુ આવી ગયાં. તેને હૃદય પોકારી રહ્યું હતું કે તેનો નિર્ણય ખોટો નથી. આ જ એ છોકરો છે જેની સાથે એ જીવન વિતાવી શકશે. જેને એ ભરપૂર પ્રેમ આપશે અને તેને પણ સામે એટલો જ ભરપૂર પ્રેમ મળશે.\n“પોટલી સાચવીને તારી પાસે જ રાખ.” કિરણે તે પોટલી લઈ લીધી.\n“હું એ ઘરેણામાં તને જોઈશ તો ખૂબ ખુશ થઈ જઈશ. મારું ઘરેણું તો તું જ કિરણ…”\n“અને મારું તું…” બંનેના ચહેરા પર સ્મિત આવી ગયું, પણ આંખ ભીની હતી.\nટ્રાવેલ્સ આવી ગઈ. બંને ગોઠવાયા. વધારે પેસેન્જર નહોતા. વળી સ્લીપર હતી, તેથી પ્રાઇવસી પણ જળવાય તેમ હતું. કોઈ ડર નહોતો કોઈ ઓળખીતું જોઈ જાય તેનો. ભાગવામાં પૂરી સાવચેતી રહે તેમ હતું. બંને ઝડપથી ટ્રાવેલ્સમાં ચડ્યા. પોતાની સીટમાં બેસતા જ પરદો આડો કરી દીધો. બંનેના હૈયાંને થોડી ટાઢક મળી. બંને કિરણ એકમેક સામે જોઈને પોતાના નવા જીવનને આકારવાનાં સપનાં જોવા લાગ્યાં.\nટ્રાવેલ્સે હોર્ન વગાડ્યો અને રોડ પર સફર આરંભી… પાણીની બોટલ, નાસ્તો, બધું જ લેવાઈ ગયું હતું.\nરાત ઘણી વહી ગઈ હતી, પણ એકેયની આંખમાં ઊંઘ નહોતી.\n“તું આંખો બંધ કર,” છોકરો બોલ્યો.\n“કેમ?” છોકરો તેને સરપ્રાઇઝ આપવા માગતો હતો.\n“તું બંધ તો કર.”\nછોકરીએ આંખો બંધ કરી.\nએ સમય દરમિયાન છોકરાએ પોતાની સરપ્રાઇઝ છતી કરી અને કહ્યું, “હવે ખોલ,”\nછોકરીએ આંખો ખોલી, તેની સામે સરપ્રાઇઝ પડી હતી. તે જોઈને તેની આંખો ફાટી જ રહી ગઈ… એ જ નાકની ચૂની, એ જ ગળાનો હાર, એ જ કાનની બુટ્ટી, એ જ હાથની વીંટીઓ, એ જ લોકેટ… એકેએક ઘરેણું એનું ગોખેલું હતું, તેને બરોબર એ ઓળખતી હતી.\n← “રામ રમકડું જડિયું” – કવયિત્રીઃ મીરાંબાઈ – સ્વરકારઃ અમર ભટ્ટ\tમાઈકલ-વાર્તા- સુચી વ્યાસ →\n3 thoughts on “ચોરી- વાર્તા- અનિલ ચાવડા”\nજુલાઇ 1, 2020 પર 7:16 એ એમ (am)\nHE IS DONE BY HIS PROFFESIONAL BUSINESS STORYWHICH DONE IN SHE-KIRAN HOUSE. NICE STORY., BOTH ARE HAPPY\nજુલાઇ 1, 2020 પર 8:06 એ એમ (am)\nભાવવાહી સ રસ વાર્તા\nજુલાઇ 1, 2020 પર 8:42 પી એમ(pm)\nમનોવૈજ્ઞાનિક રીતે જોઈએ તો એક ઉંમરલાયક યુવતીને જો ઘરમાંથી પ્રેમ ન મલે અને ખાસ તો અંતરંગ મિત્રો પણ ન હોય તો એ હંમેશા મુરઝાયેલી રહે અને ઝાંઝવાના જળની જેમ જો મનગમતો માણીગર મળી જાય તો પોતાનું સર્વસ્વ તેના ઉપર કુરબાન કરી નાંખવનું મન કહેતું હોય છે. એમાં પણ જો કોઈ ખાસ સહેલી ન હોય તો પોતાની વાત કોઈને કહી પણ શકતી નથી. અને અંતે પોતાને મનથીજ જે મનમાં આવે તેવું પગલું ભરાઈ જાય છે.